
Pirmoji dalis. 


Nuo Lietuvos valstybės įsikūrimo iki 
susijungimo su Lenkija (1385). 


Lietuvių kilmės tautos žiloje senovėje. 


Lietuvių kilmės tautos dalijosi į keturias šakas: prū- 
sus, jotvingius, lietuvius ir latvius. Prūsai gyveno Baltijos 
jūros pakraščiu tarp Vyslos ir Pregelio upių. Rytuose nuo prū- 
sų, paliai Narvės, Bobro ir Bugo upes, maždaug tarp dabarti- 
nių Suvalkų, Gardino ir Lomžos miestų, turėjo savo sodybas 
kita artima prūsams lietuvių kilmės tauta, jotvingiai. Žie- 
miuose nuo prūsų ir jotvingių, paliai Nemuną ir jo prieupius 
Nerį, Nevėžį, Dubysą, Šešupę, Jūrą gyveno lietuviai, aukš- 
taičiai ir žemaičiai. Aukštaičiais vadinosi lietuviai, gy- 
venantieji toliau nuo jūros, taigi aukščiau, žemaičiais — 
lietuvių tautos atžala, gyvenančioji arčiau prie jūros, taigi že- 
miau. Vakaruose lietuvių tautos sienos prieina prie jūros, ry- 
tuose ties Dinaburgo miestu siekia Dauguvos upę, pietų rytuo- 
se siekė Gardino, Naugarduko, Svirės ir Alšėnų apylinkę. Į žie- 
mius nuo lietuvių gyveno latviai. Žiemiuose latvių kaimy- 
nai buvo finų kilmės lautos, livai ir estai. Lietuvių kai- 
mynai rytuose buvo rusai, pietuose — lenkai. 

Lietuvių tautos nuo neatmenamų laikų gyveno tose vie- 
tose, kur ir dabar lebegyvena. Jų gyvenamas kraštas buvo 
nuošaliai nuo didžiojo kelio, kuriuo tautos senovėje pietų Ru- 
sijos lygumomis kraustydavosi iš Azijos į Europa. Iš vienos 
pusės tą kraštą dengė jūra, iš kitos sunkiai įžengiamos pelkės, 

miškai, ežerų linija. Todėl lietuvių tautos ilgą laiką ramiai gy- 
veno, neužkliūdamos kitoms tautoms ir pačios jų neužkabinda- 
mos. Dėl tos priežasties kitos tautos apie lietuvius iki vienuo- 
liktojo amžiaus labai maža teturėjo žinių. Senovėje tas kraš- 
tas buvo pagarsėjęs gintaru, kurio pirkti atvažiuodavo pirkliai 
iš Romos ir kitų tolimų kraštų. 

Kalba. Prūsų ir jotvingių kalbos buvo artimesnės vie- 
na antrai ir žymiai skyrėsi nuo lietuviškosios. Daug mažiau te- 
siskyrė nuo lietuviškosios latvių kalba. 

Tikėjimas. Senoviškas lietuvių tautų tikėjimas buvo 
tai gamtos galybių garbinimas. Lietuviai garbino žemę, perkūniją, 
mgnį, prabočių dvasias; kiekvienam darbui turėjo tam tikrų glo- 
bėjų, kurių maloningumą stengėsi įgyti aukomis. Be to, turėjo 
šventų miškų, upių, šventų medžių, kurių nevalia buvo kirsti. 

Užsiėmimas. Svarbausias gyventojų užsėmimas buvo že- 
mės dirbimas. Augino daug gyvulių, ypač arklių, kuriais jo- 
davo į karą. Nemaža turėjo būti ir amatninkų, kurie dirbo karei- 
viams ginklus. Kareiviai stodavo į karą apsiginklavę geležiniais 
ginklais, turėjo galvai ir krūtinei pridengti geležinių šarvų, ge- 
ležimi aptrauktų skydų; raiteliai sėdėdavo balnuose, arklius 
valdė žąslomis, turėjo žalvarinių pagražinimų. 


Valdymasis. Senovėje lietuvių tautos gyveno pasidalinu - 
sios mažomis kuopomis, kurias valdė giminės vyresnieji (kuni- 
gaikščiai, karaliukai). Gyventojų vieni buvo laisvi, kiti, gyven- 
dami ponų žemėse, turėdavo atlikti jiems kai kuriuos darbus, 
lyg kokią baudžiavą. Dar blogesnėje padėtyje buvo vergai. Jie 
atsirado daugiausiai iš belaisvių, per karą paimtų.  Kariauda- 
mi, lietuviai jungdavosi į didesnius būrius ir rinkdavosi bendrą 
vadovą, kurs, ir karui pasibaigus, ilgainiui pasilaikydavo val- 
džią. Taip atsirado didesnieji kūnigaikščiai. 

Pilys. Kraštui ginti nuo priešininko užpuolimų statė su- 
stiprintas vietas, pilis. Jų randama visur, kur gyventa lietuvių 
tautų. Buvo tai supilti kalnai, aptverti į žemę susmeigtais rą- 
stais. Paskiau lietuviai ėmė statytis tvirtesnių pilių — mūro. 
Piliakalnius darydavo dažniausiai prie upių, tokiose vietose, kur 

upė daro vingį arba susibėga dvi upės, darydamos pusiasalį. 
Taip vanduo iš trijų pusių neleisdavo prie pilies prieiti, o iš 
ketvirtosios pusės būdavo supilamas pylimas, kurį sustiprin- 
davo, aptverdami rąstais, apkasdami grioviu. Kartais būdavo 
du rąstų aptvėrimai, o vidurys būdavo pripilamas žemių.  Už- 
einant priešininkui, į pili subėgdavo aplinkiniai gyventojai su 
savo turtu.  Artinantis priešininkui, tolimesniems duodavo ži- 
nią, uždegdami pilyje aukštoi vietoj ugnį. Buvo tai lyg koks 
telegrafas. Kitos pilys, 14 ženklą pamatę, tokių pat būdu leis- 
davo žinią toliau, ir taip visas kraštas greitai sužinodavo apie 
priešininko įsiveržimą. 

Kartais pilys būdavo statomos žemose vietose, tarp pelkių. 
Prie pilies prieiti per pelkes būdavo daromi keliai, težinomi tik 
tos vietos gyventojams, išvesti po vandeniu.  Apačią išgrįsdavo 
rąstais arba akmenimis, o viršus būdavo apsemtas vandens, to- 
dėl priešininkas, nežinodamas kelio, negalėdavo prieiti prie pi- 
lies. Kad sunkiau būtų nežinančiam surasti kelią, jis būdavo 
išvedamas ne tiesiai, tik vingiuotai. 

Nežymiai išeiti iš pilies kartais būdavo po žemėmis išvesti 
urvai, išmūryti iš plytų ir akmenų. 


Vokiečių Ordino įsikūrimas Lietuvos pakraš- 
čiuose. 


Iš visų lietuvių tautų vieni lietuviai teįsisteigė savo valsty- 
bę. Jotvingiai, prūsai ir latviai, nesuskubę susijungti į valstybę, 
pateko savo kaimynų valdžion. Jotvingius užkariavo ir išnaiki- 
no lenkai ir rusai, latvių ir prūsų žemėse įsikūrė Vokiečių Or- 
dinas, su kuriuo paskum ir lietuviai turėjo vesti ilgą ir sunkią 
kovą. 


Latviai. Prieš vokiečiams atvykstant į Padauguvį, dalis 
latvių gyveno savarankiškai, dalis buvo užkariauta rusų Po- 
locko kunigaikščių ir mokėjo jiems duoklę. Latvius dažnai už- 
puldinėdavo ir plėšdavo jų kaimynai livai ir estai, taipogi apsi- 
lanką iš už Dauguvos lietuviai. 

Apie 1163 metus pirmą kartą atplaukė į Dauguvos pakraš- 
čius Vokietijos pirkliai iš Bremeno miesto ir pradėjo prekybą 
su to krašto gyventojais. Paskum ėmė lankytis pirklių ir iš ki- 
tų Vokietijos miestų ir pasistatė čionai namų gyventi ir prekių 
sandėlių. Padauguvyje vokiečiai pirmiausiai susidūrė su livais, 
ir todėl visą kraštą pavadino nuo jų vardo Livonija arba Lif- 
liandija. 

Paskui pirklius aiplaukė į Livoniją krikščionių tikėjimo 
skelbti ir kunigų. Daug pasidarbavo krikščionių tikėjimą čio- 
nai beplatindamas malonaus būdo kunigas Meinhardas. 
Jisai ant Dauguvos kranto, Ikskiulio pilyje, pastatė pirmąją ta- 
me krašte katalikų bažnyčią ir buvo paskirtas pirmuoju Livo- 
nijos vyskupu. Daugelis Jivų priėmė katalikų tikėjimą, bet jų 
krikštas buvo veidmainiškas. Netrukus livai užpuolė vokiečius, 
norėdami juos visai išvaryti iš savo krašto, išžudė taip pat savo 
tautiečius, kurie norėjo palikti krikščionys.  Krikščionims ginti 
ir ių valdžiai palaikyti Livonijoje trečiasis Livonijos vyskupas 
Albertas pastatė ant Dauguvos kranto netoli jūros Rygos 
tvirtą miestą (1201 m.), įsteigė tam tikrą ricierių draugiją, ku- 
rią pavadino Kristaus kareivių brolija (1202 m.). 
Dėvėjo jie baltą apsiaustą su išsiūtu ant jo raudonu kalaviju, 
todėl vadinami kalavijuočiais. "Tie ricieriai ;prie pa- 
prastų apžadų, kuriuos daro vienuoliai, pridėdavo ketvirtąjį, 
kovoti su netikėliais ir ginti krikščionis nuo jų užpuldinėjimo. 
Turėdamas daug pažinčių su Vokietijos kunigaikščiais, Alber- 
tas, kasmet apsilankydamas Vokietijoje, gaudavo iš ten vis 
naujų kareivių. Kalavijuočių skaičius Livonijoje vis augo. 
Latviai, priimdami krikštą, geruoju vokiečiams pasiduodavo, 
tikėdamiesi, kad vokiečiai apgins juos nuo livų. Livai ir estai 
irgi kartais krikštydavos, bet, pasitaikius progai, vėl sukildavo 
prieš vokiečius, tačiau negalėjo ištesėti nelygioje kovoje su jais 
Vokiečiai, užkariavę Livoniją, Kuršą ir pietinę Estoniją, įsteigė 
čionai savo valstybę. Šiaurinę Estoniją užėmė danai. Vyriau- 
siuoju Livonijos krašto valdovu buvo laikomas Rygos vysku- 
pas, bet tikruoju valdytoju buvo Kalavijuočių Ordinas, kaip tu- 
rįs didesnę kariuomenės galybę. 

Vokiečiams įsigyvenus Livonijoje, visas kraštas ėmė ap- 
rimti. Lietuviai sunkiau begalėjo užpuldinėti. Pirmiau Ezelio 
salos gyventojai plėšdavo Švediją, parsivesdavo daug belaisvių, 
kuriuos toliau pardavinėdavo. Krikščionys sustabdė tuos ka- 
rus ir vergų prekybą. Vokiečių viešpatavimas davė kraštui kul- 
tūros, bet ji ilgam laikui paliko vokiška. 

Prūsai. Prūsai buvo karinga tauta ir nuolat užpuldinėda- 
vo Mozūrų žemes, degindama jų sodybas, žudydama gyvento- 
jus. Mozūrų kunigaikštis Konradas, patsai negalėdamas atsigin- 
ti, parsikvietė pagalbon savo kraštui ginti vokiečių ricierių Or- 
diną, nesenai įsteigtą Palestinoje kovai su turkais. Tie ricie- 
1iai dėvėjo baltus apsiaustus su išsiūtais ant jų juodais kryžiais, 
todėl vadino dar juos kryžiuočiais. Konradas dovanojo 
Vokiečių Ordinui Kulmijos kraštą (1230). Vokietijos ciesorius 
Fridrichas II patvirtino tuos užrašus ir pripažino jam visas že- 
mes, kurias ricieriai atkariaus nuo prūsų. Ordino ricieriai, at- 
vykę į Paprūsę, pradėjo kovą su prūsais. Prūsai gynėsi nar- 
siai, bet ne visi iš vieno, kiekvienas kraštas sau skyrium, to- 
dėl ir buvo vokiečių nuveikiami.  Neturėjo jie nė tokių gerų 
ginklų, kaip ricieriai; kovojo patys vieni, kad tuo tarpu Ordi- 
nui ateidavo pagalbon vis nauji būriai ricierių iš Vokietijos ir 
kitų Europos kraštų. Kiekvieną nuo prūsų atkovotą žemės plo- 
tą Ordinas tuojau sustiprindavo, statydamas tinkamose vietose 
tvirtovių.  Sustiprinęs vieną užimtą kraštą, Ordinas slinko to- 
liau. Prūsai arba žūdavo kovose, arba pasitraukdavo giliau į 
savo kraštą.  Nuveikti kovoje tam kartui pasiduodavo Ordinui, 
bet, progai pasitaikius, vėl sukildavo prie savo nugalėtojus, mė- 
gindami juos išvyti iš savo krašto. Kartais prūsams pavyk- 
davo sumušti Ordino kariuomenę; apgulę badu išmarindavo 
mažesnes tvirtoves, bet didesnių, geriau įtaisytų tvirtovių pa- 
imti neįstengdavo; taigi visi tie sukilimai nepasiekdavo savo 
tikslo. Vokiečių Ordinas, išsilaikęs didesnėse tvirtovėse, susi- 
laukęs pagalbos, vėl atsigriebdavo.  Pagalios po smarkios ko- 
vos per 53 metus Vokiečių Ordinas 1283 metais galutinai už- 
kariavo ne tik visą prūsų kraštą, bet ir lietuvių gyvenamas apy- 
linkes prie Nemuno įtakos. "Tarp Vyslos ir Nemuno išaugo ga- 

linga Vokiečių Ordino valstybė, esanti Vokietijos ciesoriaus glo- 
boje, palaikoma vakarų Europos ricierių. Prūsai, patekę Vo- 
kiečių Ordino valdžion, ilgainiui susiliejo su vokiečiais. Iš prū- 
sų tautos beliko krašto vardas. 


Lietuvos valstybės pradžia. 


Lietuviai taip pat, kaip prūsai ir latviai, iki dvyliktojo 
amžiaus gyveno atskiromis giminėmis, neturėdami bendros val- 
„džios, kuri būtų jungusi visą kraštą į vieną valstybę. Lietu- 
vius jungė tuo laiku tiktai ta pati kalba, tikyba ir papročiai. 
Atskiras apylinkes, didesnes ar mažesnes, valdė vyresnieji, ku- 
riuos anų metų rašytojai vadino kunigaikščiais arba karaliu- 
kais. Tais vyresniaisiais buvo didesnieji žemės valdytojai, ga- 
lintieji pastatyti daugiau kariuomenės. Karo metu jie būdavo 
vadovais. 

Nuo dvyliktojo amžiaus antrosios pusės lietuviai ima la- 
biau jungtis, užpuldinėti, plėšti gretimus kraštus. "Tuose ka- 
ruose iškyla didesniųjų kunigaikščių valdžia; jie, susijungę po 
savo valdžia didesnius Lietuvos plotus, įsigalėdavo pastatyti di- 
desnį kariuomenės skaičių, su kuria galėdavo užpuldinėti toli- 
mesnius svetimus kraštus. Nuo to laiko vis daugiau randasi 
žinių apie lietuvių užpuldinėjimus ant livų, latvių, rusų, lenkų. 
Tie užpuldinėjimai atliekami didesniais būriais, po kelis tūks- 
tančius kareivių. 

Tryliktojo amžiaus rašytojas Henrikas Latvis taip rašo 
apie lietuvius: „Buvo tuomet lietuviai viešpataujantys visoms 
tautoms, gyvenančioms tuose kraštuose, ir maža kas dėl jų 
drįso gyventi savo namuose, ypač laiviai, kurie, palikdami sa- 
vo namus, ieškojo pasislėpti miškų tankynėse, ir tai negalėda- 
vo ištrūkti nuo jų. Bėgo rusai per miškus ir sodžius nuo lie- 
tuvių, kad ir nedidelio skaičiaus, kaip bėga kiškiai nuo medžio- 
tojų, ir buvo livai ir latviai lietuvių maistas, kaip avys vilkų 
nasruose“. Lietuviai darydavo tolimus kariškus žygius per Li- 
voniją į estų kraštą, per jūrą į Ezelio salą. "Tuos užpuolimus 
ailikdavo dažniausiai žiemos pabaigoje, kada užšala visi van- 


re 


denys, ir visur per miškus ir pelkes pasidaro kelias. Lietuvių 
kariuomenė turėjo greitų arklių, gražių ginklų, paauksintų šal- 
mų, žibėjusių kaip veidrodis. Svetimoms tvirtovėms griauti lie- 
tuviai mokėjo dirbintis tam tikrų mašinų. To laiko rašytojai 
sako lietuvius esant karingus, drąsius, pripažįsta juos ištikimai 
laikantis žodžio, mokant iš vieno veikti. 


Pradžioje lietuviai užpuldinėdavo vien pasipelnyti, prisi- 
plėšti turto svetimame krašte, prisigaudyti belaisvių. Ypač lie- 
tuviai buvo pamėgę plėšti turtingus Novgorodo ir Pskovo mies- 
tus, vedusius prekybą su Vokietija.  Svetimuose kraštuose lie- 
tuvių kariuomenė ilgam nepasilikdavo: prisiplėšusi grobio, sku- 
binai grįždavo namo. Kartais Rusijos kunigaikščiai, kovodami 
savo tarpe, patys kviesdavosi lietuvių kariuomenę talkon. Daž- 
niau atsilankydami Rusijos kraštuose, lietuviai pažino jų silp- 
numą ir stengėsi visai užimti tuos kraštus, pasilaikyti juos sa- 
vo valdžioje. Sunkiau bebuvo lietuviams užpuldinėti Livoniją. 
Čionai Kalavijuočių Ordinas buvo pristatęs tvirtų pilių, ir lie- 
tuviai rasdavo tame krašte didesnio pasipriešinimo. 

Pirmiausiai pateko lietuvių valdžion Polocko žemė. Dvy- 
liktojo amžiaus pabaigoje jie eina per tą kraštą, lyg per savo 
žemę. Bent kiek vėliau lietuviai užėmė Gardino žemę.  Try- 
liktojo amžiaus pradžioje Lietuva buvo jau toki galinga, jog 
jai nebeįstengė priešintis ir susijungę keli Rusijos kunigaikščiai. 
Tą galybę davė Lietuvos kunigaikščiams mokėjimas iš vieno 
veikti. Lietuvos galybė dar labiau pakilo, kada visa Lietuva 
susijungė vieno kunigaikščio valdžioje. 


Lietuvos karalius Mindaugas. 


Lietuvos sujungimas. Visą Lietuvą vienon valstybėn 
pirmas sujungė kunigaikštis Mindaugas maždaug apie 1226 — 
1236 metus. Kovose su savo kaimynais Lietuva nuo to laiko 
pasirodo jau tvirta valstybė, galinti pastatyti didelę kariuome- 
nę. Lietuvos kariuomenė ties Šiauliais sumušė Livonijos 
Ordino kariuomenę (1250). Livonijos Ordinas pamatė, kad vie- 

nas pats neištesės kovoje su Lietuva ir pasiskubino susijungti 
su Prūsijos Ordinu (1237). 

Prieš iškilusią Mindaugo galybę, pavojingą kaimynams, 
susitarė išvien kovoti Livonijos Ordinas ir Volynijos kunigaikš- 
čiai. Su tais Lietuvos priešininkais susidėjo ir kai kurie Žemai- 
čių kunigaikščiai, nenorintieji pripažinti Lietuvoje Mindaugo 
aukščiausios valdžios (Vikintas, Tautvilas ir Edivinas). Volyni- 
jos kunigaikščiai atėmė iš Mindaugo Slonimo ir Volkovisko 
miestus. Livonijos Ordinas, įsiveržęs į Lietuvą, nuteriojo di- 
delius plotus. Mindaugas išsilaikė užsidaręs savo sostinėje, Vo- 
ruto tvirtovėje, bet numanė, kad ilgai prieš tiek daug prieši- 
ninkų negalės gintis. 

Krikštas ir karūnavimas. Matydamas ginklu negalėsiąs 
laimėti kovos, Mindaugas pradėjo tarybas su Livonijos ma- 
gistru, siųsdamas jam dovanų: daug auksinių ir sidabrinių daik- 
tų ir arklių ir dar daugiau žadėdamas. Magistras atsakė: neiš- 
sigelbėsi, jei netapsi krikščionimi. Tuomet Mindaugas susiva- 
žiavo su magistru Lietuvoje, sutiko priimti krikščionių tikėjimą, 
1251 metais pasikrikštydino pats su savo žmona, dviem sūnumis 
ir nemažu skaičiumi lietuvių. Magistras padėjo Mindaugo pa-- 
siuntiniui nuvykti pas popiežių ir išsirūpinti Mindaugui kara- 
liaus karūną. Popiežius Inocentas IV su džiaugsmu priėmė ži- 
nią apie Mindaugo krikštą, pripažino Mindaugui karališką ka- 
rūną ir priėmė jį savo globon. 1253 metais Kulmijos vyskupas 
Henrikas, popiežiaus įsakytas, karūnavo Mindaugą Lietuvos 
karalium jo sostinėje —- Vorutoje. 

Atsilygindamas Livonijos Ordinui už suteiktą pagalbą, 
Mindaugas užrašė jam kai kurias žemes Žemaičiuose (Raseinių, 
Betygalos, Ariogalos) ir kitur. 

Krikščionių tikėjimui platinti savo krašte Mindaugas įstei- 
gė vyskupiją. Lietuvos vyskupas turėjo priklausyti ne Rygos 
arkivyskupo, bet stačiai popiežiaus. "To būtinai reikalavo Min- 
daugas, nenorėdamas patekti į Vokiečių Ordino priklausomy - 
bę. Pirmuoju Lietuvos vyskupu, Mindaugui prašant, buvo pa- 
„skirtas kunigas Kristijonas, tas pats, kurs mokė Mindau- 
gą krikščionių tikėjimo ir prirengė ji prie krikšto. Ką veikė tas 

vyskupas, ar labai katalikų tikėjimas buvo paplitęs Lietuvoje, 
apie tai neužsiliko jokių žinių. 

Susitaikinęs su Livonijos Ordinu, Mindaugas lengvai nu- 
veikė kitus savo priešininkus, iš Volynijos kunigaikščių atėmė 
užimtuosius miestus. Maištininkai Lietuvos kunigaikščiai turė- 
jo nusilenkti prieš Mindaugą. Mindaugas toliau praplėtė savo 
valstybę į rytus, užimdamas naujų Rusijos žemių apie aukštu- 
tini Dnieprą. 


Žemaičių kova su Ordinu. Mindaugas dėl dovanojimo 
dovanojo Ordinui kai kurias Žemaičių žemes, bet žemaičiai 
nenorėjo geruoju pripažinti Ordino valdžios, Ordinas turėjo 
ginklu jas užkovoti. Taigi Žemaičių pasienyje pradėjo statyti 
savo tvirtovių. Žemaičiai, surinkę kariuomenę, įsiveržė į Kur- 
šą ir prie Durbės ežero visiškai sumušė susijungusią Prū- 
sų ir Livonijos Ordino kariuomenę. Vokiečių galybė Livoni- 
joje ir Prūsuose po to smūgio pašlijo. Prūsai visi sukilo prieš 
Vokiečių Ordiną, ir jam reikėjo vėl 13 metų kovoti, kol numal- 
šino tą sukilimą. Livonijos žemėse prieš vokiečius sukilo kur- 
šiai ir žemgaliai. Žemaičiai, duodami pagalbą kuršiams, pa- 
ėmė beveik visas vokiečių tvirtoves Kurše, tiktai Klaipėdoje ir 
Goldingoje vokiečiai išsilaikė. Žemaičių kariuomenė persikėlė 
per Dauguvą ir sumušė Ordino kariuomenę prie Leneva- 
deno (1261). 


Mindaugo mirtis. Mindaugas, būdamas sąjungoje su 
Livonijos Ordinu, lig šiol nesikišo į žemaičių kovą su vokiečiais. 
Žemaičių pasiuntiniai prikalbinėjo Mindaugą drauge su jais sto- 
ti į tą kovą. Mindaugas, paklausęs tų prikalbinėjimų, susijungė 
su žemaičiais. Mindaugo ir žemaičių kunigaikščio "Treniotos 
kariuomenė užpuolė Ordino žemes anapus Dauguvos, kita Min- 
daugo kariuomenė įsilaužė į Prūsus. Bet žygis į Livoniją ne- 
pavyko. Rusai, kaip buvo sutarta, neatėjo padėti, latviai ir li- 
vai neprisijungė, ir Mindaugas, nė nemėgindamas imti Ordino 
pilių, sugrįžo namo.  Treniota toliau kovojo su vokiečiais, per- 
ėjo su kariuomene Livoniją. Mindaugas po nepavykusio žygio 
į Livoniją, regis, pertraukė santykius su Treniota. "Tasai kuni- 

gaikštis, susitaręs su Nalšėnų kunigaikščiu Daumantu, nužudė 
Mindaugą ir du jo sūnus (1263). 

Mindaugo atsitraukimą nuo sutarties su Vokiečių Ordinu 
ir susijungimą su žemaičiais krikščionys palaikė atsitraukimu 
ir nuo katalikų tikėjimo. Bet labiau į tiesa panašu, kad Min- 
daugas iki pat mirties paliko katalikas ir dėl to buvo nužudy- 
tas senojo tikėjimo ir senosios tvarkos šalininkų. 

Nužudžius Mindaugą, pragaišo Lietuvoje jo įvestas katali- 
kų tikėjimas, bet nepragaišo antras svarbus Mindaugo darbas, 
visos Lietuvos sujungimas į vieną valstybę. Nuo Mindaugo lai- 
kų lietuviai priprato visados išvien veikti, klausyti savo valdo- 
vų. Ta vienybė neleido iširti Lietuvos valstybei, ilgainiui dar 
didesnės galybės jai suteikė. 


Vytenis (1293—1316). 


Po Mindaugo mirties savitarpės kunigaikščių kiovos buvo 
susilpninę lietuvių vienybę. Bet nuo tryliktojo amžiaus pabai- 
gos sustiprino ją nauja Ariogalos kunigaikščių giminė, du bro- 
liai: Vytenis ir Gediminas. 

Vytenio visą viešpatavimą užima kova su Vokiečių 
Ordinu. Ji darosi vis smarkesnė. Tryliktojo amžiaus pa- 
baigoje "Ordinas, užkariavęs prūsus, prisislinko prie Lietuvos 
sienos. Lietuvai atsirado naujas priešininkas, daug galinges- 
nis, negu Livonijos Ordinas. Norėdamas greičiau užimti Lietu- 
vą, Prūsijos Ordinas pasienyje statė tvirtoves. Prie Nemuno 
pastatė Ragainės pilį (1289), kurioje buvo laikoma nuolat ka 
riuomenės. Bet su lietuviais sunkiau buvo Ordinui kovoti, negu 
su prūsais. Lietuviai irgi turėjo pašienyje daug savo tvirtovių; 
vokiečiams jas išgriovus, tuojau iš naujo atstatydavo. Kad tos 
pilys visados būtų pasirengusios sulaikyti netikėtą užpuolimą, 
jose nuolat stovėdavo lietuvių kariuomenė. Kunigaikštis pa- 
skirdavo reikalingų vyrų skaičių piliai saugoti; jie, išbuvę pa- 
skirtą laiką, grįždavo namo, nauji ateidavo. Todėl Ordinas, 
užpuldamas Lietuvą, visados rasdavo pasipriešinimą. Pilių taip 
ginamų Ordino kariuomenė negalėdama paimti, bent apylinkę 

sunaikindavo. Gyventojai, pajutę užpuolimą, jei negalėdavo už- 
sidaryti pilyje, bėgdavo į miškus. 

Lietuviai iš savo pusės taip pat naikino Prūsų kraštą; kar- 
tais labai toli pasiekdavo — iki Kulmijos, Varmijos. Nė tvirto- 
vės neapgindavo Prūsų krašto nuo lietuvių įsiveržimų. 

Dėl nuolatinių Ordino užpuldinėjimų dideli plotai tarp 
Lietuvos ir Prūsų, Užnemunio kraštas, paliko be gyventojų. Tie 
plotai stovėjo tušti, miškais nuo daikto apaugę: Per juos buvo 
tiktai du keliai iš Prūsų: vienas į Kauną, kitas į Gardiną. 

Taip pat kovojo Vytenis ir su Livonijos Ordinu. Toje 
kovoje kartais Lietuvos didžiajam kunigaikščiui padėdavo Li- 
vonijos gyventojai, būtent: Rygos arkivyskupas ir miestai. Jie, 
gindami savo teises nuo Ordino prisisavinimo, jungdavosi su 
Lietuvos didžiuoju kunigaikščiu. Rygos arkivyskupas ir Livo- 
nijos miestai dar ir kitokiu būdu padėdavo Lietuvai. Jie, ves- 
dami bylą prieš Ordiną pas popiežių, skųsdavo jam ir kitiems 
krikščionių kunigaikščiams, kad Ordinas savo neteisingų elgi- 
musi su lietuviais ne tiktai nepalaikąs krikščionių tikėjimo, bet 
dar atstumiąs lietuvius nuo tikėjimo. Užtat popiežius buvo net 
uždėjęs ant Ordino dvasišką bausmę, interdiktą (1309). 

Prie Vytenio lietuviai ima dažniau užpuldinėti ir lenkus. 
Pasiekdavo net tolimesniuosius Lenkijos kraštus, anapus Vys- 
los, įsilauždavo į lenkų tvirtoves (Kališą, Lęčicą, Dobrynių). 

1292 metais Vytenis Lenčicoje per Sekmines užpuolė ka- 
talikų procesiją, bažnyčioje užmušė 400 žmonių, sudegino baž- 
nyčią. 1311 m. Prūsuose, išplėšęs bažnyčias, pasigrobė indi: 
su Šv. Sakramentu, prieš krikščionis belaisvius, kurių vedėsi 
prisigaudęs 1200, tyčiojosi iš jų Dievo. Toks elgimasis kėlė 
krikščionyse įnirtimą prieš lietuvius ir norą atkeršyti jiems ka- 
ruose. 


"Gediminas (1316—1341). 


Kova su Ordinu. Prie Gedimino kova su Ordinu darosi 
Lietuvai dar sunkesnė, negu prie Vytenio.  Užimtuose prūsų 
kraštuose Ordinas buvo jau įvedęs savo tvirtą valdžią, nusta- 

tęs tvarką, ir tos žemės ėmė duoti Ordinui didelį pelną. Ordi- 
no kasoje visuomet buvo užtektinai pinigų kariuomenei pasam- 
dyti ir kitoms karo išlaidoms. Prūsuose pastatyta nemaža mū- 
rais aptvertų miestų, vadinasi, tvirtovių, ir užpuldinėti prūsų 
sraštą lietuviams buvo sunkiau. 

Bet ir Lietuvos galybė prie Gedimino žymiai pakilo. Lie- 
tuva labiau susivienijo, įsigijo daug naujų žemių Rusijoje ir tvir- 
čiau galėjo laikytis kovoje su Ordinu. Todėl Ordinas neįstengė 
toliau pasislinkti į Lietuvą. 

Mainosi ir pats kariavimo būdas. Ordinui vis mažiau be- 
rūpi ginti katalikų tikėjimą, labiau įsikiša politikos tikslas už- 

„imti daugiausia žemių. - 

Ordinui tebeplaukė pagalba iš svetimų kraštų.  Apsilan- 
kyti Lietuvoje buvo įėję į madą pas vakarų Europos ricierius. 
Kaip tik Ordinas susilaukdavo didesnio skaičiaus svečių, tuo- 
jau rengdavo žygį į Lietuvą. Buvo tai laikas ricierių luomo iš- 
sigimimo. Vokietijoje viešpatavo kumščio teisė, buvo privisę 
ricierių plėšikų, kurie savo krašte užpuldinėdavo pirklius, spaus- 
davo sodiečius, ieškodavo karų svetur. Ir Lietuvon dažnai at- 
vesdavo ricierius tik noras garbės įsigyti ir pasipelnyti. 

Santykiai su krikščionimis. Gediminas, norėdamas su- 
stabdyti Ordinui pagalbą iš krikščionių kraštų, skundė jį krikš- 
čionių kunigaikščiams. Rygos arkivyskupas tuo laiku bylinėjo- 
si su Ordinu pas popiežių. Ir Gediminas kreipėsi į popiežių. 
Pasiųstuose jam raštuose (1322 ir 1323 m.) sako, kad dėl Or- 
dino Lietuvai daromų skriaudų Mindaugas atsitraukęs nuo ka- 
talikų tikėjimo. Dėl tos pačios priežasties ir pats Gediminas te- 
besąs lig šiol savo tėvų paklydimuose. Išdėstydamas skriau- 
das, Vokiečių Ordino daromas Lietuvai, Gediminas sakiosi ne 
kovojąs su krikščionimis, jų tikėjimą norėdamas naikinti, tik 
ginąs savo kraštą, kaip tai daro ir krikščionys karaliai. Pa- 
tvirtinti tiems savo žodžiams Gediminas nurodo į tai, kad jo 
valstybėje gyveną vienuolių pranciškonų ir domininkonų, kurie 
turį visišką laisve skelbti katalikų tikėjimą, krikštyti įtikėjusius. 
Pagalios Gediminas sakosi esąs pasirengęs klausyti popiežiaus, 
kaip ir kiti katalikai karaliai klauso, priimti katalikų tikėjimą, 

bet tik nė kiek nepriklausyti Vokiečių Ordino, prašo popiežių at- 
siųsti Rygos arkivyskupą su savo delegatais, kurie padėtų su- 
sitaikinti su krikščionimis. 

1523 metais Gediminas išsiuntinėjo taip pat laiškų į pran- 
ciškonų ir domininkonų vyresniuosius. "Tais laiškais praneša, 
laukiąs popiežiaus pasiuntinius atvykstant, rašo, kad Lietuvoje 
esą pastatytos dvi pranciškonų bažnyčios, viena Vilniuje, kita 
Naugarduke ir viena domininkonams Vilniuje, kviečia tų įsta- 
tų vienuolius atvykti į Lietuvą skelbti Kristaus mokslo. "Tais 
pačiais laiškais, o taip pat laiškais, rašytais į Vokietijos miestus, 
kviečia atvykti Lietuvon amatninkus, ūkininkus, pirklius, žadė- 
damas jiems tikėjimo laisvę ir savo globą. Visuose tuose laiš- 
kuose Gediminas skundžiasi ant Vokiečių Ordino ir prašo apie 
ji paduodamas žinias toliau skleisti. Panašių laiškų išsiunti- 
nėjo į Livonijos ir Estonijos vyskupus ir į kai kuriuos kitus krikš- 
čionių kunigaikščius. Platino juos Rygos miesto valdininkai. 

Popiežius Jonas XXII, gavęs Gedimino laiškus, pasiuntė 
pas jį savo legatus (1324). Jie, atvykę į Rygą, tartis su Gedi- 
minu išleido Vilniun savo pasiuntinius. Tačiau popiežiaus le- 
gato pasiuntiniai Vilniuje išgirdo visai ne tai, kas buvo rašyta 
Gedimino laiškuose. "Tiesa, Gediminas prisipažino rašęs laiškus 
į popiežių, išreiškęs jam pagarbą, kaipo vyresniajam, bet krikš- 
tytis neketinęs, suversdamas kaltybę ant vienuolių, būk jie iš- 
kreipę arba klaidingai supratę jo žodžius ir tuo suklaidinę po- 
piežių. Kaip iš tikrųjų buvo, lieka neišaiškinta. Spėjama, kad 
Gediminas norėjo priimti krikštą, gal ir dėl politinių priežasčių, 
bet žemaičiai ir rusai grasinę išžudyti Gedimino giminę, jei jisai 
priimtų katalikų tikėjimą. Popiežiaus pasiuntiniai įsakė krikš- 
čionių kunigaikščiams per 4 metus palaikyti taiką su Gediminu. 
Rygos arkivyskupas paskelbė prieš Ordiną bausmę atskyrimo 
nuo Bažnyčios, bet Gediminas krikšto nebepriėmė, 

Taika su Livonijos Ordinu. Nepavykus padaryti su 
Ordinu taikos, karas atsinaujino. Gediminas su didele kariuo- 
mene persikėlė per Dauguvą ir smarkiai sunaikino Ordino že- 
mes. Bet Gediminui sugrįžus namo, magistras apgulė Rygą ir 
privertė ją atsisakyti nuo sutarties su Gediminu. Kova, -<ma- 


—— > 


tyti, buvo labai nuvarginusi ir Ordiną, magistras padarė dešim- 
čiai metų taiką su Gediminu. Taip Lietuva Gedimino viešpa- 
tavimo pabaigoje susilaukė iš Livonijos pusės bent kiek rames- 
nių laikų. 

Sąjunga su Lenkija. Kovoje su Livonijos Ordinu Ge- 
diminui padėjo Rygos arkivyskupas ir miestas. Taip pat ko- 
voje su Prūsijos Ordinu Lietuvos talkininku buvo Lenkijos ka- 
ralius Vladislovas I Lokietek. Lenkai norėjo atkariauti iš Or- 
dino Kulmijos, Pamario ir kitus kraštus, seniau Lenkijai pri- 
derėjusius ir taip atgauti priėjimą prie Baltijos jūros. Tam tiks- 
lui Vladislovas I padarė sutartį su Gediminu (1325). Jai su- 
" tvirtinti Gediminas išleido už Vladislovo sūnaus Kazimiero save 
dukterį Aldoną-Oną. Ją išvažiuojančią lydėjo didelis skaičius 
lenkų belaisvių, kuriuos lietuviai buvo seniau suėmę karuose ir 
„dabar paleido iš nelaisvės. Gediminui kariaujant su Ordinu, 
lenkai jo tvirtai nepalaikė, nebuvo kkip reikiant prisirengę, to- 
dėl karas pasisekimo neturėjo. Pagalios Vladislovo sūnus Ka- 
zimieras susitaikino su Ordinu (1343), atsisakydamas nuo že- 
mių, dėl kurių atgavimo jo tėvas buvo padaręs sutartį su lietu- 
viais. Taip iširo pirmoji lietuvių su lenkais sąjunga. 

Prijungtos prie Lietuvos Rusijos žemės. Gedimi- 
nas žymiai padidino Lietuvos valstybę, prijungdamas daug Ru. 
sijos žemių, ir ėmė vadintis lietuvių ir rusų karalium. 
Gediminui viešpataujant, Lietuvai priklausė šios Rusijos žemės: 
1) Juodoji Rusija su miestais Naugarduku, Slonimu, Volkovisku. 
2) Polocko žemė. 3) Minsko ir Turovo žemės. 4) Bresto arba 
Pagirio žemė. Seniau buvo tai jotvingių žemė. Tą kraštą bu- 
vo užvaldę Volynijos kunigaikščiai. Kada vienas jų susi- 
jungė su Prūsijos Ordinu prieš Lietuvą, Gediminas atėmė iš jo 
Bresto žemę ir atidavė valdyti savo sūnui Kęstučiui. 5) Vi- 
tebsko žemė. Igijo ją ramiu *+būdu Gedimino sūnus Algirdas, 
paimdamas moterį tos žemės vienatinę įpėdinę. 6) Panašiu bū- 
du prijungta prie Lietuvos didelė Volynijos žemė. Jos viena- 
tinė įpėdinė ištekėjo už Gedimino sūnaus Liubarto, ir jis pavel- 
dėjo Volyniją. 7) Pagalios Lietuvos įtakai pasidavė ir Kijevo 
žemė, nors galutinis jos prijungimas teįvyko prie Algirdo. 


m r 


Rusijos kunigaikščiai, prislėgti totorių, patys glaudėsi po 
galingos Lietuvos sparnu, tuo išsigelbėdami nuo sunkaus totorių 
jungo: Lietuva, užimdama Rusijos žemes, gelbėjo jas nuo to- 
torių plėšimo, palikdavo jų gyventojams visišką tikėjimo lais- 
vę, jų viduoję tvarką. Užkariautos žemės turėdavo tiktai pripažinti 
didžiojo Lietuvos kunigaikščio valdžią, jam reikalaujanjt stoti 
po juo į karą ir mokėti paskirtą mokestį. 

Naujų miestų įkūrimas. Viešpataujant Gediminui pra- 
deda Lietuvoje atsirasti didesnių miestų su tvirtai įtaisytais su- 
stiprinimais. Tie miestai buvo ne tiktai tvirtovės, juose ima 
spiestis didesnis skaičius ir ramiųjų gyventojų: amatninkų, pirk- 
lių. Vieną tokią pilį pastatė Gediminas prie Trakų ežero. Gedi- 
mino sūnus Kęstutis pastatė pilį ežero saloje. Vieta tam tiks- 
lui buvo labai gerai parinkta, per vandenį prie pilies negalėjo 
„prieiti, ir ji buvo nepaimama. Gediminui labai patiko gražios 
tarpkalnės apie Vilnių, labai tinkamos gintis. Ant vieno kalno, 
kur susibėga Vilnies upė su Nerimi, Gediminas pastatė tvirtą 
pilį ir perkėlė tenai savo sostinę. Netrukus aplinkui išaugo di- 
delis miestas. Kaip didžiojo kunigaikščio sustinė, Vilnius tapo 
nuo to laiko pirmuoju Lietuvos miestu. 


Algirdas ir Kęstutis. 


Kova dėl vyriausios valdžios. Gediminas turėjo sep- 
tynis sūnus ir dar prie gyvos savo galvos padalino jiems daugumą 
Lietuvos valstybės žemių. Jam mirus, Lietuvos sostinė Vilnius, 
su kurio valdymu buvo sujungta aukščiausioji valdžia visoje 
valstybėje, teko Jaunučiui. Bet netrukus pasirodė, kad Jaunu- 
tis neturėjo užtektinai gabumų visai Lietuvai valdyti ir jos vie- 
nybėje laikyti. O tvirta valdžia ir vienybė Lietuvai kaip tik 
tuomet buvo labai reikalinga. Nebtekus Gedimino, Vokiečių 
Ordinas ėmė smarkiau gulti ant Lietuvos. Lenkų karalius Ka- 
zimieras irgi pradėjo kovą, norėdamas atimti iš Lietuvos Voly- 
nijos žemę. Todėl du galingiausiuoju ir gabiausiuoju Gedimi- 
no sūnūs, Algirdas ir Kęstutis, susitarė atimti vyriausiąją val- 

džią iš silpno Jaunučio. Kęstučio kariuomenė, atvykusi iš ar- 
timų Trakų, užėmė Vilnių (1345). Kęstutis ir Algirdas padarė 
savo tarpe tokią sutartį: didžiuoju kunigaikščiu palieka Algir- 
das, jo, kaip vyresniojo, turi klausyti visi broliai. Visas žemes, 
kurias užkariaus, dalysis pusiau. Abu broliai pasižadėjo gyven- 
ti visados meilėje ir sutikime. 

Tą pasižadėjimą juodu išlaikė per visą amžių, bendrai 
valdydami Lietuvą 32 metus. Kestutis gyveno Trakuose, turėjo 
savo valdžioje Žemaičius, Trakų, Gardino ir Bresto žemes, taigi 
vakarinę Lietuvos pusę, suseinančią su Vokiečių Ordinu, ir 
buvo daugiausia užimtas kova su juo. Algirdas, gyvendamas 
Vilniuje, valdė rytų pusę, kurioje buvo daugiausia rusų žemių, 
ir rūpinosi kuo daugiausia Rusijos žemių sujungti Lietuvos val- 
džioje.  Svarbesniuose atsitikimuose abu broliai vienas antram 
padėdavo. Toksai valdžios ir darbo pasidalinimas labai tiko 
Lietuvos valstybei, sudėtai iš dviejų tautų: lietuvių ir rusų. 


Algirdas (1345—1377). 


Algirdo būdas. Algirdas buvo labai gudrus politikas; net 
jo priešininkai pripažįsta jam didelę išmintį ir tvirtą būdą. Pa- 
siliko apie jį užrašyta toki rusų nuomonė: „Algirdas buvo la- 
bai išmintingas, mokėjo daug kalbų, valdžia aukščiau už visus 
iškilo. Nemėgo tuščių pasilinksminimų, savo valstybe rūpinosi 
dieną ir naktį. Vyno, alaus ir midaus visai neragavo ir mokėjo 
labai susivaldyti. Savo gudrumu įgijo daug žemių ir labiau už 
tėvą padidino savo kunigaikštystę. Niekas nežinojo, kur jisai 
rengėsi eiti į karą, kam renka kareiviją, visa slaptai darė. Ne 
tiek jėga, kiek gudrumu kariavo. Ir didelę baimę turėjo prieš 
ji visi, valdžia ir turtais iškilo aukščiau už visus,“ 

Lietuvos plėtimasis Rusijos žemėse. Galingiausi Lie- 
tuvos priešininkai rytuose buvo Maskvos kunigaikščiai, kurie irgi 
stengėsi savo valdžioje surinkti kuo daugiausia Rusijos žemių. 
Nuolat užimtas Rusijos kraštų reikalais, kviečiamas Rusijos ku- 
nigaikščių tvarkyti jų savitarpio nesutikimų, Algirdas turėjo 
susikirsti su Maskva. Lietuva padarė tris žygius prieš Mas- 

kvą, du kartus buvo apgulusi Maskvos miestą, bet įveikti jo ne- 
galėjo ir turėjo susitaikinti. 

Daug lengviau vyko Algirdui kova su kitais Rusijos kuni- 
gaikščiais. Didelės Briansko ir Černigovo žemės pa- 
teko Lietuvos valdžion (1355). Užimtųjų tuose kraštuose že- 
mių valdymą Algirdas pavedė savo giminiečiams, o kai kurias 
žemes paliko valdyti rusams kunigaikščiams,  pripažinusiems 
Algirdo valdžią. 

Algirdas nuveikė 5 totorių karaliukus prie Mėlynųju 
vandenų ir atėmė iš jų didelius plotus žemės paliai Dniestrą, 
vadinamus Podolija (1362). Tokiu būdų Lietuva pasiekė 
Juodosios jūros kraštą. 

Lietuvai užėmus iš vienos pusės Černigovo žemes, iš ki- 
tos —- Volynijos ir Podolijos, Kijevas paliko iš visų pusių 
apsuptas Lietuvai priklausančiais kraštais ir turėjo pasiduoti 
Lietuvai. 

Kovodami su Maskva, Lietuvos kunigaikščiai ėjo per 
Smolensko žemę, ir Smolensko kunigaikščiai drauge su 
Algirdu turėjo stoti į kovą prieš Maskvą. 

Ilgą laiką varžėsi Algirdas su Maskva dėl Pskovo ir 
Novgorodo miestų. Abu tuodu turtingų miestai linko tai 
Maskvos, tai Lietuvos pusėn ir kviesdavo sau kunigaikščius tai 
iš Maskvos, tai iš Lietuvos, žiūrėdami, katra pusė tuo laiku ro- 
dėsi galingesnė. Po ilgų varžytynių Algirdui pavyko galutinai 
pasodinti Pskovo kunigaikščiu savo sūnų Andrių. Novgorodas, 
privengdamas Lietuvos, irgi rūpinosi palaikyti su ja gerus san- 
tykius. 

Lietuvos kunigaikščiai trimis atvejais ilgai kovojo su 
Lenkija dėl Volynijos-Haličo žemių. Tie karai pasibaigė 
(1377) tuo, kad Bresto, Vladimiro ir Lucko žemės atiteko Lie- 
tuvai, o Lvovo, Cholmo ir Belzo paliko prie Lenkijos. Per tuos 
karus lietuviai smarkiai sunaikino artimąsias Lenkijos žemes, 
Liublino, Sandomieriaus, Krakovo. 

Taip Algirdas savo valdžioje sujungė daugumą vakarų ir 
„pietų Rusijos kraštų. Lietuvos valstybė traukėsi prie Algirdo 
nuo Baltijos iki Juodosios jūros. 

Krikščionių tikėjimas Lietuvoje. Algirdas, užėmęs 
daug Rusijos žemių, jų gyventojams rusams stačiatikiams pa- 
liko visišką tikėjimo laisvę. Paties Algirdo šeimyna buvo pu- 
siau krikščioniška. Abi jo pačios buvo stačiatikės. Pirmosios 
pačios, Marės vitebskietės, vaikai buvo krikštyti stačiatikių ti- 
kėjime. Algirdas, valdydamas krikščionių kraštą Vitebską, ne- 
draudė tenai ir savo vaikams išpažinti stačiatikių tikėjimą. Bet. 
užėmęs Lietuvos sostą Vilniuje, Algirdas nenorėjo, kad jo šei- 
myna tikėjimu skirtųsi nuo visos tautos, ir visus vaikus antro- 
sios pačios Julijonos tvėriškės augino savo tėvų tikėjime. Pat- 
sai Algirdas, regis, iki pat mirties pragyveno savo tėvų tikėji- 
me. Mirus jo kūnas buvo sudegintas senoviškų lietuvių pa- 
pročiu. | 


Tokią pat tikėjimo laisvę, kaip rusai stačiatikiai, turėjo ir 
lietuviai, priėmusieji katalikų tikėjimą, kurs, kad ir palengva, 
betgi plėtėsi Lietuvoje. Prie Algirdo lietuvis didikas Petras 
Goštautas, tapęs patsai kataliku, pargabeno iš Lenkijos 
dvylika pranciškonų vienuolių ir pastatė jiems Vilniuje vienuo- 
lyną. Bet lietuviai, matyti, tuomet dar nemaloniai žiūrėjo į 
naujo tikėjimo platinimą savo krašte. Vieną kartą, nėsant Al- 
girdo Vilniuje, rasi kieno pakurstyta, įdūkusi minia užpuolė 
pranciškonų vienuolyną ir visus vienuolius išžudė. Algirdui, 
kurs brangino gerą tvarką ir gyventojų sutikimą savo valsty- 
bėje, toks kad ir savo žmonių pasielgimas su svetimtikiais sve- 
timtaučiais labai nepatiko, ir jisai liepė smarkiai nubausti to 
sumaiščio kaltininkus. 


Graikų istorikas Nikeforas Gregoras (į 1360) taip rašė 
apie to laiko Lietuvą: „Lietuvių „tauta, valdoma vieno žmogaus, 
yra didelė ir labai karinga ir net nenuveikiama. Jų karalius 
„savo kariuomenės didumu ir karingumu nepalyginamai praneša 
visus žieminės Rusijos krikščionis kunigaikščius; pats vienas 
tiktai nemoka metinės duoklės mongolams, nes didelę ir labai 
sustiprintą valdo karalystę.“ 

Kęstutis (1345—1382). 


Kęstučio būdas. Kęstutis, kaip drąsiausias savo krašto 
gynėjas, priklauso prie garsiausiųjų Lietuvos karžygių. Visas 
jo gyvenimas praėjo karuose su Vokiečių Ordinu ir lenkais. Tik- 
"tai svarbesniuose atsitikimuose jisai drauge su savo broliu Al- 
girdu stodavo į karą ir su rusais, kaip tai buyo kovojant su Mas- 
kva. Kaip surusėjusį Algirdą rusai laikė lyg savo tautos atsto- 
vu didžiojoje Lietuvos kunigaikštystėje, taip lietuvių atstovas 
buvo Kęstutis. Visa jo šeimyna buvo grynai lietuviška.  Žmo- 
nos sau neieškojo jisai tarp svetimų kraštų kunigaikščių, bet 
vedė garsią Birutę, Žemaičių kunigaikščio Vidimanto dukterį. 


Karuose nuolat susitikdamas su vakarų Europos ricieriais, 
Kęstutis įgijo jų papročių, turėjo pavyzdingo krikščioniško ri- 
cieriaus privalumų. Viena vokiečių kronika taip aprašo Kęstu- 
čio būdą: „Kęstutis buvo vyras karingas ir teisingas. Suma: 
nęs užpulti Prūsiją, jis pirma pranešdavo apie tai Prūsijos mar 
:šalkai ir tikrai atvykdavo. Jei jisai padarydavo sutartį su ma- 
gistru, tai tvirtai jos laikydavosi. Jei ką iš mūsų brolių laikė 
žmogumi narsiu, tai parodydavo jam daug meilės ir pagarbos“ 
Tokius pat savumus pripažįsta Kęstučiui lenkų rašytojas Dlu- 
gošas, nemėgęs Lietuvos kunigaikščių. Kęstučiui tačiau ir jis 
pripažįsta daug gerų savumų, taip apie jį rašo: „Kęstutis, kad ir 
pagonis, buvo vyras šaunus, už visus Gedimino sūnus išmintin- 
gesnis ir, kas dar daugiau daro jam garbės, šviesus, žmoniškas 
iv ištikimas prižadėjimuose“ Tą savo žmoniškumą parodė net 
savo priešininkams, stengėsi išgelbėti nuo mirties lietuvių ne- 
laisvėn paimtą vieną vokiečių komendantą, pagarsėjusį savo 
žiauriu elgimusi su lietuviais. Lietuviai buvo nutarę sudeginti 
šį, kaipo auką savo dievams. Taip pat Kęstutis išreiškė pasibiau- 
rėjimą, matydamas, kaip mūšio vietoje nugalėtojai buvo bai- 
siausiai sudarkę užmuštųjų kūnus. Karuose ne kartą pasirodė 
ir nepaprastas Kęstučio sumaningumas. Du kartu jisai buvo 
patekęs nelaisvėn, ir abu karius pavyko jam laimingai ištrūkti 
ir sugrįžti savo tėvynėn. 

Kova su Vokiečių Ordinu. Toksai buvo vyras, kuriam 
teko sunki pareiga ginti Lietuvą nuo Vokiečių Ordino. Tas 
darbas buvo ytin sunkus, dėl to, kad Vokiečių Ordinas buvo 
tuomet aukščiausioje savo galybėje. Magistru (nuo 1351 m.) 
buvo labai veiklus ir sumanus vyras, Vinrichas von Kniprodė. 

Vokiečių Ordinas numanė, ūmu laiku negalėsiąs Lietuvos 
užkhriauti, todėl stengėsi palengva, bet nuolat silpninti ją. Lie- 
tuvos pasienį apstatė tvirtovėmis, iš jų kariuomenė be perstojo 
nedideliais būriais įpuldavo į Lietuvą ir, sunaikinusi kokią apy- 
linkę, skubinai grįždavo namo į savo tvirtoves, kol neužklupo 
jų susirinkusi didesnė lietuvių kariuomenė. Be to, kasmet Or- 
dinas surengdavo didesnių užpuolimų, su didesniu kareivių bū- 
+riu. Tada kariuomenė giliau į Lietuvos kraštą įsiverždavo, pas- 
kui, pasidalinusi į mažesnius būrius, stengdavosi kuo plačiau- 
sią apylinkę sunaikinti. "Tokių didesnių užpuolimų ant Lietu- 
vos nuo 1345 iki 1377 metų anų laikų raštuose paminėta 70 iš 
Prūsų ir apie 30 iš Livonijos. "Tokiu būdu teriodamas, Ordinas 
norėjo palengva susilpninti Lietuvą, 0 taip sunaikintą kraštą 
"paskui jau lengva būtų užimti. 

Lietuviai, pajutę užpuolimą, slėpdavosi miškuose su savo 
turtu, tykodami grįžtančiai priešininko kariuomenei pastoti ke- 
lią, užversdavo jį nukirstais medžiais, ir taip kartais pavykdavo 
ir nemažus Ordino kariuomenės būrius sunaikinti. Lietuvoje 
tuomet nedaug tebuvo gyventojų, "naikinamame krašte sunku 
buvo rasti maisto ir pašaro didesnei kariuomenei, todėl Ordi- 
nas su didesne kariuomene Lietuvoje ilgai nepasilikdavo, 

Kęstutis iš savo pusės tokiais pat užpuolimais naikino Or- 
sdino žemes. Lietuvių žygiai būdavo kitoniški. Prūsuose kraš- 
tas buvo tirščiau gyvenamas, turėjo daug sustiprintų miestų, 
todėl su mažu kariuomenės būriu lietuviai nedrįsdavo Prūsuose 
„pasirodyti. Užtat tirštai gyvenamame krašte lengviau buvo ra- 
sti maisto didesnei kariuomenei, todėl lietuviai traukdavo į 
Prūsus su didesne kariuomene ir, sunaikinę plačią apylinkę, pri- 
siplėšę visokios gėrybės turtingame krašte, prisigaudę belaisvių, 
grįždavo atgal. Tokių Kęstučio užpuolimų anų laikų raštuose 
paminėta 31 ant Prūsų ir 11 ant Livonijos Ordino žemių. 

Ginti savo kraštui lietuviai turėjo prisistatę pilių. Tvir- 
čiausia jų buvo Kaunas, pastatytas prie susibėgimo dviejų upių: 
Nemuno ir Neries. Prūsų Ordino magistras, padedant ir Livo- 
nijos magistrui, apgulė su didele kariuomene ir sugriovė Kau- 
ną (1362 m.). Lietuviai atstatė Kauno pilį kitoje vietoje, ant 
Nemuno salos žemiau (Naujasis Kaunas). Kitais metais Ordino 
kariuomenė sugriovė ir tą dar visai nebaigtą statyti tvirtovę ir 
ikitas Lietuvos tvirtoves, buvusias vakaruose nuo Kauno. Vi- 
sas kelias Nemunu pasidarė atviras. 

Iš didesnių mūšių atvirame lauke paminėtini mūšiai pric 
Strėvos, netoli Rumšiškių (1347) ir prie Rudavos, netoli Kara- 
liaučiaus (1377). Tuose mūšiuose lietuvių kariuomenė buvo iš- 
blaškyta, Ordinas išgarsino tuos mūšius, kaipo didelius savo 
laimėjimus, bet svarbesnių pasėkų jie neturėjo. Kad lietuvių 
kariuomenė juose nebuvo visiškai sumušta, matyti iš to, kad 
lietuviai netrukus vėl užpuldinėja Prūsų kraštą. 

Kovoje su Lietuva Ordinas turėjo pagalbos ne tiktai iš 
visų Vokietijos kraštų, bet taip pat ir iš tolimesniųjų kraštų, iš 
Olandijos, Čechijos, Vengrijos, Francijos. Tačiau Lietuvos ku- 
nigaikščiai įstengė apginti savo kraštą ir neužleido Ordinui nė 
kiek savo žemės. Matyti, abiejų kariaujančių pusių galybė bu. 
vo maždaug lygi. Lietuvai davė galybės jos valdovų sutari- 
mas ir vienybė. 

Tarybos dėl krikšto. Algirdas ir Kęstutis taip pat, kaip 
ir Gediminas, buvo pradėję su krikščionimis tartis dėl krikšto. 
Papa Klemensas VI rašė Kęstučiui ir jo broliams, ragindamas 
juos priimti krikštą ir žadėdamas Kęstučiui karališką karūną 
(1349). Bent kiek vėliau Algirdas ir Kęstutis kreipės į Vokieti- 
jos ciesorių Karolių IV (1358), pranešdami, kad, jei jisai sutai- 
kintų juos su Vokiečių Ordinu, juodu esą linkę priimti krikštą. 
Karolius IV pasiuntė Lietuvon atstovų dėl to dalyko. Algirdas 
ir Kęstutis pastatė tokias sąlygas: Vokiečių Ordinas turįs sugrą- 
žinti Lietuvai žemes tarp Pregelio ir Dauguvos upių, patsai te- 
persikeliąs į Rusijos tyrus Podolijon ginti krikščionių nuo toto- 
rių. Ordinas tokių sąlygų, žinoma, nepriėmė. Taip tarybos 
dėl krikšto ir nutrūko. 

Lietuva kryžkelėje. 


Permainos Lietuvoje. Algirdas turėjo 12 sūnų. Myli- 
miausiasis buvo Jogaila. Algirdas jį skyrė savo įpėdiniu. Kę- 
stučio irgi aiškus buvo noras palikti savo vietoje sūnų Vytautą, 
vienų metų su Jogaila, augusį drauge su juo didžiame sutikime. 
Matyti, Algirdas ir Kęstutis ir po mirties norėjo palikti Lietu- 
voje tokią pat tvarką, kokia jų dviejų buvo įvesta Lietuvos 
valdyme, kuri pasirodė labai tinkama. Bet per Algirdo ir Kęstu- 
čio ilgą valdymo laiką daug kas Lietuvoje atsimainė. Pribren- 
-dęs buvo svarbus reikalas, kurio ilgiau atidėlioti nebebuvo ga- 
lima, būtent: krikščionių tikėjimo įvedimas. Senovės gadynės 
vyrai, Algirdas ir Kęstutis, tvirtai laikėsi savo tėvų tikėjimo. 
Bet jų sūnūs, Jogaila ir Vytautas, numanė, kad senoviškasis 
lietuvių tikėjimas nebegali ilgai laiklytis. Matė jie, kad jiems 
reikia priimti tą tikėjimą, kurį aplinkui išpažino visos tautos. 
Surusėjusi bent kiek Algirdo giminė traukė prie stačiatikių ti- 
kėjimo. O didieji Lietuvos kunigaikščiai labiau linko į katali- 
kų tikėjimą. Ir Gediminas, ir Algirdas su Kęstučiu, ir Jogaila 
buvo pradėję tarybas dėl katalikų tikėjimo priėmimo. 


Kęstučio kova su Jogaila. Mirus Algirdui (1377), va- 
dovaujant Kęstučiui, didžiuoju Lietuvos kunigaikščiu buvo pri- 
pažintas Algirdo sūnus Jogaila. Senas Kęstutis, rodydamas vie- 
nybės pavyzdį, geruoju pasidavė Jogailos valdžiai, tikėdama- 
sis, kad Jogaila, sekdamas savo tėvo pėdomis, taip pat vienybėje 
gyvens su jo gimine ir drauge su Vytautu valdys Lietuvą, kaip 
lig šiol valdė Algirdas su Kęstučiu. Bet Jogaila, labiau klausy- 
damas savo motinos ir brolių, norėjo išsipalaiduoti iš po savo 
dėdės globos ir padarė slaptą sutartį su Ordinu prieš Kęstutį. 
Tačiau toks prityręs vyras, kaip Kęstutis, tuojau pamatė per- 
mainą Jogailos elgimesi, apgulė su kariuomene Vilnių, paėmė 
pilį su visu Jogailos dvaru ir jo rūmuose rado pačios sutarties 
raštą. Turėdamas tokį aiškų Jogailos vyliaus įrodymą, atėmė 
jam Vilnių ir pats apsigarsino didžiuoju Lietuvos kunigaikščiu. 
Jogailai paliko jo tėviškę, Vitebską ir Krėvę. 

Tačiau Jogaila nesiliovė ir toliau daręs pinklių savo dė- 
dei. Per savo brolį Skirgailą padarė naują sutartį su Vokiečių 
Ordinu ir pakvietė jį pagalbon prieš Kęstutį. Kęstučiui išėjus į 
' karą prieš Jogailos brolį, Černigovo kunigaikšti Kaributą, Jo- 
gaila užėmė Vilnių, susijungęs su kryžiuočiais, paėmė Trakus. 
Gavęs apie tai žinią Kęstutis skubinai sugrįžo Lietuvon, su Vy- 
tauto pagalba surinko kariuomenę Žemaičiuose ir patiko Vokie- 
čių Ordino ir Jogailos kariuomenę ties Trakais. Abiem pusėm 
rengiantis į kovą, Jogaila kreipėsi į Vytautą, prašydamas sude- 
rinti jį su Kęstučiu. Tuomet Kęstutis ir Vytautas atvyko į Jo- 
gailos stovyklą tartis dėl susiderinimo sąlygų, bet tuojau abu Ii- 
ko suimti ir nuvesti į Vilnių. Paskum Kestutis buvo uždarytas 
Krėvės pilyje ir po keturių dienų pasmaugtas: ar su Jogailos ži- 
nia, tikrai negalima pasakyti. Žmonėse paskleistas garsas, kad 
Kęstutis pats pasismaugęs. Jo kūnas atvežtas Vilniun ir su viso- 
mis iškilmingo laidojimo apeigomis sudegintas. 

Vytauto kova su Jogaila. Vytautui pavyko ištrūkti iš 
kalėjimo. Jis išbėgo pas Vokiečių Ordiną, prašydamas pagal- 
bos, ir tenai priėmė krikštą (1383). Ordinas pradžioje davė 
Vytautui valdyti Lietuvos pasienyje mažą miestelį, paskum jam 
pavedė naujai pastatytą Kauno tvirtovę. Vytautas pripažino 
Ordino valdžią. 

Jogaila, matydamas, kad Vytautas, palaikomas žemaičių, 
gali būti pavojingas, kvietė jį taikintis. Vytautas, savo šalinin- 
kų prikalbinėjamas, pagalios sutiko taikintis.  Skirdamasis su 
Vokiečių Ordinu, sugriovė jų tvirtoves, Naujojo Marienburgo 
ir Georgenburgo, ir sugrįžo pas Jogailą. Susijungusios Vytauto, 
Jogailos ir Skirgailos kariuomenės išgriovė vokiečių pastatytą 
tvirtovę Kaune. Visa Nemuno vaga iki Prūsų vėl liko išvaduota; 
tame Lietuvos pakraštyje nebeliko Vokiečių Ordino tvirtovių. 

Vytautas, susiderinęs su Jogaila, gavo Gardino ir Bresto 
žemes; regis, Jogaila prižadėjo jam ir Trakų žemę. kaip tik, bus 
duota kita kunigaikštystė Skirgailai, kuriam tuo tarpu Jogaila 
buvo atidavęs Trakus. Vytautas pasižadėjo ištikimai tarnauti 
Jogailai. Taip taika tarp žymiųjų Lietuvos kunigaikščių vėl 
įvyko, bet ji nebuvo tvirta. Jogaila ne visai tepasitikėjo Vytau- 

tu. Be to, tarp Lietuvos kunigaikščių pasidarė skirtumas svar- 
biausiuose dalykuose, tikėjimo. Kęstučio sūnūs priėmė katalikų 
tikėjimą, keletas Jogailos brolių buvo krikščionys stačiatikiai. 
Pats Jogaila su jaunaisiais savo broliais tebesilaikė senoviškojo 
lietuvių tikėjimo, bet ir jis buvo prižadėjęs Vokiečių Ordinui 
(1382) priimti katalikų tikėjimą. Lietuvių tauta stovėjo kryž- 
kelėje, dairydamasi, katron pusėn palinkti: į rytus, ar į vakarus, 
rusų stačiatikių cerkvėn, ar katalikų bažnyčion. 


Antroji dalis. 


Lietuva susijungusi su Lenkija 
(1385 —1569). 


Unija ir krikštas. 

Lenkija ir Lietuva. Su Kazimieru Didžiuoju pasibaigė 
Lenkų karalių giminė. Lenkijos sostas atiteko Kazimiero gimi- 
niečiui, Vengrijos karaliui Liudvikui, paskum šio dukteriai Jad- 
vygai. Ji buvo pažadėta Austrijos kunigaikščiui Vilhelmui 
Habsburgui, ir Lenkija būtų tekusi vokiečiams ir susiliejusi su 
Austrija, kaip susiliejo tokiu pat būdu Čechija ir Vengrija. Len- 
kai, to nenorėdami, ieškojo savo karalaitei kito vyro, o sau ka- 
raliaus, ir nutarė pavesti savo sostą Lietuvos didžiajam kuni- 
gaikščiui Jogailai. 

Lietuviai savo užpuldinėjimais labai naikindavo Lenkijos 
žemes. Lenkai tikėjosi, kad, pasikvietus į karalius Jogailą, tie 
užpuldinėjimai sustos. Lenkija buvo netekusi savo žemių žie- 
miuose paliai Vyslos įtaką ir tuo atstumta nuo jūros. Tas že- 
mes buvo užėmęs Vokiečių Ordinas. Pasikvietus sau karalium 
Lietuvos kunigaikštį, galima buvo tikėtis išvien su Lietuva at- 
gauti tas žemes, dėl to kad Lietuva irgi nuolat kovojo su Ordi- 
nu. Taigi, bendri vienos ir kitos tautos reikalai tą valandą stū- 
mė Lietuvą ir Lenkiją prie susijungimo. 

Unija. Jogaila sutiko priimti lenkų ponijos pakvietimą ir 
pasiuntė į Vengriją piršlius, prašydamas sau už moterį Jadvy- 
gą. Sutartis buvo surašyta Krėvės pilyje 1385 metais (14 rug- 
piūčio). Jogaila iš savo pusės davė tokius pasižadėjimus: 
1) pasižadėjo pats su visa savo tauta priimti katalikų tikėjimą, 

2) savo kaštu atgauti visas žemes, kurių Lenkija buvo netekusi; 
3) visus Lietuvos ir Rusijos kraštus ant visados prijungti prie 
Lenkijos; 4) užmokėti Austrijos kunigaikščiui 200 000 florenų 
pabaudos už tai, kad Jadvyga nebeteka už Vilhelmo. 

Vokiečių Ordinas, pajutęs apie tas tarybas, mėgino jas 
sugriauti, užpuolė Lietuvą, kad Jogaila negalėtų išvažiuoti į Len- 
kiją. Bet Jogaila, to nežiūrėdamas, išsirengė į kelionę; nuvykęs 
į Krokuvą, priėmė krikštą (15 vas. 1386), vedė moterį Jadvygą 
ir buvo karūnuotas Lenkijos karalium. Drauge su Jogaila priė- 
mė Krokuvoj krikštą ir tie Jogailos broliai, kurie dar nebuvo 
krikštyti. Vytautas irgi Krakovo katedroje padarė katalikų tikė- 
jimo išpažinimą, tuo parodydamas norįs būti išvien su Lietuva, 
kuri nuo to laiko turėjo būti katalikiška. 

Kaip išaiškinti, kad po tokiomis sunkiomis Lietuvai sąlygo- 
mis galėjo pasirašyti Jogaila ir kiti Lietuvos kunigaikščiai? Jo- 
gaila, reikia spėti, manė, kad, tapdamas Lenkijos karalium, jis 
nenustoja būti didžiuoju Lietuvos kunigaikščiu, niekas jam ir 
jo įpėdiniams negalės atimti valdžios Lietuvoje. Bet kiekvie- 
nas pasižadėjimas riša. Jogailos ainiai Lenkijos soste ilgainiui 
labiau rūpinosi Lenkijos, negu Lietuvos reikalais ir vėliau pri- 
vedė prie visiško Lietuvos susiliejimo su Lenkija. 

Krikštas. Pradžioje 1387 metų Jogaila, lydimas Lietuvos 
kunigaikščių, su kunigų ir lenkų didikų būriu, sugrįžo į Vilnių 
krikštyti Lietuvos. Lietuviai, Jogailos raginami, būriais ėjo 
krikštytis. Kadangi tarp atvykusių iš Lenkijos kunigų neatsi- 
rado užtektinai kunigų, mokančių lietuviškai, tai Jogaila ir Vy- 
tautas patys aiškino lietuviškai poterius. Labai daug padėjo 
mokėjusieji lietuviškai Vilniaus pranciškonai. Vilniuje prie pi- 
lies kalno, kur buvo kūrenama šventoji lietuvių ugnis, pastatyta 
katedros bažnyčia. Katalikų tikėjimui Lietuvoje platinti buvo 
įsteigta Vilniaus vyskupija (1388). Iš Vilniaus Jogaila atliko 
kelionę į kitus Lietuvos miestus, ragindamas jų gyventojus krik- 
štytis. Taip katalikų tikėjimas buvo įvestas Aukštaičiuose. Ka- 
talikų tikėjimas buvo pripažintas viešpataujančiu Lietuvoje. Ru- 
sai stačiatikiai pasiliko prie savo tikėjimo, o lietuviai visi priėmė 
katalikų tikėjimą. 

Vytautas—didysis Lietuvos kunigaikštis 
(1392—1430). 


Lietuvos nepasitenkinimas unija. Susivienijimas su 
Lenkija atėmė Lietuvai jos didįjį kunigaikštį, atitraukė jį nuo 
Lietuvos reikalų. Jogaila, tapęs lenkų karalium, gyveno dau- 
giausia Lenkijoje. Norėdamas išlaikyti savo valdžioje Lietuvą, 
Vilniuje ir kitose svarbesnėse Lietuvos pilyse pastatė lenkų ka- 
riuomenės pulkus. Bet toki didelė ir galinga valstybė, koki bu- 
vo tuomet Lietuva, negi galėjo atsisakyti nuo savaimingumo, 
Lietuvos reikalų negi galima buvo aprūpinti iš tolimo Krakovo. 
Tai numanė pats Jogaila, ir Lietuvai valdyti pastatė savo brolį 
Skirgailą. 

Jogailos pasidavimas svetimai įtakai, pastatymas Lietuvoje 
svetimos kariuomenės, Lietuvos žemių prijungimas prie Lenki- 
jos turėjo sukelti Lietuvą prieš Jogailą. Lietuviai labai buvo ne- 
patenkinti, kad svetimi ima valdyti didžiąją kunigaikštystę, ko 
pirmiau nebuvo Lietuvos žemėse. Tuo nepasitenkinimu ir 
pasinaudojo Vytautas, pasiryždamas atgauti Lietuvai savarankiš- 
kumą, sau valdžią Lietuvoje. 

Vytauto kova su Jogaila. Vytautas iki 1387 metų ištiki- 
mai tarnavo Jogailai. Tačiau Jogaila visame rodė savo nepa- 
sitikėjimą Vytautu.  Nesugrąžino jam jo tėviškės ir Trakus ati- 
davė Vytauto priešininkui Skirgailai, nors Lietuvai valdyti ge- 
riau tiko katalikas Vytautas, negu stačiatikis Skirgaila. Lyg 
atsilygindamas Vytautui už tėviškės negrąžinimą, Jogaila davė 
jam Volynijos žemę, bet Vytautas norėjo veikti savo gimtinėje 
Lietuvoje, o ne Rusijoje. Be to, atiduodamas Vytautui Volyni- 
ją, Jogaila neišdavė jokio rašto, lyg tam, kad Vytautas, jo netu- 
rėdamas, visados žiūrėtų Jogailos malonės. Vytautas įsitikino 
geruoju nidkuomet neatgausiąs sau priderinčios vietos Lietu- 
voje, ir pasiryžo stoti į kovą su Jogaila. Pradžioje mėgino ne- 
tikėtai užpuolęs paimti Vilnių, bet tas žygis nepavyko.  Tuo- 
met, nebegalėdamas palikti Lietuvoje, išsikėlė su savo šalinin- 
kais pas Vokiėčių Ordiną, prašė jo pagalbos, imdamasis įvyk- 
dyti 1384 metų sutarties sąlygas.  Patvirtindamas savo priža- 

dėjimus, davė užstaian savo brolį Zigmantą, seserį Ringailą, 
kai kuriuos savo šalininkus kunigaikščius ir apie 100 bajorų. 
Ordinas šį kartą atsargiau elgėsi su Vytautu, bet pagalbą pri- 
žadėjo. : . 
Vytautas, Ordinui padedant, toliau kovojo su Jogaila. Vil- 
niaus paimti neįstengė, bet užtat užėmė Ūkmergę, Merkinę, 
Gardiną, ir taip visas panemunis pateko Vytauto valdžion. Pa- 
minėtose pilyse buvusieji Jogailos kareiviai lietuviai ir rusai 
geruoju pasidavė Vytautui, nuginkluodami lenkus kareivius. Pas 
Vytautą rinkosi vis daugiau jo šalininkų. Ordinas atidavė už- 
statytus bajorus. Jogaila pamatė, kad, kovodamas su Vytau- 
tu, gali netekti visos Lietuvos, ir nutarė su juo taiktntis, pri- 
žadėdamas geruoju atiduoti jam valdyti visą Lietuvos kuni- 
gaikštystę. Vytautas sutiko ir sugrįžo pas Jogailą, persiskirda- 
mas su Vokiečių Ordinu taip pat, kaip ir pirmąjį kartą: sude- 
giko pilis, kurias Ordinas Lietuvoje buvo pastatęs sergėti Vy- 
tautui. Ordinas sulaikė kalėjime Vytauto brolį Zigmantą. 

Atiduodamas Lietuvą Vytautui, Jogaila pasiliko sau vyriau- 
siojo Lietuvos kunigaikščio vardą. Vytautas davė tam tikrą raš- 
tą (1392 m.), kuriuo pasižadėjo niekuomet nesiskirti nuo Len- 
kų karalystės; kai bus reikalas, duoti su kariuomene pagalbos 
Jogailai ir Jadvygai.  Aiškiau santykiai tarp Vytauto, kuriam 
pavestas Lietuvos valdymas, ir vyriausiojo kunigaikščio Jogai. 
los toje sutartyje nenustatyti. Jų nustatymas buvo paliktas 
ateičiai, turėjo pareiti nuo to, kokią valdžią įsigis Vytautas Lie- 
tuvoje. 

Vytauto valdžia Lietuvoje. Prasidėjęs 1392 metais Vy- 
tauto viešpatavimas atnešė Lietuvai visų pirma ramumo. II- 
gais karais nuvarginta Lietuva galėjo atsigauti, užsiimti savo na- 
minio gyvenimo tvarkymu. "Tiesa, ir Vytautas vėdė daug karų. 
bet daugiausiai svetimose žemėse. Tikroji Lietuva retai bepa- 
matydavo priešininkus savo žemėse. Vokiečių Ordino užpuldi- 
nėjimai beveik visai sustojo. 

Vytautas tvirtai paėmė į savo rankas valdžią Lietuvoje. 
Jogailai reikėjo pasitenkinti vien vyriausiojo Lietuvos kunigaikš- 
čio vardu. Lietuvoje buvo tikrųjų Jogailos brolių, pasidarė ke- 

letas didesnių kunigaikštysčių, kurių valdovai laikė save lyg ko- 
kiais savarankiškais kunigaikščiais, mažai benorėdami pripa- 
žinti Vytauto valdžią. Vytautas panaikino tas kunigaikštystes. 
Iš Skirgailos atėmė Polocko žemę ir tuo tarpu davė jam dalį 
Volynijoje. Nuveikė mūšyje prie Lydos Briansko ir Novgorod- 
Sieversko kunigaikštį Kaributą (1393) ir atėmė jo žemes. Iš 
Algirdo sūnaus Vladimiro atėmė Kijevą (1395) ir atidavė Skir- 
gailai. Netrukus tas kunigaikštis mirė, ir Vytautas pats paėmė 
valdyti Kijevą, paskirdamas ten savo vietininką. Atėmė nepa- 
klusniems kunigaikščiams Volynijos ir Podolijos žemes. Tokiu 
būdu didelius plotus, lig šiol buvusius atskirų kunigaikščių val- 
džioje, ėmė valdyti patsai Vytautas, jo galybė žymiai pakilo. 

Rusijoje Vytautas toliau vykino planą Algirdo, sakiusio, 
jog visos Rusijos žemės turi priklausyti Lietuvai. "Tam tikslui 
reikėjo nuveikti Maskvą. Geriausiai tai rodėsi Vytautui galima 
įvykdyti su totorių pagalba. Tarp totorių chanų kilo varžy- 
tynės dėl valdžios. Auksinės ordos chanas Tochtamišas, išva- 
rytas baisaus Tamerlano, atvyko pas Vytautą prašyti pagalbos. 
Vytautas sutiko padėti ir padarė su juo tokią sutartį: aš, esą, 
pasodinsiu tave chanu Auksinėje ordoje, o tu pasodinsi mane 
didžiuoju kunigaikščiu Maskvoje. 

Žemaičių atidavimas. Didelio žygio prieš totorius ne- 
galima buvo pradėti, neturint tikrumo, kad tuo tarpu Lietu- 
vos neužpuls iš kitos pusės Vokiečių Ordinas. Vytautas susiva- 
žiavo su Ordino magistru Nemuno saloje tarp Nevėžio ir Duby- 
sos įtakos (1398) ir padarė amžiną santaiką, atiduodamas Vo- 
kiečių Ordinui Žemaičių kraštą iki Nevėžio upės.  Prižadėjo 
taipgi Ordinui padėti užimti Pskovą; Ordinas iš savo pusės 
prižadėjo taip pat padėti Vytautui Novgorodą užimti.  Dalyva- 
vusieji susivažiavime Lietuvos bajorai paskelbė Vytautą Lietu- 
vos karalium. 

Karas su totoriais. Karas su totoriais prasidėjo grei- 
čiau, negu Vytautas tikėjosi. Surinkęs didelę kariuomenę, Vy- 
tautas išėjo prieš totorius, Tochtamišo priešininkus, ir sutiko 
juos prie Vorkslos upės (1399). Vytauto kariuomenė buvo to- 
torių visiškai sumušta. Iš 50 kunigaikščių, buvusiųjų Vytauto 

kariuomenėje, krito 20. Pats Vytautas vos suskubo išbėgti. Pa- 
dėkoti už išsigelbėjimą įsteigė du vienuolynus: Kaune ir Aš- 
menoje. 

Kova dėl Žemaičių. Nuo pat Mindaugo laikų Vokie- 
čių Ordinas stengėsi užimti Žemaičių kraštą, įsikišusį tarp Prū- 
sijos ir Kuršo, ir sujungti tuodu kraštus. Lietuvai priėmus krikš- 
tą, Ordinas juo labiau skubinosi įsigyventi Žemaičiuose, kol ten 
nebuvo dar įvestas katalikų tikėjimas.  Numanė jis, kad, Že- 
maičiams tapus krikščionimis, sunkiau bebus pateisinti to kraš- 
to užgrobimą. Ir rodėsi, kad Ordinas pagalios pasieks savo 
tikslą. Jogaila 1382 metais, Vytautas 1384 metais užrašė Ordi- 
nui Žemaičius iki Dubysos, Vytautas 1398 metais atidavė tą kraš- 
tą Ordinui iki Nevėžio. Bet, pralaimėjus mūšį prie Vorkslos, 
taika su Vokiečių Ordinu Vytautui rodėsi nebereikalinga, ir jisai, 
sugriovęs Ordino tvirtovę, Naująjį Kauną, atsiėmė Žemaičių 
kraštą. Dėliai Jogailos ir Vytauto skundų papa Bonifacas IX 
smarkiausiai uždraudė Ordinui užpuldinėti Lietuvą. 

Neramumai, kilę Rusijos žemėse, privertė Vytautą vėl ieš- 
koti sutarties su Ordinu. 1404 metais Vytautas vėl atidavė Že- 
maičius Ordinui, Jogaila, kaipo vyriausias Lietuvos kunigaikš- 
tis, tą dovanojimą patvirtino. Vytautas pats pasiėmė priversti 
žemaičius, kad pripažintų Ordino valdžią. Taip užsitikrinęs 
santaiką su Ordinu, Vytautas galėjo keletą metų laisvai užsi- 
imti Rusijos reikalais. Galutinai prijungė prie Lietuvos Smo- 
lenską (1405), pasodino Novgorodo kunigaikščiu savo pusbrolį 
Lengvenį, atliko tris žygius prieš Maskvą. Juose dalyvavo ir 
Ordino pagalbinė kariuomenė. Tie žygiai aukštai pakėlė Vy- 
tauto vardą Rusijos šalyje. Rusijos kraštai matė, kad po Vy- 
tautu kovoja ir lenkai, ir Vokiečių Ordinas, ir jo pavaldiniai 
žemaičiai. Pagalios Vytautas padarė santaiką su Maskva (1408), 
Pskovu (1409). Jogailos brolis Švitrigaila, kurs nuolat kėlė Ru- 
sijoje maištus prieš Vytautą, pateko į Vytauto rankas ir buvo 
uždarytas kalėjime. Vytauto galybei (rytuose nebebuvo jokio 
pavojaus, galėjo jisai stoti į galutinę kovą su Vokiečių Ordinu. 

emaičių sukilimas. "Tuo tarpu Ordinas skubinosi įsi- 
gyventi Žemaičiuose. Nuo žymiausiųjų žemaičių bajorų paėmė 


masj r 


užstatan vaikų. Ordino valdininkai tyrinėjo Jūros, Dubysos 
pakraščius, ieškodami tinkamų vietų tvirtovėms statyti. Visą 
kraštą aptraukė šnipų tinklu; šie pranešdavo visa, kas darėsi 
Žemaičiuose. Ordino vyresnybė stengėsi ir gerumu įgyti Žemai- 
čių pritarimą, siuntė į sunaikintą kraštą grūdų, arklių. Visa tai 
labai brangiai atseidavo Ordinui, bet jisai nesigailėjo išlaidų, 
bet tik tvirtai atsistotu Žemaičiuose. Vytautas lyg tartum to 
viso nematė, palaikė gerus santykius su Ordinu. Vytauto žmo- 
nės su visokiais reikalais lankydavosi pas žemaičius. Kai ku- 
rie žemaičiai išsikėlė pas Vytautą. Ordinas nutarė pertraukti 
žemaičių susižinojimą su aukštaičiais, užgynė pardavinėti į Lie- 
tuvą visokius daiktus.  Kilusieji dėl to nesutikimai su Vytautu 
privedė prie žemaičių sukilimo. Vytauto kariuomenė persikėlė 
per Nevėžį, Ordino tvirtovės liko išgriautos, visas Žemaičių kraš- 
tas pasidavė Vytautui. 

Didysis karas. Kada visi mėginimai sutaikinti Ordiną 
su Vytautu nepavyko, kalavijas turėjo išspręsti ilgą ginčą tarp 
Lietuvos ir Ordino dėl žemaičių krašto. Vytautas žinojo, kad 
priešininkas labai galingas, kad kova bus sunki, ir rūpestingai 
rengėsi į tą karą.  Mobilizavo didelės savo valstybės kariuo- 
1nenę, pasikvietė totorių, prisisamdė gerų kareivių Čechijoje 
Šioje svarbioje valandoje Jogaila neapleido Vytauto, tvirtai jį 
palaikė, pastatydamas į karą visas Lenkijos jėgas. 

Anais laikais mūšyje tedalyvaudavo raiti kareiviai.  Vy- 
tautas pastatė tokių kareivių apie 8000 — 12.000, Jogaila apie 
15.000. Priskaitant visus tarnus ir vežimininkus, lietuvių ir len- 
kų kariuomenėje galėjo būti apie 90.000 žmonių. 

Ordinas kariuomenės surinko daug mažiau, bet ji buvo 
geriau apginkluota ir labiau išsimiklinusi kariauti. Norėdami 
sulaikyti pagalbą Ordinui iš vakarų Europos kraštų, Vytautas 
ir Jogaila išsiuntinėjo krikščionims kunigaikščiams raštus, ku- 
riuose išdėstė skriaudas, Ordino padarytas Lietuvai ir Lenkijai, 
ir paaiškino, kodėl jiedu užtaria Žemaičius. 

Mūšis prie Griunvaldo. Susijungusi Lietuvos ir Lenki- 
jos kariuomenė isiveržė į Prūsijos kraštą ir susitiko su Ordino 

kariuomene tarp miestelių Griunvaldo ir Tannenbergo, kur lie- 
pos 15 d. 1410 metų įvyko garsus Griunvaldo mūšis, vienas iš 
didžiausiųjų viduriniais amžiais. 

Lietuvių ir lenkų kariuomenė sustojo mišku ir krūmais. 
apaugusioje vietoje. Ordino kariuomenė, nepratusi kovoti tarp 
medžių, nedrįso pirmoji pradėti mūšio. Jogaila irgi nesisku- 
bino, laukdamas, kol visa geriausiai bus prirengta. Ordino 
vadovai nekantraudami pasiuntė pas Jogailą ir Vytautą du šauk- 
lius su dviem kalavijais, kviesdami greičiau pradėti mūšį. Vy- 
tautas ir Jogaila, išvedę aikštėn, sustatė savo pulkus.  Lietu-- 
vių pulkams pirmiausiai reikėjo išlaikyti smarkiausią rinktinės 
Ordino kariuomenės užpuolimą. Po valandos smarkaus mū- 
šio lietuviai ir totoriai, kaip paprastai darydavo mūšiuose, iš- 
siblaškė, tuo patraukdami paskui save žymią Ordino kariuo- 
menės dalį ir susilpnindami užpuolimą ant likusios kariuome- 
nės. Vokiečių užpuolimą ilgai laikė Smolensko pulkai po ko- 
manda narsaus kunigaikščio Lengvenio, bet ir jie buvo be- 
nuveikiami. Ordino kariuomenė buvo jau bepralaužianti ir 
lenkų kariuomenę, Lenkijos vyriausioji vėliava buvo jau atite- 
kusi vokiečiams. Tuomet Vytautas atvedė dar nedalyvavu- 
sius mūšyje Lietuvos pulkus, suskubo atvykti nauji lenkų pul- 
kai, sugrįžo į mūšį lietuviai ir totoriai, kurie, kaip lengvai išsi- 
blaškydavo, taip pat greitai susirinkdavo vėl kovon. Mūšis 
pasibaigė visišku Ordino kariuomenės sunaikinimu. Krito pats 
magistras ir beveik visa vyresnybė ir ricieriai. Lietuvių ir len- 
kų kariuomenė iki pat vakaro vijosi bėgančius. Taip Lietu- 
vos ir Lenkijos sujungtos jėgos sutriuškino Griunvaldo laukuo- 
se Vokiečių Ordino galybę, kuri nuo to laiko niekuomet nebe- 
atsigavo. 

Ordinui nuveikti daugiausiai yra padaręs Vytautas, rū- 
pestingai prisirengdamas į karą, tam tikromis sutartimis sulai- 
kydamas nuo dalyvavimo tame kare Livonijos Ordino jėgas ir 
sumaniai vadovaudamas mūšyje prie Griunvaldo. 

Torno taika. Per dvi dienas Lietuvos ir Lenkijos ka- 
riuomenė paliko mūšio vietoje, ilsėdamos, laidodamos užmuš- 
tuosius. Einant toliau, visas Prūsų kraštas geruoju pasidavė nu-- 

galėtojams. Beliko paimti Ordino sostinę Marienburgą. Bet 
tuo tarpų komturas Henrikas von Plauen suskubo į Marien- 
burgo pilį surinkti bent kiek daugiau kariuomenės ir privežti 
maisto, todėl Jogaila su Vytautu, apgulę tą tvirtovę, neįstengė 
jos paimti. Atėjo ruduo, prasidėjo kariuomenėje badas ir ligos. 
Vytautas ir Mozūrijos kunigaikštis su savo praretinta kariuo- 
mene sugrįžo atgal. Jogaila, nepaėmęs Marienburgo, turėjo 
grįžti namo. 1411 metais padaryta taika Torno mieste. Že- 
maičių kraštas paliko Jogailos ir Vytauto valdžioje iki gyvos 
jų dviejų galvos. Ordinas turėjo užmokėti didelę kontribuciją, 
kaip išpirkimą už du suimtuosius kunigaikščius. Taigi, taikos 
sąlygos Ordinui buvo labai lengvos. 


Galūtinė taika tarp Lietuvos ir Prūsų Ordino įvyko 1422 
metais prie Melno ežero. Žemaičių kraštas ant visados pripa- 
žintas Lietuvai. Tuomet buvo nustatytos sienos Lietuvos su 
Prūsais ir Kuršu, tokios, kokios jos buvo iki paskutinio karo. 
Lietuva, perskirdama Prūsijos ir Livonijos Ordino žemes, atga- 
vo priėjimą prie jūros; atkirsdama kelią iš Prūsijos, neleido 
Ordinui Kuršo apgyvendinti vokiečiais. 


Katalikų tikėjimo įvedimas Žemaičiuose. Atgavęs 
Žemaičių kraštą, Vytautas pirmiausiai pasirūpino įvesti jame 
katalikų tikėjimą. "Tam tikslui 1413 metais patsai aplankė 
drauge su Jogaila Žemaičius, ragindamas gyventojus krikštytis. 
Daugumas žemaičių įau tuomet priėmė katalikų tikėjimą. Tuo 
pačiu tikslu Vytautas atliko antrą žygį į Žemaičius 1416 me- 
tais, Varniuose pastatė katedros bažnyčią ir didesniuose mies- 
teliuose parapijines bažnyčias. Žemaičiams vyskupiją įstei- 
gė Konstancijos visuotinis susirinkimas, į kurį Vytautas pasiun- 
tė kelias dešimtis žemaičių bajorų, neseniai priėmusių ka- 
lalikų tikėjimą. Prašant tiems žemaičių atstovams, susirinki- 
mas išleido į Žemaičius savo pasiuntinius, Lvovo arkivyskupą 
ir Vilniaus vyskupą. Juodu, atvykę į Žemaičius, pašventino 
Varniuose katedros bažnyčią, paskyrė Žemaičių vyskupą ir taip 
įsteigė Žemaičių vyskupiją (1417). Katalikų tikėjimas tvirtai 
prigijo Žemaičiuose. Kaip pirma žemaičiai labai buvo prisirišę 

prie savo senoviškojo tikėjimo, taip paskum pamylėjo katalikų 
tikėjimą ir tvirtai jo visados laikėsi. 

Horodlės unija. Vokiečių Ordino galybės sunaikini- 
mas mūšyje prie Griunvaldo užtikrino Lietuvai ramų gyvenimą. 
Nuo to laiko joks priešininkas nebeužpuldinėjo Lietuvos žemių. 
Protarpis nuo mūšio prie Griunvaldo iki Vytautos mirties tai — 
žymaus Lietuvos galybės pakilimo laikas. 

Reikėjo aiškiau nustatyti susivienijimo su Lenkija sąlygas. 
1413 metais Jogaila ir Vytautas sušaukė Horodlės mieste 
Lenkijos ir Lietuvos diduomenės susivažiavimą padaryti nau- 
jai susivienijimo sutarčiai. Vilniškė unija buvo nustačiusi, kad, 
mirus Vytautui, visos Lietuvos žemės turi grįžti Jogailai ir jo 
įpėdiniams, Lenkijos karaliams. Horodlės unijos dokumen- 
tas aiškiai pripažįsta, kad ir po Vytauto mirties paliks, kaipo 
atskira valstybė, didžioji Lietuvos kunigaikštystė, tik sąjungoje 
su Lenkija. Didįjį Lietuvos kunigaikštį skiria Jogaila arba jo 
įpėdiniai, Lenkijos karaliai, tačiau susitarę su lenkų ir lietuvių 
didikais, Tais naujais apsirašymais bent kiek atitaisyta lietu- 
vių naudai pirmojo susivienijimo sąlygos. "Toliau Jogaila ir 
Vytautas Horodlėje duotuoju raštu praplatino palengvinimus, 
suteiktus lietuviams katalikams 1387 metais. Nutarta dar šaukti 
bendrus lietuviu ir lenkų seimus svarstyti bendriems abiejų val- 
stybių reikalams. Vytauto išrinktiems Lietuvos bajorams len- 
kai bajorai suteikė savo herbų. Jie turėjo labiau suartinti 
vadovaujantį abejose valstybėse luomą — bajoriją. 

Vytauto galybė. Užstojus ramesniam laikui, Vytau- 
tas rūpinosi geriau sutvarkyti didelę savo valstybę. Žmonėms 
šviesti statė bažnyčių. Palaikė amatus ir prekybą, darydamas 
tam tikslui sutarčių su Rygos ir kitais miestais. 

Tvarkydamas viduojus krašto reikalus, Vytautas neišlei- 
do iš akių platesnės politikos reikalų, visa stengėsi sunaudoti 
Lietuvos pakėlimui. Mirus žmonai Jadvygai (1399 m.), Jogai- 
la labiau pasidavė Vytauto įtakai ir jokio svarbesnio reikalo ne- 
atlikdavo, nepasitaręs pirma su Vytautu, kurį lenkai pripažino 
savo valstybės globėju. Jo įtaka siekė ir tolimesnius kraš- 
tus. Kitų karalysčių pasiuntiniai dažnai apsilankydavo Vi)- 

niuje arba Trakuose pas Vytautą su visokiais reikalais. Jis 
patsai dažnai susivažiuodavo su Vokiečių Ordino magistru, Ro- 
mos ciesorium Zigmantu, Jogaila. Pskovas ir Novgorodas mo- 
kėjo Vytautui duoklę. Maskva vadino jį savo globėju, totoriai 
ieškojo jo pagalbos. Čechai kvietėsi jį 'sau karalium.  Toli- 
mosios Rusijos kunigaikščiai: !Riazanio, Odojievo, Novosielsko 
lenkėsi prieš Vytauto galybę, pripažino jo valdžią, teikdami jam 
brangių dovanų auksu, sidabru, šilkais, brangiais kailiais. Tą 
Vytauto galybę palaikė daugybė kariuomenės, kurią drausmėje 
laikė Vytauto kalavijas ir jo protas. 

Karūnacijos sumanymas. Lenkijos politikos vedėjai 
(nuo 1423 m.) su nepasitikėjimu ėmė žiūrėti į kylančią Vytauto 
galybę ir Lietuvos savaimingumą. Vytauto įtaka Lenkijoje kri- 
to, ir jis pasiryžo taip nustatyti Lietuvos santykius su Lenkija, 
kad nebūtų jokio abejojimo dėl Lietuvos savaimingumo. Tą 
savaimingumą reikšti turėjo karališkoji karūna, kurią Vytautas 
nutarė užsidėti. 

Vytauto karūnavimosi sumanymas buvo viešai iškeltas 
Lucko suvažiavime (1429). Suvažiavimas buvo sušauktas ap- 
svarstyti rytų Europos reikalams. Tokio iškilmingo suvažiavi- 
mo nebuvo dar matę tie kraštai. Dalyvavo jame Romos cieso- 
„rius, drauge Vengrijos ir Čechijos karalius Zigmantas, Jogaila 
su Vytautu, popiežiaus legatas, Konstantinopolio ciesoriaus ir 
Vokiečių Ordino pasiuntiniai, daug Rusijos ir Lietuvos kuni- 
gaikščių. Suvažiavimo šeimininkas Vytautas su tikrai karališ- 
ku vaišingumu priėmė savo pilyje tiek aukštų svečių. Vytauto 
galybė pasirodė visame pilnume. Ciesorius Zigmantas iškėlė 
sumanymą suteikti Vytautui karališką karūną, kad pripažintų 
jo nuopelnus katalikų tikėjimą platinant. Sutiko tai ir su Vy- 
tauto noru. Karališka karūna tvirčiau būtų jungusi į vieną val- 
stybę visas Lietuvai priklausiusias žemes. Jogaila, gero linkėda- 
mas savo broliui, pradžioje irgi buvo sutikęs, kad Vytautas už- 
sidėtų karališką karūną, bet buvusi drauge su Jogaila Lucke 
lenkų diduomenė griežtai tam pasipriešino, nes tai nesutinką su 
prižadėjimais Lietuvą sujungti su Lenkija. Toksai pasiprieši- 
nimas užgavo ir Vytauto, ir Lietuvos bajorų garbę. Lucko su- 

važiavimas tuojau išsiskirstė. Vytautas, matydamas nebegalė- 
siąs geruoju dėl to dalyko susitarti su Jogaila ir lenkais, pasi- 
ryžo be lenkų sutikimo užsidėti karališkąją karūną. Lietuva 
visa palaikė Vytauto sumanymą, manydama, jog jų kraštas vi- 
sados bus laisvas, ir, kaipo tos laisvės ženklo, lietuviai reika- 
lavo savo didžiajam kunigaikščiui kurališkos karūnos. Lauk- 
damas pasipriešinimo iš lenkų pusės, Vytautas paėmė iš savo 
bajorų paklusnumo priesaiką, sustiprino savo kariuomenę. Bu- 
vo paskirta diena Vytauto karūnavimui, 8 rugsėjo 1430 metais. 
Suprašyti svečiai buvo jau suvažiavę. Zigmantas pasiuntė ka- 
rūnas, bet lenkų kariuomenė pastojo kelią ciesoriaus pasiunti- 
niams, važiuojantiems su karūnomis, ir nepraleido jų Lietuvon. 
Karūnacija liko atidėta, bet Vytautui nebuvo lemta jos susi- 
laukti. Netrukus (27 spalių) mirė, turėdamas apie 80 metų 
amžiaus. Prieš mirtį atidavė atvykusiam Jogailai Lietuvą. Vai- 
kų nepaliko. Palaidotas savo statytoje katedros bažnyčioje 
Vilniuje. 

Vytauto apibūdinimas. Vytautas buvo mažo ūgio, 
smulkaus moteriško veido ir labai judrus. Jungėsi jame kari- 
ninko ir politiko savumai, Kęstučio drąsumas ir sumanumas st 
Algirdo mokėjimu slėpti savo planus. Kiekvieną darbą rūpi- 
nosi tuojau vykinti, pasipriešinimą užgniaužti pačioje pradžioje, 
tuo išvengdamas didesnių nelaimių.  Valgyme ir gėrime buvo 
pripratęs valdytis, vyno nevartojo, pasitenkindamas tyru van- 
denim. Buvo labai darbštus. Vesdamas didelį ūkį savo dva- 
ruose, žiūrėjo tvarkos, pasižymėjo taupumu. Svečių, ypač sve- 
timtaučių, priėmime mėgo iškilmingumą ir jam nesigailėjo pi- 
nigųu. Savo pavaldiniams griežtas, bet teisingas, laikė juos kie- 
toje drausmėje. 

Labai brangino kultūrą ir stengėsi savo krašte tuojau įvesti 
visa, ką naudingą kitur pamatydavo. Palaikė katalikų Bažny- 
čios veikimą, steigė vyskupijas, statė bažnyčias, vienuolynus. 

Vylauto viešpatavimas tai — didžiausios Lietuvos galybės 
laikas ir vėlybesniais laikais statomas sektinu pavyzdžiu. Tas 
didžiausiasis politikas. kokį yra davusi lietuvių tauta, savo 
milžiniška energija iškovojo Lietuvai ilgam laikui garbingą pa- 

dėlį tarp kaimyninių valstybių. Vytauto mokykloje išaugo lie- 
tuvių diduomenė, kuri paskui, dalyvaudama valdyme, stengėsi 
vesti savo kraštą Vytauto pramintais savarankiškumo keliais. 
Net svetimtaučiai pripažįsta, kad Vytautas buvo vienas iš žy- 
miausių vyrų ne tik Lietuvos, bet ir viso pasaulio istorijoje. 


Švitrigaila ir Zigmantas I. 
Svitrigaila—didysis Lietuvos kunigaikštis. Vytautas 
mirdamas nepaliko sūnų. Jo jaunesnysis brolis Zigmantas jau 
tuo pačiu, kad buvo Vytauto brolis ir jo savarankiškas politikos 
šalininkas, maža tegalėjo turėti vilties, kad lenkai prileistų jį 
prie Lietuvos valdymo. Jogaila didžiuoju Lietuvos kunigaikš- 
čiu paskyrė savo jaunį brolį Švitrigailą. 

Pačiam Jogailai pirmajam reikėjo gailėtis tokio savo pa- 
skyrimo, dėl to, kad Švitrigaila tuojau susikirto su Jogaila ir 
lenkais. Naudodamiesi Vytauto mirtimi, lenkai užėmė Podo- 
liją. Gavęs apie tai žinią, Švitrigaila labai įtūžo, reikalavo 
atiduot užimtąsias žemes ir sulaikė Jogailą Vilniuje, taip jog 
lenkai rengėsi eiti su kariuomene savo karaliaus vaduoti. Švi- 
trigaila pagaliau paleido Jogailą, bet nuo atimtų žemių neatsi- 
sakė ir dėl jų pradėjo karą su lenkais.. Pasisekimo tame kare 
Švitrigaila neturėjo ir susitaikino dvejiem metam, ketindamas 
per tą laiką geriau prisirengti. į Ieškodamas talkininkų, vedė 
derybas su Vokiečių Ordinu ir ciesorium Zigmantu, jo prašė 
atsiųsti karališkąją karūną. Vytautui prižadėtąją. 

Prieš lenkus stovėjo sunkus karas su Lietuva. Tik staigi 
Lietuvos valdovo permaina galėjo pašalinti to karo pavojų. Švi- 
trigaila turėjo Lietuvoje daug priešininkų. Lenkų pakurstyti, 
lietuviai pakvietė į didžiuosius kunigaikščius Vytauto brolį Zig- 
mantą, valdžiusį tuomet Starodubo kunigaikštystę. Zigmantas, 
atvykęs Lietuvon, netikėtai užpuolė Švitrigailą, sumušė jo karei- 
vius ir užėmė Vilnių. Švitrigaila, netekęs valdžios Lietuvoje, iš- 
bėgo į Rusijos žemes. 

Didysis Lietuvos kunigaikštis Zigmantas. Rusijos že- 
mės palaikė iš Lietuvos išvarytąjį Švitrigailą. Zigmantui reikė- 
jo jas atkariauti. Ir pačioje Lietuvoje Švitrigaila turėjo šalinin- 

kų, todėl Zigmanto padėtis buvo labai sunki. Turėjo jisai šauk- 
tis lenkų pagalbos ir atnaujinti sunkiomis sąlygomis susivieni- 
jimo sutartį, pripažinti, kad valdžią gavęs Lietuvoje tik iki gy- 
vos galvos, ir po mirties Lietuva turinti sugrįžti Lenkijos ka- 
valiui ir jo įpėdiniams. 

Mūšis prie Šventosios. Švitrigaila tebeturėjo savo pu- 
sėje Rusijos žemes, todėl nenustojo vilties atgauti valdžią viso- 
je Lietuvoje. Surinko jis didelę kariuomenę iš Rusijos žemių, pa- 
darė sutartį su Livonijos Ordinu. Su ta didele kariuomene įsi- 
veržęs į Lietuvą, Švitrigaila mėgino dar kartą laimės kovoje su 
savo priešininku. Netoli Ukmergės Švitrigailos kariuomenė su- 
sitiko su Zigmanto kariuomene, surinkta iš Lietuvos. Jai bu- 
vo atėjęs pagalbon ir lenkų kariuomenės būrys. Zigmanto ka- 
riuomenė buvo daug mažesnė, bet geriau sutvarkyta, negu Švi- 
trigailos. Mūšis įvyko 1435 m. (1 rugsėjo) prie Šventosios upės 
vietoje, pavadintoje Kova, slaviškai Pobojsku.  Vadodavo ir pa- 
sižymėjo savo kariškais gabumais Zigmanto sūnus Mykolas. Švi- 
trigailos kariuomenė buvo visiškai sumušta. Po to mūšio Po- 
lockas, Smolenskas, Vitebskas pasidavė Zigmantui, tik pietų 
Rusijoje Švitrigaila dar ilgai laikėsi, bet ilgainiui ir ji pripažino 
Zigmanto valdžią. 

Kova Švitrigailos su Zigmantu buvo drauge susirėmimas 
Lietuvos kunigaikštystėje dviejų jos gyventojų dalių: rusų sta- 
čiatikių su lietuviais katalikais. Vytautui viešpataujant, lietuviai 
vadovavo Lietuvos kunigaikštystėje. Jie buvo svarbiausi Vytauto 
bė. Prie Švitrigailos rusai stačiatikiai, kuriais labiausiai rėmėsi 
tas kunigaikštis, mėgino paveržti iš lietuvių pirmąją vietą Lie- 
tuvos kunigaikštystėje. Zigmanto laimėjimas mūšyje prie Šven- 
tosios vėl atidavė lietuviams katalikams vadovavimą didžioje 
Lietuvos kunigaikštystėje. Be fo dar, mūšyje prie Šventosios 
tiko sunaikinta Livonijos Ordino galybė taip pat, kaip mūšyje 
prie Griunvaldo sutriuškinta Prūsijos Ordino galybė. Abu tuo- 
du Ordinai nustojo būti pavojingi Lietuvai. 

Zigmanto viduojė politika. Jo mirtis. Zigmantas 
buvo labai smarkaus būdo. Jo skaudumas elgimesi su savo prie- 

šininkais atrodė liguistas: liepė paskandinti arba galvas nuka- 
poti pasiuntiniams, atvykusiems nuo Švitrigailos, vitebskiečių ir 
polockiečių. Nemėgo jisai diduomenės, labiausiai kunigaikščių 
iš Algirdo giminės, tarp kurių Švitrigaila turėjo daug savo šali- 
ninkų. Ne vienas žymesniųjų Lietuvos ponų liko Zigmanto nu- 
žudytas (Rumbautas, Jaunis). jų turtai būdavo atimami į kuni- 
gaikščio iždą. 

Zigmantas, spausdamas diduomenę, palaikė žemesniuosius 
luomus, ieškojo paramos vidutiniuose bajoruose ir net nebajo- 
ruose, savo valdininkais darė kartais ne bajorus. Anais laikais, 
kada bajorai savinosi sau visas teises, toks kunigaikščio elgima- 
sis buvo nepaprastas daiktas, atrodė lyg bajorų niekinimas. 

Savo žiaurumu Zigmantas sukėlė prieš save didikų neapy- 
kantą. Visa galybė buvo diduomenės rankose, ir ji susitarė nu- 
žudyti Zigmantą. Priklausydama prie Zigmanto dvaro, ji leng- 
vai įvedė savo pagelbininkų į Trakų pilį, kur gyveno Zigman- 
tas, ir užpuolę jį jo paties rūmuose, nužudė (Verbų sekmadienį 
1440 metais). Zigmanto kūnas iškilmingai palaidotas Vilniaus 
katedroje greta Vvitauto. 


Jogailos apibūdinimas. 1434 m. pabaigė ilgą savo am- 
žių (84 m.) vyriausiasis Lietuvos kunigaikštis Jogaila.  Svar- 
biausias jo nuopelnas tai — įvedimas Lietuvoje katalikų tikėji- 
mo ir prijungimas lietuvių tautos prie vakarų Europos kultūros. 
Krikščionystės įtaka pataisė ir paties Jogailos būdą. Ilgainiui 
nebematyti jame to vylingumo, kurs ne kartą pasireiškė Jogai- 
loj jaunystėje, kovojant dėl valdžios Lietuvoje. Tapęs krikščio- 
nimi, pasižymėjo maldingumu, palaikė katalikų Bažnyčios vei- 
kimą. 

Laikas išdildė nepasitikėjimą Vytautu, atsiradusį dėl ilgos 
kovos su juo. Atidavęs šiam valdžią Lietuvoje, Jogaila visai su 
juo susitaikino ir kiekviename svarbesniame Lietuvos ir Lenki- 
jos valstybių reikale su juo tarėsi, savo galybe stiprindamas Vy- 
tauto veikimą. Be Jogailos padėjimo nebūtų buvę Griunvaldo 
ir kitų žymių Lietuvos laimėjimų. Svetur gyvendamas, ilgėjosi 
gimtosios Lietuvos ir kasmet atvažiuodavo pamedžioti jos giriose. 

Kazimieras (1440—1494). 


Kazimieras didysis Lietuvos kunigaikštis. Jogaila pa- 
liko du sūnus: Vladislovą ir Kazimierą . Mirus Jogailai, Lenki- 
jos karalium buvo pripažintas Vladislovas. Lietuvoje po Zig- 
manto nužudymo Lietuvos ponai nutarė rinkti didžiuoju Lietu- 
vos kunigaikščiu Kazimierą ir pasiskubino parkviesti jį Lietu- 
von. Lenkai, išleisdami Kazimierą Lietuvon, turėjo kitokius pla- 
nus. Jie laikė Lietuvą Lenkijos karalystės dalimi ir norėjo, kad 
Kazimieras, kaipo Lenkijos karaliaus vietininkas tiktai, valdytų 
Lietuvą. Tam tikslui įaunučiui 13 metų Kazimierui, važiuojan- 
čiam Lietuvon, davė du lenkus senatorius, kurie Kazimiero var- 
du turėjo valdyti Lietuvą. Su tokiu sumanymu jokiu būdu ne- 
galėjo sutikti lietuviai didikai, aukštai stačiusieji savo krašto sa- 
vaimingumą ir patys norėjusieji paimti savo rankosna Lietu- 
vos valdymą.  Susirinkę į Vilnių Kazimiero sutikti, jie paskel- 
bė Kazimierą didžiuoju Lietuvos kunigaikščiu. Kazimiero pa- 
lydovai lenkai, nebeturėdami ko Lietuvoje beveikti, sugrįžo 
namo. 

Kazimieras visa širdimi pamilo savo tėviškę Lietuvą, grei- 
lai išmoko lietuviškos kalbos ir užsiėmė Lietuvos reikalais. Ga- 
lingi Kazimiero šalininkai, Lietuvos didikai, sugebėjo tvirtai pa- 
statyti savo kunigaikščio valdžią. Lietuva ginklu atkovojo Pa- 
lenkės žemę, kurią prie Vytauto buvo užvaldę Mozūrijos kuni- 
gaikščiai. Vokiečių Ordinas atnaujino su Lietuva sutartį. Ka- 
zimiero užtarimo ieškojo Novgorodo ir Pskovo respublikos. Kry- 
mo totorių pasiuntiniai, atvykę Lietuvon, prašė Kazimierą, kad 
duotų jiems į carus pirmiau pabėgusį Lietuvon Hadži Girają. 
Tr kunigaikštis Radvilas palydėjo jį Kryman ir pasodino toto- 
rių ciesorių soste.  Hadži-Girai visą savo amžių paliko dėkin- 
gas Kazimierui ir ištikimas Lietuvai. Prie Kazimiero Lietuva 
vėl susilaukė senosios galybės, kuri nuo Vytauto mirties buvo 
pašlijusi. Tiktai Lenkijos senatas nenorėjo pripažinti Kazimie- 
ro didžiuoju Lietuvos Kunigaikščiu. 

Santykiai su lenkais. 1444 metais kovoje su turkais žu- 
vo Lenkijos karalius Vladislovas. Lenkams reikėjo rinktis nau- 

ją karalių. Kad neiširtų unija su Lietuva, lenkai noromis ne- 
noromis turėjo kviestis į karalius tą patį Kazimierą, kurio lig 
šiol nenorėjo pripažinti didžiuoju Lietuvos kunigaikščiu. Kazi- 
mieras nesiskubino priimti teikiamos jam Lenkijos karūnos. 
Buvo tam svarbių priežasčių.  Senomis sąlygomis jungtis su 
Lenkija lietuviai nenorėjo. O be lietuvių sutikimo Kazimieras 
negalėjo priimti Lenkijos karūnos, dėl to kad tuomet būtų nete- 
kęs Lietuvos. Zigmanto sūnus Mykolas, kurs tuomet dar tebe- 
buvo gyvas, tykojo tik patogios valandos paveržti Lietuvos sostą. 
Taigi, Kazimieras turėjo laukti, kad lietuviai susitartų su len- 
kais dėl susivienijimo sąlygų. O sūsitarimas buvo beveik ne- 
galimas. Lietuviai tesutiko vienytis su Lenkija kaip atskira 
valstybė su tokia pat atskira valstybe po vieno valdovo valdžia. 
reikalavo būtinai sugrąžinti Lietuvai Podoliją ir Volyniją. O 
lenkai laikėsi senųjų susivienijimo sąlygų, norėjo stačiai pri- 
jungti Lietuvą prie Lenkijos, nenorėjo atsižadėti derlingų Podo- 
lijos ir Volynijos kraštų. Iš kitos pusės, atsisakyti nuo Kazi- 
miero rinkimo lenkams reiškė tą patį, ką atsisakyti nuo tos ga- 
lybės, kurią jiems davė susivienijimas su Lietuva. Be Lietuvos 
Lenkija vėl būtų tapusi nedidele valstybe, kaip pirma buvo. Dėl 
tų priežasčių derybos ėjo labai sunkiai ir truko ilgai.  Pagalios 
Kazimieras, matydamas, kad lietuviai negalės susitarti su len- 
kais, priėmė Lenkijos karūną be jokių nustatytų susivienijimo 
sąlygų. 

Lietuviai patenkinti buvo Kazimieru, kol turėjo jį savo 
tarpe. Išvažiavęs Lenkijon, jisai galėjo persimainyti, patekti 
kitų žmonių įtakon. Todėl, išleisdami jį Lenkijon, paėmė iš jo 
po priesaika (1447) pažadus, kuriais būtų apsaugotos Lietuvos 
teisės. Kazimieras davė tokius pažadus: 1) Lietuvos bajorams 
ir miestams pripažįstamos tokios pat laisvės, kokias turi Len- 
kijos bajorai ir miestai; 2) į aukštesnes bažnytines vietas te- 
skirti Lietuvos kunigaikštystės pavaldinius ir M4ik, jei tarp jų 
tinkamų nebūtų, -— iš kitos tautos; 3) dvasiškijai, bajorams ir 
miestams prižadėjo nieko nebausti be teismo nutarimo; 4) ba- 
jorų žmones paleidžia nuo daugelio mokesčių ir darbų, kuni- 
gaikščiui atliekamų; 5) didysis kunigaikštis atsisako nuo teisės 

teisti ponų pavaldinius: 6) didysis kunigaikštis neturi prim- 
ti į savo dvarus ponų ir miestų valstiečių; 7) prižadėjo Lie- 
tuvos teisių nesiaurinti, išlaikyti jas tokias, kokios jos buvo prie 
„Vytauto, ir praplatinti jas: prižadėjo žemių, miestų ir urėdų 
"Lietuvoje nedavinėti svetimiems, bet tiktai Lietuvos kunigaikš- 
tystės pavaldiniams. Taigi, tuo Kazimiero raštu duota Lietuvai 
svarbių priežadų, pabrėžiamas Lietuvos savaimingumas, sten- 
giamasi apsaugoti Lietuvą nuo lenkų įtakos, bet, iš kitos pu- 
sės, žymiai sumažinama didžiojo kunigaikščio valdžia, o padi- 
dinamos ponų teisės, siaurinamos valstiečių teisės. 

Karas su Vokiečių Ordinu. Kaip Lenkų karalius, 
Kazimieras kariavo su Vokiečių Ordinu, kvietė ir lietuvius pa- 
dėti tame kare, pažadėdamas už iai Lietuvai dalį Ordino žemių, 
prieinančių prie Žemaičių. Bet lietuviai, nesutikdami su len- 
kais, atsisakė. Karas pasibaigė Torno taika (1466). Lenkija atė- 
mė iš Ordino Varmiją, Kulmiją, Pamarį. Vokiečių Ordinas pri- 
pažino Lenkų karaliaus valdžią, ir kiekvienas naujas magistras 
turėjo padaryti Lenkijai paklusnumo priesaiką. 

Kova su Maskva. Po karo su Prūsijos Ordinu, Kazimie- 
ras įsipainiojo į ilgą kovą dėl Čechijos sosto, kurį norėjo įgyti 
savo sūnui Vladislovui. Kazimierui tikrai pavyko pasodinti jį 
Čechijos soste, o paskum ir vengrai išrinko Vladislovą savo ka- 
ralium, Bet Kazimiero smelkimasis į Čechų ir Vengrų kraštus 
sukėlė prieš jį Habsburgų giminę, viešpatavusia Austrijoje, ir ki- 
tus anų kraštų valdovus. Jie stengėsi sustabdyti per didelį Jo- 
gailos giminės įsigalėjimą. Kada Kazimieras taip buvo užimtas 
tolimų kraštų reikalais, Lietuvai kilo didelis pavojus iš Maskvos 
pusės. Maskvos kunigaikštis Jonas III pradėjo gudriai apgal- 
votą, ištvermingai vedamą kovą prieš Lietuvą dėl rusų žemių, 
buvusių Lietuvos valdžioje. Jonas III jungėsi su visais Kazi- 
miero priešininkais. Lietuvai reikėjo visas jėgas įtempti, kad 
išsilaikytų toje kovoje. "Tuo tarpu Kazimieras, užsiėmęs Lenki- 
jos, Čechijos, Vengrijos reikalais, Lietuvos reikalais rūpintis pa- 
likdavo daugiausiai ponų tarybai, kuri negalėjo atstoti didžiojo 
kunigaikščio. Lietuvos reikalai šaukėsi geresnio aprūpinimo. 
Bet veltui Lietuvos ponų taryba kartkartėmis prašė Kazimierą, 

kad, arba patsai apsigyventų Lietuvoje ir jos reikalus vestų, ar- 
ba Lietuvą valdyti atiduotų kuriam savo sūnui arba kam kitam. 
Kazimieras protarpiais apsilankydavo Lietuvoje, bet Lietuvą val- 
dyti kitam kam pavesti griežtai atsisakė, imdamas ant savęs 
per sunkią naštą valdyti abi valstybes, ko nedrįso daryti nė 
Jogaila. 

Tuo tarpu Jonas III prijungė prie Maskvos Novgorodo res- 
publiką, buvusią Lietuvos įtakoje (1479), užėmė (1485) Tvero 
kunigaikštiją, buvusią sąjungoje su Lietuva, nusikratė totoriu 
jungu (1480). Totorių imperija pasidalino, nuo Užvolgio toto- 
rių atskilo Krymo orda. Jos chanas, susijungęs su Maskvos 
didžiuoju kunigaikščiu, nuolat ėmė užpuldinėti ir naikinti Lie- 
tuvos kraštus. Pačioje Lietuvoje Jonas III kurstė prieš Kazi- 
mierą mažesniuosius Lietuvos valdžioje esančius kunigaikščius. 
Kai kurie Maskvos pasienio kunigaikščiai atsitraukė nuo Lietu- 
vos ir pasidavė Maskvai. Tiesa, nuostoliai Lietuvai dėl to bu- 
vo nedideli, tų kunigaikščių žemės buvo apytuščios, jų Kazimie- 
ras ir nebrangino. Tačiau tasai Lietuvos sienų pralaužimas 
ties Maskva buvo tuo pavojingas, kad klibino pasitikėjimą Lie- 
tuvos valdžia ir kituose Rusijos kraštuose, lig šiol tebeklausan- 
čiuose Lietuvos. Kazimieras nedrįso su visa savo galybe stoti 
į kovą su įsigalėjusia Maskva, ieškojo būtinai taikos, siuntinėjo 
pasiuntinius derėtis, ir, kada Kazimieras mirė, neišvengiamas 
karas su visa savo sunkenybe turėjo gulti ant Kazimiero įpėdinio. 

Lietuva prie Kazimiero. Kazimieras valdė Lietuvą 52 
metus, Lenkijos karalium buvo 45 metus. Ilgas jo viešpatavi- 
“mas davė Lietuvai taiką ir ramų gyvenimą. Per visą tą laiką 
jokie priešininkai neužpuldinėjo Lietuvos. Mokslas, amatai, pre- 
kyba kilo Lietuvoje, gyventojų skaičius didėjo. Nors prie Kazi- 
miero Lietuva nebuvo taip galinga kariuomene ir pinigais, kaip 
prie Vytauto, bet gyveno ramiau ir laimingiau. Valstybės val- 
dyme Kazimieras stengėsi sustiprinti savo valdžią, todėl baigė 
naikinti atskiras kunigaikštystes, kurios dar buvo likusios Lietu- 
voje. Kijeve ir kitur nebeskyrė kunigaikščių, bet statė savo vie- 
tininkus. Savo valdžiai sustiprinti išgavo iš popiežiaus teisę pa- 
sirinkti vyskupus ir kitus aukštuosius dvasiškius. Rūpnosi už: 


A 


laikyti Lietuvos kunigaikštystėje lygumą tarp lietuvių ir rusų, nei 
vieniems nei kitiems neduodamas aiškiai pirmos vietos.  Norė- 
damas tvirtesnio Lietuvos susivienijimo su Lenkija, lig pat savo 
mirties nesutiko duoti Lietuvai atskiro didžiojo kiunigaikščio. 
„Buvo labai darbštus. Mirė Trakuose (1492) 65 metų amžiaus. 
Turėjo didelę giminę. Keturi jo sūnūs tapo karaliais, penktasis 
kardinolu. Naujos nepaprastos garbės pridavė Kazimiero gimi- 
nei jo sūnus Kazimieras. pagarsėjęs dievobaimingumu ir pri- 
pažintas šventuoju (mirė 1434). 


Aleksandras (1492—1506). 


Kazimiero įpėdiniai. Kazimiero sūnus Aleksandras, 
palaidojęs Krakove savo tėvą, skubinai sugrįžo Vilniun.  Lietu- 
viai, nelaukdami susitarimo su lenkais, didžiuoju savo kuni- 
gaikščiu paskelbė Aleksandrą. 

Paimdamas Lietuvos valdymą, Aleksandras žymiai prapla- 
tino bajorų laisves.  Pasiuntinius į svetimas valstybes, prie ku- 
rių priskaityta ir Lenkija, prižadėjo tesiuntinėti su ponų tary- 
bos žinia. Taip pat prižadėjo su tos pačios tarybos žinia teda- 
lyti vietas valstybėje ir žemių valdymą, teleisti įplaukiančius į 
iždą mokesčius, kaip bus tarybos nutariama. Prižadėjo nebajo- 
rams (prastiems žmonėins) neduoti valdžios ant bajorų, bet visa 
bajoriją laikyti prideramoje pagarboje. Vadinas, tuo raštu vėl 
žymiai sumažinta didžiojo kunigaikščio valdžia, praplatintos ba- 
jorų teisės ir susiaurintos nebajorų. 

Lenkams sušaukus savo seimą karaliui rinkti, atvykusieji 
į jį Lietuvos pasiuntiniai pranešė, kad Lietuva jau išsirinko sau 
didįjį kunigaikštį. "Todėl ir lenkai, nebesiklausdami lietuvių, sau 
karalium išrinko Aleksandro brolį Joną Albertą. 

Karas su Maskva. Aleks4ndras neturėjo savo tėvo darb- 
štumo ir valios tvirtumo, todėl ir valstybę valdyti jam daug ma- 
žiau tevyko. Maskvos didysis kunigaikštis Jonas III, pajutęs, 
kad Lietuvos valdymas pateko į silpnas rankas, pradėjo nuo 
Lietuvos grobstyti vieną žemę po kitos. Aleksandras, vengda- 
mas karo, siuntinėjo kartkartėmis pasiuntinius į Maskvą, ieš- 

kojo susiderinimo.  Pagalios po ilgų derybų įvyko Aleksandro 
taip karštai trokštama tariamoji amžinoji taika. Aleksandras 
. pripažino Maskvai Novgorodą, Pskovą ir kitas žemes, seniau jau 
Maskvos užimtas. "Tam susitarimui patvirtinti Aleksandras vedė 
moterį Jono III dukterį Eleną. 

Bet labai apsiriko Aleksandras, tikėdamasis nuolaidumu 
galėsiąs įgyti taiką su Maskva. Jonas III, išleisdamas savo duk- 
terį į Vilnių, įsakė jai tvirtai laikytis stačiatikių tikėjimo, ne- 
vaikščioti į katalikų bažnyčias, davė jai savo patarėjų, kad ser- 
gėtų Eleną ir praneštų apie visa, kas darosi Vilniuje. Iš Mas- 
kvos atvykusieji Elenos dvasiškiai, gyvendami prie jos dvaro, il- 
gainiui gaudavo vyskupų ir kitas aukštas vietas rusų cerkvėje Lie- 
tuvoje. Jie kurstė rusus stačiatikius prieš katalikus. Jonas II: 
skelbė, kad rusai Lietuvoje esą persekiojami dėl tikėjimo ir, 
juos gindamas, jis vedąs karą, kurs 1500 metais vėl kilo tarp. 
Maskvos ir Lietuvos. 

Lietuva buvo visai neprisirengusi į karą, neturėjo užtek- 
tinai nei kariuomenės, nei pinigų. Aleksandras pasitikėjo tik 
savo talkininkais, Livonijos magistru Pletenbergu ir Kipčaka or- 
dos chanu Šach-Achinetu, su kuriais buvo padaręs sutartį išvien 
kariauti. Bet ir tos sutarties neištesėjo, nepasiuntė javo talkinin- 
kams pagalbon sutartos kariuomenės. Lietuvos kariuomenės 
vadovas rusas Konstantinas, Ostrogo kunigaikštis, su nedideliu 
kariuomenės būriu negalėjo išsilaikyti prieš daug didesnes Ru- 
sijos jėgas ir sumuštas pateko nelaisvėn.  Šach-Achmeto kariuo- 
. menė, negaudama pagalbos iš Aleksandro, badą kentėjo nuplėš- 
tame krašte ir pagalios buvo sunaikinta Krymo totorių. Patsai 
Šach-Achmetas pabėgo 1 Kijevą, Aleksandras įsakė jį suimti ir 
nuvesti į Vilnių. Aleksandras pradėjo tarybas su Šach-Achmeto 
priešininku, Krymo chanu, sulaikė Šach-Achmetą nelaisvėje ir 
taip nedėkingumu atsimokėjo jam už pagalbą. Lietuvos ka- 
riuomenė buvo antrą kartą sumušta, Maskva tačiau negalėjo nei 
Smolensko paimti, nei Kijevo pasiekti, nors tas senoviškas Ru- 
sijos miestas buvo tikslas visų Jono III pastangų. Karas Mas- 
kvai labai brangiai atsėjo, o pelno nedaug tedavė, ir Jonas III 
sutiko derėtis dėl taikos. Bet, kadangi jo reikalavimai buvo 

dideli, tai tikros taikos padaryti negalėjo, susitaikinta tik šeše- 
riems metams. Maskvos valdžioje paliko dideli Lietuvos žemių 
plotai apie Desną upę su Černigovo, Homelio, Novgorod - Sie- 
versko, Starodubo, Briansko ir kitais miestas. 

Santykiai su lenkais. Lietuva 1499 metais atnaujino 
vienijimosi su Lenkija sutartį, pataisydama Horodlės unijos apsi- 
rašymus taip, kad būtų juose pažymėta visiška lygybė Lietuvos 
ir Lenkijos vienijimosi sąlygose. 1501 metais renkant Ale- 
ksandrą Lenkijos karalium, Lietuvos atstovai sutiko padaryti 
artimensį susivienijimą su Lenkija. Sutarta buvo, kad lenkai ir 
lietuviai turi rinkti bendrą valdovą, kurs būtų drauge ir Len- 
kijos karalium, ir didžiuoju Lietuvos kunigaikščiu. Atskiro Lie- 
tuvos kunigaikščio rinkimo nebeturėjo būti. Bet ta sutartis ne- 
buvo Lietuvos ponų tarybos patvirtinta. 

Totorių užpuolimas. 1506 metais Lietuvą labai sunai- 
kino smarkus totorių užpuolimas. Buvo jie atėję iki Naugardu- 
ko ir Lydos, bet prie Klecko Lietuvos kariuomenė, Glinskio ve- 
dama, sumušė totorius. Aleksandras nebegalėjo pasidžiaugti 
tuo Lietuvos laimėjimu, gulėjo jau be žado ir netrukus mirė. Vie- 
nintelis Lenkijos karalius, palaidotas Vilniuje. 

Aleksandro viešpatavimas buvo Lietuvai nelaimin- 
gas. Prie jo Lietuva neteko didelių žemės plotų. Priešininkai 
dažnai įsiverždavo į Lietuvos kunigaikštystę, daug gyventojų iš- 
vedė nelaisvėn, daug turto sunaikino. Per didelį savo dosnumą 
Aleksandras išaikvojo valstybės turtą, pagalios pats nuplikto. 
Valstybės valdyme labiau palaikė rusų pusę, jiems pavesdamas 
aukštąsias vietas. Ypač išaukštino Glinskį, per daug juo pasiti- 
kėdamas, kuo labai buvo nepatenkinti lietuviai. Dėl to kilo di- 
delių nesutikimų tarp Lietuvos diduomenės. Iš visų Kazimiero 
sūnų Aleksandras mažiausiai turėjo gabumų. Savo įpėdiniui 
paliko sunkų uždavinį taisyti išitrusį valstybės ūkį. 


Zigmantas Senasis (1506—1548). 


Zigmantas didžiuoju Lietuvos kunigaikščiu. Ale- 
ksandras per didelę valdžią buvo davęs surusėjusiam kunigaikš- 

čiui Mykolui Glinskiui. Lietuviai didikai nekentė jo, todėl, su- 
sirgus Aleksandrui, kvietė greičiau atvykti Vilniun Aleksandro 
+ brolį Zigmantą, kurs tuomet valdė kai kurias Silezijos žemes. Zig- 
mantas, atvykęs Vilniun, rado savo brolį nebegyvą. Lietuvos di- 
dikai, nieko nebelaukdami, tuojau išrinko Zigmantą didžiuoju 
Lietuvos kunigaikščiu. Netrukus ir lenkai pripažino Zigmantą 
savo karalium. Zigmantas turėjo tuomet apie 40 metų, taigi 
buvo pačiame tvirtume. 

Glinskio maištas. Glinskis pradžioje mėgino gerintis 
Zigmantui, bet šis Glinskiu nepasitikėjo, nors iš karto to aiškiai 
ir neparodė. Glinskis valdė Lietuvoje didelius žemės plotus, tu- 
rėjo daug savo šalininkų, laikė savo kariuomenę, todėl, jo pri- 
vengdamas, Zigmantas elgėsi atsargiai, laukdamas, kada gali- 
ma bus nusikratyti Glinskiu be didelių sumaiščių. Glinskis, su- 
pratęs nebeįgysiąs naujo valdovo pasitikėjimo ir nebegalėsiąs, 
kaip seniau, turėti įtakos Lietuvoje, bijodamas savo priešininkų 
keršto, pasiryžo pasiduoti Maskvos kunigaikščiui Vasyliui III. 
Taigi, surinkęs savo kariuomenę, mėgino užimti Minsko, Slucko 
tvirtoves, bet tai jam nepavyko. Lietuvos kariuomenė visur at- 
mušė Glinskio užpuolimus. Tuomet, išžudęs daug savo prieši- 
ninkų, suėmęs savo turtus, drauge su dviem savo broliais ir ki- 
tais šalininkais išsikraustė į Maskvą. 

Karas su Maskva. Karo su Maskva negalėjo išvengti 
„Aleksandras visu savo nuolaidumu, dargi būdamas Maskvos 
kunigaikščio svainiu. Juo labiau negalėjo jo išvengti Zigman- 

"tas. Karas prasidėjo dar prieš Glinskio išsidanginimą į Maskvą 
(1507). Karišką nuotaiką Maskvoje palaikė persimetimas jos 
pusėn tokio apsukraus kurstytojo, kaip Glinskis, kurs žinojo vi- 
sas silpnąsias Lietuvos puses. Bet Lietuvos padėtis prie Zigman- 
to tuo buvo geresnė, kad valdžia buvo rankose rūpestingo ir su- 
manaus kunigaikščio. Lietuvos ūkis buvo daug geriau vedamas, 
ižde daugiau buvo pinigų, negu prie Aleksandro. Lietuvos ka- 
riuomenė prie Oršos (1508) išblaškė Maskvos kariuomenę. Dau- 
gelis Glinskio šalininkų sugrįžo prie Zigmanto. Kare nei viena, 
nei kita pusė didelio pasisekimo neturėjo. Vasylius III susitai- 

kino su Zigmantu (1509), sugrąžindamas tas Lietuvos žemes, 
kurias buvo užėmęs po Aleksandro mirties. Glinskis paliko 
Maskvoje. Jo visus dvarus Zigmantas atėmė iždan. 

Ta santaika neturėjo ilgos tvermės. Glinskio kurstomas, 
Maskvos kunigaikštis vėl pradėjo karą (1514) ir su didele ka- 
riuomene apgulė Smolenską. Glinskis, kaipo visur buvęs žmo- 
gus, prisamdė Vokietijoje artileristų, numanančių griauti tvir- 
tovių sienas. Tarp pačių Smolensko gyventojų sudaryta Mas. 
kvos šalininkų partija. Ji ėmė reikalauti pasidavimo. "Tvir- 
tovė būtų galėjusi dar ilgai laikytis, bet, Zigmantui neateinant 
pagalbon, komendantas pasiskubino pasiduoti Maskvai. Užtat 
Lietuvos kariuomenė dar kartą sumušė Maskvos kariuomenę 
prie Oršos (1514). Maskvos pusėje buvo apie 80 000 kareivių, 
„Lietuvos pusėje tiktai 25 000. Bet Lietuvos kariuomenė atsvė- 
rė savo mitrumu ir prityrusio savo vadovo, sugrįžusio iš Mas- 
kvos nelaisvės kunigaikščio Konstantino Ostrogiškio, sumanin- 
gumu. "Tasai antras Maskvos pralaimėjimas prie Oršos paro- 
dė Maskvai, kad ji atviroje kovoje negali išsilaikyti prieš Lie- 
tuvą. Maskvos kariuomenė kiek galėdama vengė mūšio lauke, 
gindamasi tiktai už tvirtovių sienų. Bet ir Lietuvoje nebu- 
vo tvirtos kariškos nuotaikos. Bajorija, pripratusi ilgą laiką 
ramiai gyventi, nebenorėjo karo. Todėl Lietuvą iš savo laimė- 
jimo neturėjo tos naudos, kurią būtų galėjusi turėti, jei būtų 
išvedusi karą iki galo, ir susitaikė su Maskva (1522). Svarbiau- 
sioji Lietuvos tvirtovė Smolenskas paliko Maskvos valdžioje. 
Vasylius III išvedė Rusijos gilumon daug senųjų Smolensko gy- 
ventojų, jų vieton pargabeno naujų iš Maskvos žemių. Nuo to 
laiko kitą kartą labai turtinga Smolensko prekyba krito. 

Glinskis, matydamas nebegausiąs iš Vasyliaus nei Smo- 
lensko, nei Kijevo, kurio atimti iš Lietuvos nepavyko, bandė 
susitaikinti su Zigmantu, bet jo “derybos su Lietuva buvo Mas- 
kvoje susektos. Glinskį uždarė kalėjime. Mirus Vosyliui III, 
Glinskis buvo vėl beiškyląs, bet nuolatinėmis savo suktybėmis 
užsitraukė Maskvos valdytojos Elenos rūstybę, vėl pateko ka- 
lėjiman, kur išlupo jam akis. Netrukus pabaigė triukšmingą sa- 
vo gyvenimą didžiausiame varge. 

Vokiečių Ordino žlugimas. Su Maska prieš Lietuvą 
jungėsi Vokiečių Ordinas, bet jo dienos buvo jau suskaitytos. 
Galingas kitą kartą Ordinas priėjo prie visiško iširimo.  Ricie- 
riai stengėsi palaikyti savo valdžią, rinkdami didžiaisiais magi- 
strais žymesniuosius Vokietijos kunigaikščius. Paskutinis didy- 
sis magistras buvo Albertas iš Hohencolernų giminės. Vokieti- 
joj tuomet plėtėsi protestantų tikėjimas, Liuterio skelbiamas. 
Albertas, paklausęs Liuterio patarimo, nutarė sekti kitų Vokie- 
tijos kunigaikščių pėdomis, atsižadėjo katalikų tikėjimo, priėmė 
Liuterio mokslą (1525) ir pasiskelbė pasauliniu Prūsijos kraš- 
to kunigaikščiu. Daugumas ricierių kryžiuočių pasekė savo ma- 
gistro pėdomis. Lenkija pripažino tas permainas. Pirmasis 
Prūsijos kunigaikštis Krakove iškilmingai pripažino Lenkijos 
valdžią, atlikdamas prieš karalių Zigmantą tam tikrą apeigą. 

Naujas karas su Maskva. Taika su Maskva baigėsi 
1533 metais. Tais pačiais metais, besirengdamas į karą, mirė 
Maskvos didysis kunigaikštis Vasylius III, palikdamas valstybę 
trijų metų sūnui Jonui IV. Maskvoje prasidėjo bajorų tarpe 
kova dėl valdžios. Lietuviai manė atėjus gerai progai atsiimti iš 
Maskvos Smolenską ir pradėjo karą (1534). Bet pasirodė, kad 
žinios apie sumaiščius Maskvoje, kuriais lietuviai labai pasiti- 
kėjo, buvo labai perdėtos. Lietuviai didelio pasisekimo kare ne- 
turėjo. Zigmantas pamatė, kad su savo kariuomene, surinkta 
nuo arklo ir vėl tuojau grįžtančia namo, daug negalės pada- 
ryti, ir nutarė pasigaminti daugiau samdytos kariuomenės. Bet 
' nebuvo pinigų tvirtovėms atstatyti, pasamdytoji kariuomenė, 
nebegaudama algos, išsiskirstė, ir užkariautieji miestai vėl ati- 
teko Maskvai. Trūkstant pinigų toliau karui vesti, Zigmantas 
pradėjo tarybas dėl taikos. Kadangi Lietuva nenorėjo atsisakyti 
nuo Smolensko, tikroji taika neįvyko, padaryta tiktai pertrauka 
septyneriems metams.  Homelis paliko Lietuvos valdžioje. 

Zigmanto būdas. Mirė Zigmantas II 1548 metais, tu- 
rėdamas amžiaus 81 metus. Lietuvą valdė 41 metus. Buvo 
aukšto ūgio ir labai tvirtas, galėjęs pasagą perlaužti ir virvę 
nutraukti. Valgyme ir gėrime laboi susilaikydavo. Buvo pri- 
pratęs nuo jaunystės prie darbo ir vargo. Turėjo- gerą atmintį 

ir šviesų protą, laikomas išmintingiausiu iš visos Jogailos gi- 
minės. Kalbėdavo maža, visa gerai apsvarstydamas. Mokėjo 
gerai vesti ūkį, taupyti turtą, bet nesigailėjo jo, kada reikėjo 
apdovanoti ką už nuopelnus arba apmokėti kareivius.  Teisin- 
gumu įgijo pavaldinių meilę, ir tuo labai skyrėsi nuo kitų ano 
laiko valdovų. Atsižadėjo Vengrijos ir Čechijos karūnų, trokš- 
damas tiktai savo kraštui laimės.  Netrūko jam gilesnio politi- 
ikos dalykų sumanymo, bet trūko tvirtos valios jiems įvykinti. 
Mylėdamas taiką, ieškojo ramumo, vengė karo su kaimynais. 
Dėl to paties ramumo atsižadėjo gražiausių sumanymų įvesti 
geresnę tvarką valstybės valdyme, dėl to kad jiems prie- 
šinosi Lenkijoje savo naudos teieškanti bajorija. Ta pati 
tvarka iš Lenkijos prie Zigmanto labiau ėmė skverbtis Lie- 
tuvon. Savo išmintingumu ir rūpestingumu Zigmantas ap- 
saugojo valdomus kraštus nuo sumišimų, kurie tuomet buvo 
aplankę kitus kraštus, labiausiai plečiantis naujam protestantų 
mokslui. 


Bajorijos įsigalėjimas. 

Didžiojo kunigaikščio valdžia. Lietuvos valstybė au- 
go, stiprėjo nuolatiniuose karuose. Didžiuoju kunigaikščiu 
tapdavo tas iš viešpataujančios giminės, kiurs turėdavo daugiau 
drąsos ir kitų gabumų karui vesti, savo kraštui ginti. Jis įgy- 
davo didelę valdžią, tokią, kokią karo laiku turi kariuomenės 
vadovai. 

Svarbesniuose atsitikimuose jis tardavosi su savo pagelbi- 
ninkais. Tais pagelbininkais prie Gedimino ir jo įpėdinių bu- 
vo giminiečiai kunigaikščiai, kurie būdavo drauge užkariau- 
tųjų kraštų valdytojais. Jų įtaka, žymi net prie veiklių kuni- 
gaikščių, dar labiau pakildavo, jei dėl valdžios Lietuvoje kovo- 
davo du ar daugiau kandidatų. 

Vytautas įgijo valdžią Lietuvoje daugiausiai padedant ma- 
žesniesiems kunigaikščiams ir ponams. Todėl prie Vytauto iški- 
lo reikšmė tų jų padėjėjų, didžiųjų ponų. Visuose svarbes- 
niuose atsitikimuose Vytautas klausdavosi jų nuomonės. Jie 

dėdavo savo parašus prie svarbesniųjų sutarčių. Prie didžiojo 
kunigaikščio susidarė lyg koki valstybės taryba arba senatas. 
Tų patarėjų teisės, jų skaičius nebuvo aiškiai nustatyta. Ką 
kviesti į tarybas, parceidavo nuo didžiojo kunigaikščio valios, 
betgi tų patarėjų balsas jau prie Vytauto daug reiškė. 

Ponų Taryba. Diduomenės- reikšmė dar labiau pakilo 
prie Vytauto įpėdinių, kada dėl valdžios kovojo Švitrigaila ir Zig- 
mantas. Pradedant nuo Kazimiero, ponai ima rinkti didįjį ku- 
nigaikštį ir įgyja dar didesnės valdžios valstybės valdyme. Ka- 
zimiero viešpatavimo pradžioje didikų valdžia pakilo dėl to, kad 
Kazimieras buvo nepilnametis. Paskui Kazimieras, gyvenda- 
mas Lenkijoje, irgi žymią dalį valdžios Lietuvoje turėjo pavesti 
didikams. Vilniuje susidarė nuolatinė didžiųjų ponų taryba; 
jie, nėsant Lietuvoje didžiojo kunigaikščio, atlikdavo visus val- 
stybės reikalus. 

Prie Kazimiero sūnų, Aleksandro ir Zigmanto, ta taryba 
galutinai susitvarkė; nustatyta, kas turi joje balsą. Būdavo į 
.ją kviečiami vyskupai, žemių valdytojai, karvedžiai, aukštes- 
nieji didžiojo kunigaikščio valdininkai ir kunigaikščiai.  Dau- 
gumą reikalų vesdavo gyveną Vilniuje arba netoli Vilniaus trys 
aukščiausieji senatoriai: Vilniaus vyskupas, Vilniaus ir Trakų 
karvedžiai. Svarbesniuose atsitikimuose būdavo sušaukiamas 
didysis seimas, į kurį ėmė kviesti ir mažesniųjų ponų atstovus. 

Bajorijos įsigalėjimas. Pradžioje valstybės valdyme 
tedalyvavo didesnieji ponai, turį balsą taryboje. Jie vadovavo 
ir visuotiniuose seimuose, kaip labiau prityrusieji. Atvykę iš 
toliau mažesniųjų bajorų atstovai turėdavo tik klausytis, didi- 
kams visus reikalus vedant. Todėl ir sakoma buvo: ką karalius 
su ponais nutars, tai bajorai išpildys, vadinas, bajorų darbas 
buvo pranešti sugrįžus namo, kas visuotiniame seime buvo 
nutarta. Bajorai priklausė didžiųjų ponų ir teismo dalykuose. 
Didysis kunigaikštis, užimtas daugybe visokių dalykų, neturėjo 
laiko peržiūrėti visų bylų. Dažnai jas pavesdavo savo tarybos 
nariams — ponams. Bajorai tokia dalykų padėtim buvo nepa- 
tenkinti ir apie vidurį šešioliktojo amžiaus ėmė reikalauti sau 
lygių teisių su ponais. 

Tuo laiku bajorų atstovai seime iškovojo Lenkijoje sau 
lygias teises su senatu. Lietuvos bajorai taip pat ėmė sau rei- 
kalauti panašių teisių, ir Zigmantas Augustas turėjo jas pripa- 
žinti. 1566 m. Lietuvoje buvo įvesti nauji teismai. Lietuva 
buvo padalyta į apskričius (pavietus). Bajorai gavo teisę rink- 
tis iš savo tarpo teisėjus, kurie teisė civiles bylas visoj apskrityj. 
ir ponų ir bajorų. 

Drauge su apskričių teismu įvesti ir apskričio seimeliai. 
Apskrities bajorai gavo teisę rinktis savo atstovą į visuotinį sei- 
mą, per apskričių seimelius bajorai ėmė svarstyti valstybės rei- 
kalus ir davinėti išrinktiems savo atstovams instrukcijų. Taip. 
greta didžiųjų ponų tarybos arba senato, atsirado seimas, ku- 
1iame gavo balsą visų bajorų atstovai. Dvi labiausiai priežastys 
vertė didįjį kunigaikštį ir didikus nusileisti prieš bajorus: iš ku- 
„nigaikščio pusės reikalas gauti pagalbos užsitęsusiame kare su 
Maskva, iš ponų pusės baimė, kad bajorai, reikalaudami savo 
teisių praplatinimo, nesišauktų Lenkijos pagalbos ir neieškotų 
susivienijimo su ja. 

Išgavę apskričių teismus ir seimelius, bajorai beveik visiš- 
kai susilygino savo teisėmis su ponais. Didindama savo teises, 
bajorija prie jų neprileisdavo kitų luomų. Taip ir Lietuvoje 
galutinai įvyko toksai pat tautos suskilimas į luomus, koks buvo 
Lenkijoje: bajorus, kurie turėjo visas teises ir kuo mažiausia 
pareigų, ir valstiečius, ant kurių suverstos visos sunkenybės. 
Bajorai tegalėjo užimti valdiškas vietas, bajorai tegalėjo laisvai 
žemę valdyti, bajorai teturėjo balsą valstybės valdyme. 


Valstiečių baudžiava. 


Verguvės ir baudžiavos pradžia. Verguvės pradžia sle- 
„piasi senovės amžių tamsoje. Kaip kituose kraštuose, taip ir Lie- 
tuvoje jai įsigalėti daugiausiai padėjo karai. Kareiviai, paim- 
dami nelaisvėn nuveiktuosius priešininkus, visų neišžudydavo, 
paliktus gyvais parsivesdavo į savo kraštą, padarydavo vergais 
ir, apgyvendinę savo žemėse, pristatydavo prie darbo. 

Nuo verguvės skiriasi baudžiava arba nuolatinis prirašy- 
mas prie žemės. Tie, kurie turėdavo daug žemės, patys užsi- 
ėmę karu, pavesdavo ją kitiems dirbti už tam tikrą atlyginimą, 
su sąlyga, kad apgyvendinti taip žemdirbiai visados gyventų to- 
se žemėse. 

Luomai Lietuvoje. Vytauto laikais ir pirmiau Lietu- 
voje būta įvairių luomų žmonių: bajorų, laisvų gyventojų, ne 
bajorų, činšininkų, kurie mokėjo ponams už savo žemę paskirtą 
mokestį, baudžiauninkų, belaisvių arba vergų. 

Bajorų svarbiausia pareiga buvo stoti į kariuomenę. Tar- 
nystę kariuomenėje tegalėdavo atlikti turtingesnieji žmonės, dėl 
to kad reikėdavo stoti su savo arkliu ir ginklais. Bet užtat tar- 
navimas kariuomenėi suteikdavo naujų turtų: karalius apdo- 
vanodavo už gerą tarnavimą naujomis žemėmis. Kareivių luo- 
mas iškilo, kareivio amatas buvo laikomas garbingesniu už ki- 
tus užsiėmimus. Darbų atlikimą savo žemėse kareiviai suvers- 
davo ant kitų žmoniu, gyvenančių jų žemėse. Ilgainiui skir- 
tumas tarp bajorų kareivių ir žemdirbių baudžiauninkų buvo 
įstatymais patvirtintas. 

Prasti žmonės. Penkioliklajame ir pradžioje šešiolikto- 
jo amžiaus didžiojo kunigaikščio dvaruose šios buvo rūšys pras- 
tų žmonių (taip juos vadina anų laikų raštai: 1) dvaro be- 
laisviai arba bernai su savo šeimynomis. Jie dirbda- 
vo visus darbus dvaruose ir už tai gaudavo maistą arba turė- 
davo pasėtas bandas ir sau paskirtą žemės sklypelį, kurį išsi- 
dirbdavo. 2) Prirašytieji prie žemės valstiečiai, bau- 
džiauninkai. Jie turėjo savo dubas, kuriose nuo amžių 
gyveno ir už jas tarnavo dvarui darbu arba mokėdavo paskirtą 
mokestį. Dubos, kuriose gyveno tokie baudžianinkai, buvo 
lyg jų savos, po tėvų atitekdavo vaikams. Jų valdytojai galė- 
davo jas, dvarui sutinkant, kitiems parduoti, priimti į jas pagel- 
bininkų, pusininkų arba kitaip verstis valdomąja žeme. Tie vals- 
tiečiai, ant visados prie žemės prirašytieji, neturėjo teisės nuo 
jos pasitraukti. Tačiau tos taisyklės griežtai nesilaikyta. Bau- 
džiauninkai, atradę kitus, kurie sutikdavo atlikti už dubą visas 
pareigas dvarui, dažnai perleisdavo jiems savo dubas, o patys 

išeidavo kitur ieškoti tinkamesnio gyvenimo. Arba, pasidaugi- 
nus baudžiauninko šeimai, vieni pasilikdavo senojoje vietoje dva- 
rui tarnauti, kiti ieškodavo naujos vietos kitur ir tapdavo lais- 
vais gyventojais. "Tiesa, dvaro vyresnybė galėjo susiieškoti ir 
susigrąžinti išėjusius savo gyventojus, bet dažniausiai neužsi- 
imdavo tuo ieškojimu, tikėdamasi, jog išėjusis žmogus, prasigy- 
venęs kitoje vietoje, paims dirbti kunigaikščio dubą. Dvarui 
rūpėjo tiktai vienas daiktas, kad kas nors dirbtų jo dubas ir už 
jas atliktų paskirtas pareigas, mokesčius mokėtų. 3) Trečioji 
rūšis prastųjų žmonių, gyvenusiųjų didžiojo kunigaikščio dva- 
ruose, tai — laisvi žemdirbiai, kurie nuomon imdavo 
dirbti dvaro žemes, mokėdami už jas pinigais, javais arba dar- 
bu. Ta trečioji valstiečių rūšis nebuvo prie žemės prirašyta ant 
visados, turėjo visišką laisvę kitur išsikelti ir tik ilgą laiką, dau- 
giau neg 10 metų, vienoje vietoje išgyvenę, likdavo ant visados 
prirašyti prie žemės, kurioj gyveno. Kad nenustotų laisvės, jie 
imdavo tam tikrus raštus savo laisvei įrodyti. 

Panašus buvo prastų žmonių gyvenimas ir ponų dvaruose, 
tiktai pas ponus baudžiava buvo sunkesnė. Ponų žemėse ne- 


'buvo tokios platybės, kaip pas didįjį kunigaikštį, ponai labiau 


sergėdavo savo žmones, išbėgusius labiau rūpindavosi suieškoti 
ir atgal sugrąžinti, 

Belaisvių sulyginimas su baudžiauninkais. Šešio- 
liktajame amžiuje įvyko Lietuvoje svarbi permaina, kuri nusta- 
tė visur vienodus santykius tarp žemės valdytojų ir valstiečių 
žemdirbių. Buvo tai žemės dalinimas valakais. 

Didžiojo kunigaikščio dvarų vyriausybė seniai matė, kad 
laikymas dvaruose belaisvių-bernų neapsimoka: maitinti juos 
vis viena reikia, o pelnas iš jų darbo menkas. "Todėl ėmė dva- 
ruose mažinti belaisvių skaičių, duoti jiems žemę skyrium ir už 
ją liepė mokestį mokėti arba atidirbti. Tą svarbią permainą 
galutinai įvykdė Zigmantas Augustas, kurs įvedė savo dvaruose 
tokį ūkį, kokio reikalavo to laiko ekonomijos mokslas: žemė pa- 
dalyta lygiais valakais, dubomis ir atiduota valstiečiams dirbti. 
0 pačius dvarus vyresnybė pasiliko sau dirbti, tiems patiems vals- 
tiečiams padedant. 

Visų pirma reikėjo išmatuoti valstybės žemę ir atskirti ją 
“ nuo ponų žemės. Lig šiol didžiojo kunigaikščio žemė buvo la- 
bai išmėtyta. Pirmiau žmonių buvo nedaug, o nedirbamos že- 
mės aplinkui daugybė, todėl valstiečiai dirbdavo tą tiktai žemę, 
kuri buvo geresnė. Sodžių ir dvarų gyventojai turėdavo įėjimų 
į karaliaus girias, ežerus, daugelyje vietų bajorai buvo užvaldę 
didžiojo kunigaikščio žemę. Parkviesti mokyti matininkai iš- 
matavo didžiojo kunigaikščio žemę, išvedė kiaurai aiškias sie- 
nas, atskyrė valstybės žemę nuo ponų žemės, kur reikėjo su- 
mainė, kad kunigaikščio žemė būtų vienoje vietoje, daikte. 

Padarius tą prirengiamąjį darbą, imta tvarkyti pats ūkis. 
Patogesnėse vietose statė didesnius dvarus, apylinkėje mažes- 
nius palivarkus, netolimais sodžius.  Sodžių žemė buvo atskirta 
nuo dvarų žemės, padalyta vienodais valakais dubomis ir paves- 
ta dirbti valstiečiams už tam tikrą atlyginimą. Dvare paliko 
tiktai būtinai reikalingas darbininkų skaičius iš senųjų belais- 
vių, o visus kitus iškėlė ir apgyvendino sodžiuose. Daug miškų 
iškirto, padarė daugiau armenės. "Tuomet taip pat apgyvendino 
miškais apaugusius užnemunio plotus. Nuo to laiko skirtumas 
tarp belaisvių ir baudžiauninkų gaišta, visiems žemė duodama 
ant visados su pareiga ją dirbti ir atlikti valstybei nustatytus 
mokesčius. Įvestas gyvenimas sodžiais, jų padalinimas lygiais 
valakais ir žemės suskirstymas trimis laukais. Valstiečių bū- 
vis dėl tų permainų pagerėjo, pakilo ir pelnas iš didžiojo kuni- 
gaikščio dvarų. 


Viduojė valstybės tvarka. 


Valdžios padalinimas. Didžiojo kunigaikščio valdžia 
rėmėsi dideliais žemės plotais, kurie jam priklausė. Iš tų žemių 
daugiausia jis gaudavo pajamų valstybės reikalams aprūpinti. 

Kunigaikščio dvarams priveizėti buvo tam tikrų valdinin- 
kų, kurie vadinosi vietininkais. Jie vedė visą ūkį, rink- 
davo mokesčius. Vietininkai turėjo pagelbininkų, tėvūnų 
ir patėvūnių. Tėvūnams sodžiuose padėdavo pristovai. 
Pasibaigus metų darbams, vietininkas atskirdavo derliaus dalį 

tis turėjo taipogi pelno iš pinigų dirbimo, kurs jam vienam te- 
priklausė. 

4) Muitai buvo uždedami ant išvežamų ir įvežamų 
daiktų. Muitinės buvo drauge sandėliai druskos ir vaško, par- 
davinėjo druską, supirkinėjo vašką į svetimus kraštus parduoti. 
Užsitęsus karui su Maskva, muitai būvo- labai padidinti. Muitų 
ir kitų mokesčių rinkimą dažnai atiduodavo nuomon piniguo- 
čių kompanijoms, dažniausiai iš žydų. Valstybė kartais, būda- 
ma reikalinga pinigų, iš anksto paimdavo nuomą už muitus, to- 
dėl turėdavo muitus pigiai atiduoti. 

Įstatai. Gerai sutvarkyta valstybė negali būti be įstatų 
knygos, kuri visiems nustatytų aiškias teises ir pareigas. Žiloje 
senovėje Lietuva, pradžioje daugelio kunigaikščių valdoma, pas- 
kum nuolat karais užimta, negalėjo pasigaminti rašytos įstatų 
knygos. Teises nustatydavo nuo senovės laikomi papročiai. 
Bet, išaugus valstybei, taip ilgai palikti negalėjo. Jogaila ir 
Vytautas davė pirmuosius raštu išreikštus įstatus. Bet tie įsta- 
tai neapėmė svarbesniųjų viso gyvenimo reikalų. Reikalinga 
buvo tam tikra istatų knyga, kur būtų tvarkingai surašytos gy- 
ventojų teisės. Tokios įstatų knygos susilaukė Lietuva 1529 me- 
tais. Vadinasi ji pirmuoju, arba senuoju Lietuvos Sta- 
tutu. Paskum jis buvo praplatintas ir papildytas (1566 ir 1588). 

Miestai. Didesnių miestų Lietuvoje nebuvo, žymesnės 
įtakos valstybės gyvenime jie neįgijo. Didieji kunigaikščiai, 
norėdami palaikyti Lietuvos miestus, suteikdavo jiems savival- 
dybę, su magdeburgiškomis teisėmis.  Miestams plėtotis Lietu- 
voje nebuvo tam tikrų sąlygų. Gyventojų daugumas buvo už- 
siėmę žemės dirbimu, didesnieji dvarai turėjo savo 'amatnin- 
kų, kurie aprūpindavo visus beveik dvaro žmonių reikalus. 
Didesnių prekybos kelių nėjo per Lietuvą. Todėl miestai Lie- 
tuvoje negalėjo pakilti ir įgyti didesnės reikšmės. Visa valdžia 
buvo bajorijos rankose. 

Valdžios silpnumas. Lietuvoje trūko daugelio įstaigų, 
reikalingų, kad valstybė būtų tvirta. Nebuvo nuolatinės kariuo- 
menės. Reikalui atsitikus, buvo šaukiama kraštui ginti visa 
bajorija, bet ji labai negreitai ir nerangiai rinkosi, nebuvo kaip 

reikiant apsiginklavusi. Kituose kraštuose buvo vartojama daug 
geresnė samdyta kariuomenė, bet jai išlaikyti reikėjo pini- 
gų, o Lietuvos bajorija mokesčių mokėti irgi nenorėjo.  Nebu- 
vo tvirtos vyriausios valdžios, nebuvo policijos, kuri būtų ga 
lėjusi visus priversti vykdyti vyriausybės įsakymus ir teismo nu- 
tarimus.  Bajorija, žiūrėdama į Lenkiją, rūpinosi tiktai kuo 
daugiausia sau laisvių išgauti, nenorėdami prisiimti pareigų, be 
kurių nė viena draugija negali tvirtai stovėti. Todėl sunkesnė- 
mis valandomis didelė, regis, Lietuvos valstybė neturėdavo už- 
tektinai jėgos gintis. 


Zigmantas Augustas (1544—1572). 


Zigmantas Augustas, didysis Lietuvos kunigaikštis. 
Zigmanto II įpėdinis Lietuvoje ir Lenkijoje buvo vienintelis jo 
sūnus Zigmantas Augustas. Godi valdžios Zigmanto Augusto 
motina Bona rūpinosi dar lopšyje tebesančiam savo sūnui užtik- 
rinti Lietuvos ir Lenkijos sostus. Lietuvos diduomenės noras 
turėti atskirą savo kunigaikšti susitiko su Bonos noru, ir Lietu- 
va pripažino Zigmantą Augustą sosto įpėdiniu (1522), aštuone- 
Tių metų Zigmantas Augustas buvo per Vilniaus seimą paskelb- 
1as didžiuoju Lietuvos kunigaikščiu ir paskum karūnuotas 
(1529). 1544 metais Zigmantas Senasis pavedė savo sūnui Lie- 
tuvą valdyti, sau pasilikdamas Lenkiją ir vyriausiojo Lietuvos 
kunigaikščio vardą su dalim valdžios. Lietuva vėl gavo atskirą 
nuo Lenkijos karaliaus savo kunigaikštį, jos sąryšis su Lenkija 
pasidarė palaidesnis. Jaunas Lietuvos valdovas apsigyveno 
Vilniuje, įsitaisė labai brangų dvarą, kurio Vilnius nuo Alek- 
sandro laikų nebeturėjo. Dvaras buvo sudarytas daugiausiai iš 
lenkų. Taip Zigmantas Augustas savo viešpatavimą pradėjo 
nuo lenkų įtakos stiprinimo Vilniuje. Paskum, prašant Lietu- 
vos diduomenei, sudarė ir Lietuvos dvarą, nepilną. Užsiėmęs 
daugiausiai pasilinksminimais, pradžioje maž tesirūpino savo 
pavaldinių reikalais. Mirus tėvui (1548), įgijo valdžią ir Len- 
kijoje. 

Prie Zigmanto Augusto Lietuvos viduojame sutvarkyme 
įvyko svarbių permainų (apskričių teismai ir seimeliai). Lie- 
tuvos bajorai gavo tokias pat teises, kokias turėjo Lenkijos ba- 
jorai, ir taip Lietuva pasidarė labai panaši į Lenkiją. Iš kitų 
Zigmanto Augusto viešpatavimo atsitikimų svarbiausieji yra Li- 
vonijos prijungimas ir Liublino unija. 


Livonijos prijungimas. Nebepalaikomas Prūsijos, Li- 
vonijos Ordinas savaime griuvo. Ricieriai kalavijuočiai linko į 
Liuterio mokslą, įvestą Prūsuose, rengės sekti Prūsijos Ordino 
pėdomis ir pasilaikyti sau ir savo giminei žemes, kurias lig šiol 
valdė Ordino vardu. 

Tuo Ordino iširimu norėjo pasinaudoti Maskva, kuriai bu- 
tinai buvo reikalingas priėjimas prie jūros. Turėdama jūra lais- 
vą kelią į vakarų Europos šalis, Maskva būtų galėjusi gabentis 
ginklų ir palaikyti kitokius santykius su tais kraštais. Maskvos 
caras Jonas IV, dėl savo būdo vadinamas Žiauriuoju, pasiryžo 
pasidaryti tokį kelią prie jūros per Livoniją. 

Lietuva jokiu būdu nenorėjo leisti, kad Livonija atitektų 
Maskvai. Įsigyvenusi Livonijoje, Maskva būtų tapusi pačiai 
Lietuvos gyvybei pavojinga, apsupdama Lietuvą iš dviejų šonų. 
Be to, Dauguva ėjo per Livoniją žymi dalis Lietuvos prekybos. 
Užėmus Livoniją Maskvai, Lietuvos pirkliai būtų netekę to svar- 
biausiojo kelio. 

Livonijos gyventojai irgi nugąstavo baisaus Maskvos jun- 
g0. Vadovaujant Rygos arkivyskupui Vilhelmui iš Hohencoler 
nų giminės, Livonijoje susidarė stipri partija, kuri ieškojo su- 
siartinimo su Lietuva. Kita partija, kuriai vadovavo Ordino ma- 
gistras, buvo tam priešinga. Bevedant tarybas Livonijoje, už- 
muštas Lietuvos pasiuntinys (1556). "Toks tarptautinių teisių 
sulaužymas privertė Zigmantą Augustą paskelbti karą Livoni- 
jos Ordinui. 100.000 Lietuvos kariuomenės susirinko Pasva- 
lyje. Livonijos Ordino magistras atvyko į Zigmanto Augusto 
stovyklą, atsiprašė ir susitaikino (1556). Tą pačią dieną Livo- 
nijos Ordino su Lietuva padaryta sutartis išvien kovoti su Mas- 
kva, kada pasibaigs terminas Letuvos sutarties su Maskva. 

To termino nelaukdamas, Maskvos caras Jonas IV su 
70 000 kariuomenės užpuolė Livoniją (1558). Naujas Ordino 
magistras Gotardas Ketleris įsitikino, kad Livonija savo jėgo- 
mis negali išsilaikyti kovoje su Maskva, nutarė susijungti su 
Lietuva ir atidavė Zigmantui Augustui kai k'urias tvirtoves 
(Bauskę, Dinaburgą ir kitas). Prie tos sutarties prisidėjo Ry- 
gos arkivyskupas, atiduodamas Zigmantui Augustui savo tvir- 
toves. Zigmantas Augustas už tai ėmės ginti Livoniją nuo Maskvos. 

Karas buvo ilgas ir sunkus. Kraštas, kurį reikėjo ginti, 
pasirodė visai iširęs.  Ezelio vyskupas pardavė savo žemes Da- 
nijos! karalaičiui Magnusui, Revelis pasidavė Švedijai. Lietuvo- 
je sumanymas susijungti su Livonija rado didelį pritarimą ir 
palaikymą, tuo lietuviai manė išvengti unijos su Lenkija. Lie- 
tuva stropiai užsiėmė Livonijos reikalais. Pirmiausiai reikėjo 
ginamąjį kraštą labiau sujungti su Lietuva. Livonijos atstovai 
pripažino, kad Livonija, kaipo atskira valstybė, nebegali išsi- 
laikyti, ir pasiryžo pasiduoti Lietuvai. Magistras ir kiti Livo- 
nijos atstovai atvyko į Vilniaus seimą (1661) tartis dėl susi- 
vienijimo. Jie norėjo prisijungti drauge prie Lietuvos ir Len- 
kijos, tikėdamiesi, kad abi valstybės geriau galės ginti, bet, ka- 
dangi Lenkija, laukdama susivienijimo su Lietuva, Livonijos 
dalykais skyrium nenorėjo užsiimti, tai Livonija tuo tarpu pa- 
sidavė vien Zigmantui Augustui šiomis sąlygomis: Livonijai pa- 
liekamos senosios bajorų teisės ir miestų savivaldybė.  Pasku- 
tinis Livonijos magistras Gotardas Ketleris, atsižadėjęs magistro 
* pareigų ir teisių, kaip pasaulinis kunigaikštis, gavo Kuršą ir 
Žemgalius sau ir savo giminei, su hercogo vardu. Livonijos da- 
lis anapus Dauguvos pasidavė stačiai Zigmanto Augusto valdžiai. 

Tuo tarpu visą karo sunkenybę turėjo prisiimti Lietuva. 
Maskvos kariuomenė sunaikino Baltarusiją (1562), paėmė Po- 
locką (1563) ir buvo atėjusi netoli Vilniaus. Lietuviai bent 
kiek atsigriebė, sumušė 40000 Maskvos kariuomenės prie Ūlos 
upės (1564), kitą tidk Maskvos kariuomenės išblaškė prie 
Oršos, bet Polocko atimti negalėjo. Naujas Livonijos vietinin- 
kas, Žemaičių seniūnas Jonas Chodkevičius, ėmė rūpintis dau- 
giau kariuomenės sudaryti iš pačios Livonijos gyventojų. Su 

Livonija padaryta nauja sutartis. Jos atstovai, atvykę į Lie- 
tuvos seimą (1566), galutinai susivienijo su Lietuva. Livonija 
pasižadėjo niekuomet nesiskirti nuo Lietuvos didžiosios kuni- 
gaikštystės, turėti su ja bendrus seimus, kuriuose bus duota vie- 
ta ir Livonijos alstovams. Livonijos atstovai išsilygo sau sa- 
vo teisių pripažinimą, viešpatavimą Livonijoje Liuterio tikėjimo, 
vokišką kalbą valdžios istaigose. Valdininkai turėjo būti ski- 
riami iš vietinių gyventojų, mokančių vokiškai. 

Taip pabaigė savo gyvenimą Livonijos Ordinas. Livoni- 
jos žemės su Dinaburgu, Ryga, Pernava ir kitais miestais liko 
prijungtos prie Lietuvos,  Estonija su Revelio miestu atiteko 
Švedijai, Ezelio sala — Danijai, iš Kuršo ir Žemgalių pasidarė 
atskira kunigaikštystė, esanti sąjungoje su Lietuva, su sostine 
Mintaujoje. 


Liublino unija. Sunki ir ilga kova su Maskva vertė 
Lietuvą labiau užsiimti susivienijimu su Lenkija. Zigmantas 
Augustas neturėjo vaikų, su juo baigėsi Jogailos giminė, kuri 
lig šiol jungė Lietuvą su Lenkija. Jei Zigmantas Augustas būtų 
miręs, neįvykdęs unijos, ji būtų galėjusi visai nutrūkti. Todėl 
Lenkija reikalavo, kad tas susivienijimas būtų kuo greičiausiai 
įvykdytas. Lenkijos bajorams seniai buvo ankšta savo krašte. 
trūko žemės ir vietų, o čionai pat šalimais buvo derlingos Vo- 
lynijos ir Podolijos žemės, bet lietuviai laikė jas užtvėrę len- 
kams įstatais, draudžiančiais lenkams užimti vietas Lietuvoje. 
Be to, Lenkijai kilo naujas pavojus iš turkų :pusės. Turkai 
tuomet turėję jau užėmę Besarabiją ir netolimuosius Juodosios 
jūros pakraščius, turkų valdžioje esą Krymo totoriai dažnai už- 
puldinėdavo Lenkiją. 

Lietuva, brangindama savo savaimingumą, vis atidėliojo 
galutinį su Lenkija susivienijimo dalyką. Ypač priešinosi vi- 
siškam su Lenkija susivienijimui. vadovaują Lietuvoje didikai: 
Turėdami savo rankose žymią dalį valdžios, nenorėjo visiškai 
pasiduoti svetimai įtakai. Mažesnioji bajorija, stengdamasi 
įgyti tokias pat teises, kokias turėjo lenkų bajorai, linko prie 
unijos, tikėdamasi, jog Lenkija padės Lietuvai ; laimingai pa- 

baigti sunkią kovą su Maskva ir palaikys mažesniųjų bajorų 
teises. 3 

Tartis apie susivienijimą su Lietuva buvo sušauktas Lenki- 
joje bendras su lietuviais seimas Varšuvoje (1563). Lietuva 
pasiuntė į jį savo atstovus, įteikdama jiems instrukcijų, nuro- 
dančių, kokiomis sąlygomis turi būti padarytas susivienijimas. 
Lietuva jose sutiko turėti su Lenkija visados vieną valdovą, 
bendrai renkamą; jisai skyrium karūnuojamas Krakove Lenkų 
karalium, skyrium paskelbiamas Vilniuje didžiuoju Lietuvos ku- 
nigaikščiu; sutartis su kitomis valstybėmis Lietuva tedaro ben- 
drai su Lenkija; bendriems reikalams nutarti šaukiami bendri 
seimai, o skirtingus reikalus kiekviena valstybė itvarko atski- 
1uose savo seimuose, į kuriuos kita susijungusi valstybė gali 
atsiųsti savo atstovų; ir Lietuva, ir Lenkija turi savo atskirą 
vyriausybę, senatą, seimą, kariuomenę. Lietuva sutiko atmai- 
nyti įstatus, kuriais buvo draudžiama lenkams įgyti žemę ir 
vietas užimti Lietuvoje. Taigi, Lietuva sutiko vienytis, kaip 
atskira valstybė su kita tokia pat valstybe. O lenkų atstovai, 
remdamiesi seniau padarytais susivienijimo aprašymais, reika- 
lavo, kad Lietuva būtų stačiai prijungta prie Lenkijos, neno- 
rėjo pripažinti Lietuvai atskiros apeigos paskelbimo didžiojo 
Lietuvos kunigaikščio, nei atskiro seimo, nei pagaliau atskiros 
vyriausybės. Vedant tarybas, Lietuvos atstovai atsisakė nuo 
kai kurių savo reikalavimų, betgi vienijimosi sąlygose liko dar 
žymaus skirto, ir tarybų išvados tebuvo lenkų paskelbtos, Lie- 
tuvos atstovams nedalyvaujant. Kadangi didysis Lietuvos ku- 
nigaikštis vis dar tebelaikė Lietuvą savo tėviške, o Lenkijoje 
karaliai buvo rinkte renkami, tai pašalinti tam skirtumui Zig- 
mantas Augustas atsisakė nuo visų sau priderančių teisių Lie- 
tuvos atžvilgiu ir paskelbė jas pavedąs Lenkijai. 

Galutinai pabaigti unijos dalykui buvo Liublino mieste 
sušauktas naujas bendras seimas, kurs prasidėjo 1569 metais. 
Atvykusiųjų į jį Lietuvos atstovų tarpe buvo šie žymesnieji po- 
nai: Vilniaus karvedys Mykalojus Radvila (Rudasis), iždininkas 
„Eustachius Valavičius ir Žemaičių seniūnas Jonas Chodkevičius. 


Lietuvos Istorija, 5. 

Lietuvos atstovai manė, kad senieji vienijimosi apsirašymai, 
kurių per tiek laiko nesilaikyta, nustojo savo tvirtumo, nepri- 
pažino Varšuvos seimo nutarimų ir reikalavo, kad tarybos dėl 
susivienijimo būtų pradėtos iš naujo. Lenkai sutiko pripažinti 
Lietuvai atskirą vyriausybę, bet nesutiko pripažinti atskiro 
seimo, lietuviai nuo tos sąlygos jokiu būdu nenorėjo atsisakyti. 
Lietuviams tvirtai laikantis savo sąlygų, lenkai ėmė reikalauti, 
kad karalius savo valdžia įsakytų padaryti uniją. Karaliui 
besirengiant tai padaryti, lietuviai, nenorėdami priimti ne- 
tinkamomis jiems sąlygomis unijos, išvažinėjo iš seimo (1 kovo), 
tikėdamiesi tokiu būdu sugriauti unijos dalyką. Nepavykus 
prijungti iš karto visos Lietuvos, lenkai nutarė dalimis pri- 
jungti Lietuvos žemes. Labiausiai linko prie Lenkijos Palen- 
kės žemė, gretima Mozūrijai, kur buvo daug smulkių bajorų 
lenkų. Karalius išleido raštą (5 kovo), kuriuo Palenkės žemę 
atskyrė nuo Lietuvos ir prijungė prie Lenkijos. Palenkės atsto- 
vai prisiekė Lenkijai. Tokiu pat būdu buvo prie Lenkijos pri-- 
jungta Volynijos žemė (26 gegužės), paskum Kijevo ir Podoli. 
jos (5 birželio). Prijungtųjų kraštų valdininkams įsakyta pri- 
siekti Lenkijai, neklausančius atstatyti nuo vietų. 

Lietuvos atstovai, išgirdę apie tokį dalykų pakrypimą, su-- 
grįžo į Liubliną. Taip vykinamos unijos nebegalima buvo su-- 
stabdyti; lietuviai stengėsi išlygti kiek galima geresnes sąlygas. 
Chodkevičius pasakė graudingą prakalbą į karalių (27 birželio), 
sakydamas: „Gynėme tėvynę, kiek galėdami, bet turime nusi- 
leisti prieš kliuvinius.  Nusileidžiame ne dėl kieno nutarimo. 
tik dėl savo karaliaus valios. Livoniją įgijome savo krauju ir: 
prisiekėme prijungti prie didžiosios kunigaikštystės, tad prašo- 
me nuimti nuo mūsų tą priesaiką. Laisvai buvo mūsų valdovai 
renkami. Ir Jūsų Karališkosios Didenybės tėvą ir Jus laisvai 
išrinkome, taigi, pasirodo, jog ne kaip įpėdinio, bet iš laisvo 
rinkimo viešpatauta. O tuo tarpu, atiduodanti įpėdinystės teises 
Lenkijai, padaryta mus jos pavaldiniais. To mes patvirtinti 
negalime“. Chodkevičiui toliau kalbant, lietuviai suklaupę verk- 
dami prieš karalių prašė jį taip padaryti, kad visa būtų su Lie: 
tuvos pagarba, o ne su paniekinimu. Taip lietuviams nusilei-- 

džiant prieš karaliaus valią, susivienijimas įvyko šiomis sąly- 
gomis: Lietuva susijungia su Lenkija į vieną valstybę, respubli- 
ką. Senųjų susivienijimo žodžiai apie Lietuvos prijungimą prie 
Lenkijos Liublino unijos aprašymuose nebuvo atkartoti. Bend- 
rai renkamas Lenkijos karalius yra drauge ir didysis Lietuvos 
kunigaikštis. Atskiros apeigos paskelbimo didžiojo Lietuvos 
kunigaikščio nebeturi būti. Visai valstybei vienas senatas ir sei- 
mas, juose turi vietos Lietuvos senatoriai ir bajorų atstovai. 
Sutartys su kitomis valstybėmis daromos iš vieno. Lietuvai pri- 
pažinti autonomija su atskira vyriausybe (ministeriais), kariuo- 
mene, teismais, iždu. Livonija su Kuršu priklauso drauge ir 
Lietuvai, ir Lenkijai. Lenkai turi teisę žemą įgyti ir vietas gauti 
Lietuvoje, lietuviai Lenkijoje. 

Liublino unija buvo labai skubinai įvykinta.  Susivieniji- 
mo sąlygose nebuvo aiškiai nustatyti santykiai tarp Lietuvos ir 
Lenkijos. Todėl lietuviai, naudodamies tuo neaiškumu, ilgai dar 
gynė savo skirtingumo teises, kol Lietuvos bajorijos galutinis su- 
lenkėjimas nutrynė labiau skirtingumo žymes. Lenkija, atėmusi iš 
Lietuvos didelius Volynijos, Kijevo ir Podolijos kraštus, su sve- 
tima sau tų kraštų tvarka ir gyventojais, gavo ir sunkią parei- 
gą ginti tuos kraštus nuo Maskvos, su kuria susidūrė Lenkijos 
sienos po Liublino unijos. Tolimesnis istorijos bėgis parodė, 
kad Lenkija nesugebėjo nei apginti tų kraštų, nei atrasti tin- 
kamo su tais kraštais sugyvenimo, ir tie kraštai daugiausiai ir 
buvo Lenkijos valstybės sugriuvimo priežastis. 


Tautų santykiai, 


Lietuvos kunigaikštystės tautos. Didžiosios Lietuvos 
kunigaikštystės tikrieji įsteigėjai buvo lietuviai. Jų didieji ku- 
nigaikščiai aplink savo tėviškę rinko lietuvių tautą. Lietuviai 
nešė ant savo pečių visą kovos su Vokiečių Ordinu sunkenybę. 
Jie tatai buvo Lietuvos valstybės branduolis. Ilgainiui Lietu- 
vos kunigaikštystei plečiantis į rytus, prie jos liko prijungta daug 
Rusijos žemių. - Prie Vytauto lietuvių žemės besudarė dešim- 
tąją dalį valstybės. Taip Lietuvos valstybėj atsirado dvi tau- 

tos: lietuviai ir rusai. Sienas tarp lietuvių ir rusų gali padėti 
nustatyti tikėjimas. 

Nors tikroji Lietuva teužėmė sulyginamai mažą valstybės 
dalį, bet ji viešpatavo savo gyventojų veiklumu. "Tą Lietuvos 
tautos vadovavimą galima išaiškinti tuo, kad lietuvių krašte 
daugiausia buvo gyventojų. Lietuvos žemės statydavo kariuo- 
menės daugiau, negu Rusijos žemės. Čionai buvo daugiausia ne 
tik kareivių, bet ir visos tvirtovės, ir valstybės ištekliai. Rusų 
žemės buvo apytuščios, totorių sunaikintos. 

Baltarysiškos kalbos įsigalėjimas. Nors valdė lie- 
tuvių tauta, betgi nuo pat pradžios Lietuvos valstybės matyti, 
bent aplink didžiojo kunigaikščio dvarą, žymi baltarusiškosios kal- 
bos įtaka. "Ta kalba buvo rašomas daugumas raštų, leidžiamų 
iš didžiojo kunigaikščio raštinės. Panaši rusiškoji kalba buvo 
tuomet vartojama ne tik Maskvoje, bet taipogi Serbijoje, Bul- 
garijoje, Valachijoje, taigi, visur Europos rytuose, kaip Europos 
vakaruose mokyme ir raštuose visur buvo vartojama lotyniškoji 
kalba. 

Nors Lietuvos rusai skyrėsi nuo lietuvių tikėjimu ir kalba, 
tačiau, turėdami Lietuvoje daugiau laisvės, negu Maskvoje, ne- 
norėjo skirtis nuo Lietuvos ir laikė ją savo tėvyne. Ilgainiui 
lietuviai ir rusai bajorai susiliejo į vieną luomą, visi vadino sa- 
ve Lietuvos bajorais Tik tolimesnieji kraštai, Volynijos, Ki- 
jevo, nebuvo taip susigyvenę su Lietuva, kaip baltarusiai, todėl 
per Liublino uniją lenkams lengviau buvo juos patraukti savo 
pusėn. 

Lenkų įtakos skverbimasis. Nuo 1385 metų pra- 
deda skverbtis į Lietuvą lenkų įtaka. Jogaila dažnai iš Lenki- 
jos apsilankydavo Lietuvon. Vytautas taip pat dažnai važinė- 
davo Lenkijon, vieną ir kitą lydėdavo dvariškių būrys. Be to, 
Lietuvos bajorai darydavo suvažiavimus su Lenkijos ponais. Per 
tai lenkų kalba ir papročiai ėmė skverbtis Lietuvon. Tačiau 
nuo Kazimiero laikų lietuviai ima smarkiai gintis nuo lenkų įta- 
kos, išgaudami iš savo kunigaikščių tam tikrus įstatus, kuriais 
draudžiama lenkams užimti vietas Lietuvoje. Lenkų kara- 
liai neturėjo teisės, būdami Lenkijoje, išduoti raštų, liečiančių 

Lietuvos reikalus, negalėjo teisti Lietuvos pavaldinių. Didieji 
kunigaikščiai turėjo prižadėti nedalyt vietų Lietuvoje svetimiems. 
Kadangi su vietos užėmimu buvo sujungtas ir žemės valdymas, 
todėl svetimtaučiai negalėjo valstybės žemių valdyti Lietuvoje. 
Pirkte pirktis žemės Lietuvoje galėjo ir svetimtaučiai. Lenkai 
daugiausiai veržės ne į pačią Lietuvą, bet į artimesnes jiems 
Lietuvos žemes, Volyniją ir Podoliją. Todėl ne daug lenkų te- 
apsigyveno Lietuvoje. Betgi lenkų kalba ir papročiai nuolat sun- 
kėsi Lietuvon. 


Lietuviškoji srovė. Politikos dalykuose lietuviai di- 
dikai gynė savo savaimingumą, bet kultūroje pasidavė lenkų įta- 
kai. Tokie žymūs Lietuvos savaimingumo šalininkai, kaip Myka- 
lojus Radvila Juodasis arba Jonas Chodkevičius, buvo vedę mo- 
teris lenkes ir žymiai sulenkėję, priėmę protestantų tikėjimą ir 
žymiai nutolę nuo lietuvių tautos branduolio — liaudies. Tačiau 
netrūko Lietuvoje ir tokių didikų, kurie dar tebebrangino lietu- 
viškąją kalbą, kaip svarbiausiąją tautystės įžymę. Tokių pa- 
trijotų vadovas buvo Žemaičių vyskupas kunigaikštis Merke- 
lis Giedraitis. Jis dėjo tvirčiausius tautystės pamatus, 
rūpindamasis pagaminti lietuviškų raštų. Jo tatai paragintas ir 
sušelptas pinigais Žemaičių kapitulos kanauninkas Mykalo- 
jus Daukša leido pirmąsias lietuviškas knygas, ragindamas 
drauge lietuvius bajorus labiau branginti savo tėvų kalbą. Iš 
Daukšos raštų matyti, kad šešioliktajame amžiuje diduomenės 
daugumas mokėjo lenkiškai, bet bajorija dar mažai temokėjo. 
Tačiau jau ir tuomet stipri buvo Lietuvoje lenkiškoji srovė, 
lenkiškoji kalba vis daugiau imama vartoti. Bajorų lietuvių 
patrijotų pastangos tos srovės negalėjo sustabdyti, ir ilgainiui 
beveik visa Lietuvos bajorija ėmė kalbėti lenkiškai. Betgi Že- 
maičių vyskupo Giedraičio pastangomis padaryta du svarbūs 
dalykai: duota pradžia lietuviškajai raštijai, išauklėta užtektinas 
skaičius kunigų, galinčių lietuviškai žmones mokinti. Lenkystė 
įsigalėjo ponų dvaruose ir miestuose, bet sodžius, apskritai, pa- 
liko lietuviškas, išlaikė tėvų kalbą iki tų laikų, kada atgyjanti 
tauta galės jai iškovoti prideramą vietą savo krašte. 

Protestantai Lietuvoje. 


Katalikų Bažnyčios padėtis Lietuvoje. Šešioliktojo 
amžiaus pradžioje atsirado Vokietijoje naujas mokslas — pro- 
testantų arba prieštaraujančių katalikų Bažnyčiai. Kaip kituose 
kraštuose, taip ir Lietuvoje buvo tam tikrų priežasčių, padėjusių 
protestantų tikėjimui greitai išsiplėsti. Pamatysime jas, pažinę 
katalikų Bažnyčios padėtį anais laikiais. 

Katalikų tikėjimas Lietuvoje buvo dar neseniai įvestas, ne- 
buvo dar gerai prigijęs. Nebuvo užtektinai nei bažnyčių, nei 
kunigų, todėl žmonės nebuvo dar gerai išmokinti katalikų tikė- 
jimo. Parapijos buvo labai plačios, be jokių ribų. Trūko ne 
tik bažnyčių, bet ir kunigų.  Seminarijų kunigams prirengti 
visai nebuvo. Kandidatai į kunigus reikalingą mokslą gauda- 
vo Vilniaus katedros ir vienuolynų mokyklose arba, privačiai 
pas mokytesnius kunigus pasimokinę ir išlaikę ekzamenus, bū- 
davo švenčiami kunigais. Gabesnieji katedros mokyklos moki - 
niai buvo siuntinėjami į kitų kraštų universitetus, bet jau pats 
jų tolumas apsunkindavo mokslo įgijimą. Taigi, trūko kunigų. 
jų prirengimas buvo neužtektinas. Daug kunigų buvo priimama 
iš Lenkijos vyskupijų. 

Bažnyčiai laisvai plėtotis labai kliudė didžiųjų kunigaikš- 
čių pasisavintoji teisė pasirinkti kunigus. Karaliams skiriant 
vyskupus ir kunigus, dažnai tas vietas užimdavo ne mokslu ir 
dora žymūs žmonės, bet kuo nors sugebėjusieji įtikti karaliui. 
Lietuvos didieji kunigaikščiai, kaip Lenkų karaliai, gyvendavo 
daugiausiai Lenkijoje, todėl vietas Lietuvos bažnyčiose dažnai 
gaudavo lenkai, visai nemoką lietuviškai. Nauda iš tokių ku- 
nigų buvo maža. 


Protestantų mokslo plėtimasis. Tokioje dirvoje ėmė 
labai tarpti naujo mokslo sėkla, atnešta iš Vokietijos. Naujas 
mokslas labai patiko bajorams. Jis didino bajorų laisves, kurių 
taip godi buvo Lietuvos bajorija. Bajorai, virsdami protestan- 
tais, pasisavindavo bažnyčios turtus ir teisę skirti savo dvaruose 
naujo mokslo skelbėją. 

Pirmieji protestantų mokslo skelbėjai atvyko iš Prūsų. 
Daug taip pat Lietuvos diduomenės, kuri mokinosi Vokietijos 
universitetuose, parsiveždavo iš tenai naują mokslą ir platinda- 
vo jį giminių ir pažįstamų tarpe. Mažesnieji bajorai garbe laikė 
visame sekti didikais ir taip pat virto protestantais. Kol Lietu- 
vą valdė Zigmantas Senasis, protestantai nedrįso platinti savo 
mokslo viešai. Bet, palikus didžiuoju Lietuvos kunigaikščių 
Zigmantui Augustui, kurs ir pats linko protestantų pusėn, pro- 
testantai ėmė drąsiau veikti. Apie Zigmanto Augusto dvarą 
Vilniuje susipietė naujo tikėjimo šalininkai. Protestantų vado- 
vu pasidarė aukščiausias Lietuvoje valdininkas, Vilniaus karve- 
dys ir kancleris Mykalojus Radvila: Juodasis, turįs labai didelį 
Zigmanto Augusto pasitikėjimą. Jisai skleidė naują tikėjimą sa- 
vo dvaruose, pargabeno iš Lenkiios naujo tikėjimo skelbėjų, pa- 
sirūpino išversti į lenkų kalbą protestantišką bibliją ir davė jai 
atspausdinti Breste 1() 000 auksinių. 

Žymi bajorijos dalis virto protestantais. Jie savo dvaruose 
dažnai užimdavo katalikų bažnyčias, stengėsi į naują tikėjimą 
patraukti savo valstiečius ir miestiečius. Daugelis bažnyčių pa- . 
liko be kunigų. Žmonės, nebežinodami, kaip betikėti, vietomis 
visai liovėsi vaikščioti į bažnyčias. 

Katalikų tikėjimo atgijimas. Protestantų mokslas grei- 
tai, kaip pavasarį patvinusi upė, buvo užliejęs Lietuvą, bet grei- 
tai ir nuseko, kaip tik katalikai iš tikrųjų stojo į kovą su juo. 
Protestantai silpni buvo tuo, kad jų pačių tarpe nebuvo vieny- 
bės. Vieni laikės Liuterio mokslo, kiti — Kalvino. Kai kurie 
protestantai atmetė pamatinius Kristaus mokslo dalykus ir tuo 
atstūmė nuo savęs daugumą žmonių, kurie, ir protestantais bū- 
dami, norėjo palikti krikščionimis. "Tuo tarpu katalikai vis la- 
biau ėmė rūpintis savo tikėjimo dalykais. 

Svarbiausi kovotojai su protestantais buvo mokyti ir uolūs 
vienuoliai jėzuitai, atvykę Vilniun 1569 m. Jėzuitai tuo- 
jau įsteigė čionai savo gimnaziją, o 1579 m. ir akademiją aukš- 
tesniems mokslams. Jėzuitai geru mokinimu sutraukė į savo 
mokyklas daug jaunimo, kurs, geriau pažinęs katalikų tikėji- 
mą, ėmė labiau jį branginti. Jėzuitai išauklėjo savo mokyk- 


Iose daug mokytų ir uolių kunigų. Be to, veikė prieš protestan 
ius viešomis disputomis, raštais, pamokslais. Įtikėjimas į pro- 
testantų mokslingumą žymiai krito žmonių nuomonėje.  Dau- 
gelis didikų sugrįžo į katalikų tikėjimą, protestantų skaičius ėmė 
žymiai mažėti. Radvilos Juodojo ir kitų protestantų vadovų sū- 
nūs buvo jau katalikai. 


Žemaičiuose tikrasis katalikų tikėjimo gaivintojas buvo vys- 
kupas Merkelis Giedraitis. Tapęs Žemaičių vysku- 
pu (1576) važinėjo po vyskupiją, sakydamas pamokslus lietu- 
viškai, klausydamas žmonių išpažinties, tvirtindamas juos tikė- 
jime. Taip pat važinėjo po vyskupiją keletas pakviestų jėzuitų, 
mokindami žmones tikėjimo dalykų. Žemaičiai, geriau su- 
pratę katalikų tikėjimą, ėmė grįžti prie bažnyčios. Padidinti 
kunigų skaičiui Giedraitis pastatė Vilniuje namus klierikams iš 
Žemaičių vyskupijos, kad jie klausytų teologijos pas jėzuitus iv 
rengtųs į kunigus. Taip kunigų skaičius Žemaičių vyskupijoje 
buvo žymiai padidintas. Bažnyčių pirmiau nedaug tebuvo, ir 
tų pačių dalis protestantų buvo atimta. Giedraitis pastatė daug 
naujų. Seimas 1587 metais pripažino, kad užimtų bažnyčių 
turtai turi būti sugrąžinti. Katalikai pradėjo per teismus ieškoti 
atimtųjų bažnyčių ir jų turtų. Ir nors iš didelių ponų sunku 
buvo ir per teismą ką nors atgauti, betgi pavyko atsiimti kai 
kurias bažnyčias arba jų turtus. 


Daugumui protestantų sugrįžus į katalikų bažnyčią, pro- 
testantų pusėje beliko viena didikų giminė, Biržiškių Radvilų. Ji 
savo turtais ir tepalaikė protestantų įstaigas. 


Savo jėgomis nebegalėdami išsilaikyti, protestantai ilgainiui 
ėmė šauktis užtarimo svetimų valstybių, Švedijos ir kitų. Tuo 
dar labiau sukėlė prieš save Lietuvos ir Lenkijos katalikiškąją 
visuomene, kuri ėmė varžyti protestantų veikimą. Daug išnyko 
protestantų bažnyčių per karą su švedais. Protestantų skaičius 
Lietuvoje labai sumažėjo, beužsiliko jų salelės ten, kur labiau 
palaikė protestantai didikai, kaip antai, apie Biržus Radvilos. 

Apšvietimo plėtimasis. 

Mokyklos. Mokyklos viduriniais amžiais daugiausiai bu- 
vo laikomos prie vienuolynų ir didesniųjų bažnyčių. Taigi, ir 
Lietuvoje apšvietimas ėmė labiau. plėstis, įvedus krikščionių tikė- 
jimą. Tuomet ir Lietuvoje ėmė atsirasti mokyklų. Pirmoji bent 
kiek didesnė mokykla, lyg kokia gimnazija, įsteigta Vilniu- 
je prie katedros bažnyčios didžiojo kunigaikščio Kazimiero lai- 
kais. Bet daugiausiai yra padarę švietimui platinti per mokyk- 
las jėzuitai. Šešioliktajame amžiuje jie buvo pagarsėję Va- 
karų Europoje, kaip gabūs mokyklų vedėjai. Turėjo jie ten 
įsisteigę nemaža gimnazijų ir akademijų, pasigaminę dideli 
skaičių prityrusių mokytojų ir Lietuvoje galėjo įkūrti gerų mo- 
kyklų, pirma Vilniuje, o paskum ir kituose Lietuvos miestuose 
(Kražiuose, Kaune, Pašiaušyje). Lietuvos jaunimui neberei- 
ikėjo ieškoti mokslo svetur, galėjo jį įsigyti savo krašte, jėzuitų 
mokyklose, kurios nebuvo menkesnės už kitų kraštų tokias pat 
mokyklas. Dėstomoji kalba akademijoje buvo lotyniškoji, gim- 
nazijoje lenkiškoji. Į gimnaziją ir akademiją lankėsi daugiau- 
siai bajorų vaikai, o bajorija Lietuvoje tuomet gerokai jau buvo 
aplenkėjusi. 

Lietuviškas raštas. Senovėje, kada knygų spausdinimas 
nebuvo dar žinomas, reikėjo jas ranka perrašinėti, todėl knyga 
buvo retas ir brangus daiktas. Pirmoji spausdinta knyga išėjo 
Vokietijoje 1455 metais. Nuo vokiečių išmoko knygų spaus- 
dinimo ir kitos tautos. Pirmosios lietuviškos knygos išleistos 
Prūsuose. Prūsų kraštas nuo senovės turėjo daugiau mokyk- 
lų, todėl ir knygų spausdinimas tenai turėjo anksčiau prasidėti. 
Pirmoji lietuviška knyga buvo Liuterio katekizmo vertimas, pa- 
gamintas Martyno Mažvydo (1547). 

Didžiojoje Lietuvos kunigaikštystėje knygų spausdinimas 
bent kiek vėliau teprasidėjo. Pirmoji lietuviška knyga čia buvo 
Žemaičių kapitulos kanauninko Mykalojaus Daukšos katekiz- 
mas. Tas pats Daukša išleido evangelijų aiškinamą knygą (1599). 
Lietuviškos knygos Vilniuje buvo spausdinamos daugiausiai jė- 
zuitų akademijos spaustuvėje. Vilniaus jėzuitas Konstantinas 

Širvydas išleido pirmąjį lietuvišką žodyną trimis kalbomis: len- 
kiškai, lotyniškai, lietuviškai. Tas pats jėzuitas išleido lotyniš- 
kai pirmąją lietuvišką gramatiką (1630). Bent kiek vėliau Prū- 
suose Tilžės pastorius Kleinas, Brandenburgijos kunigaikščio lie- 
piamas, išleido kitą lietuviškosios kalbos gramatiką (1653). 

Ilgainiui imama vis daugiau spausdinti lietuviškų knygų. 
Aštuonioliktajame amžiuje jų atspausdinta daugiau, negu sep- 
tynioliktajame. Tų knygų kalba netaip gryna, žymiai pasida- 
vusi lenkiškosios kalbos įtakai. Žodynų ir gramatikų nė vienos 
nebišėjo: matyti, jų reikalavimas sumažėjo.  Nebeatsirado vy- 
rų, kurie užsiimtų kalbos tyrinėjimu ir tobulinimu.  Įsigalėjęs 
lenkiškosios kalbos vartojimas slopino lietuviškosios kalbos plė- 
tojimąsi. Tuo laiku lenkiškos knygos dažnai buvo rašomos len- 
kiškos ir lotyniškosios kalbos mišiniu. Lietuviška kalba buvo mar- 
ginama lenkiškais žodžiais. 


Trečioji dalis. 


Lietuvos-Lenkijos valstybė 
(1569—1795). 


Steponas Batoras ir Zigmantas Vaza. 


Lietuvos santykiai su Lenkija. Po Liublino unijos 
Lietuva nustojo būti atskira savarankiška valstybė, tapo drauge 
su Lenkija dalimi vienos bendros valstybės, kurios centras buvo 
Lenkijoje. Tenai buvo renkamas bendras karalius, tenai jis 
nuolat. ir gyveno. Lenkijoje beveik visados būdavo atliekami se- 
nato ir seimo posėdžiai. Lietuva, sumažinta atėmimu pusės 
savo žemių, besudarė mažesniąją dalį visos valstybės. Lietu- 
vos įtaka naujoje valstybėje buvo antraeilė. Visas politikos gy- 
venimas gavo lenkiškumo žymės, pačioje Lietuvoje lenkų įtaka 
labai pakilo. Dėl visų šitų priežasčių bendras Lietuvos-Lenkijos 
valstybės gyvenimas labiau pridera Lenkijai, negu Lietuvai. To- 
dėl toliau gana bus trumpai paminėti tiktai svarbesniuosius to 
gyvenimo atsitikimus, kiek jie labiau paliečia Lietuvos reikalus. 


Karaliaus rinkimas. Lietuvos su Lenkija susivieniji- 
mo sutartyje buvo vienaj labai didelė yda: nebuvo nustatyta nau- 
jo karaliaus rinkimo tvarka, pasitenkinta bendru pasakymu, kad 
naują karalių renka išvien Lietuva ir Lenkija. Todėl, kada 
1572 metais, mirus Zigmantui Augustui, pasibaigė Jogailos gi- 
minė, ir Lietuvai su Lenkija reikėjo ieškotis naujo valdovo, ne- 
buvo jokių įstatymų, kurie nurodytų, kam priklauso teisė rinkti, 
kaip tie rinkimai turi būti atliekami, kas turi valdyti po kara- 
liaus mirties, kol bus išrinktas naujas karalius. Toks neaiškų- 

mas buvo valstybei labai žalingas. Naujo karaliaus rinkti susi- 
važiuodavo visi bajorai, dešimtys tūkstančių ginkluotų žmonių. 
Didikai atsivesdavo būrius kariuomenės. Prasidėdavo varžyty- 
nės dėl kandidatų. Svetimų valstybių. atstovai atsiųsdavo savo 
agentų, kurie pinigais ir visokių galimų ir negalimų laisvių žadėji- 
mais stengdavosi savo pusėn patraukti kuo daugiausia šalininkų, 
įgyti kuo daugiausia balsų. Ne visados tepavykdavo išrinkti ka- 
ralių iš karto, kartais vieni paskelbdavo karalium vieną kandida- 
tą, kiti kitą. Išrinktieji kandidatai turėdavo ginklu spręsti klau- 
simą, katram teks sostas. Tokia rinkimų tvarka, arba, tikriau sa- 
kant, netvarka labai silpnino valstybę ir turėjo privesti ją prie 
visiško iširimo. 

Henrikas Valois. Po Zigmanto Augusto gyvos galvos 
seimas, sušauktas naujam karaliui rinkti, padarė nutarimų, ku- 
riais labai suvaržė karaliaus valdžią. Prie karaliaus pastatė taryba 
iš 16 senatorių, kuri turėjo prižiūrėti visą karaliaus veikimą. 
Be senato žinios karalius negalėjo atlikti jokio svarbesnio reika- 
lo, be seimo pritarimo neturėjo teisės šaukti bajorijos į kariuo- 
menę, pašauktos negalėjo dalyti į mažesnius būrius. Paskelbta, 
kad, jei karalius peržengtų pripažintas tautai laisves, tai jo ga- 
lima neklausyti. Tokiu būdu iš karaliaus norėta padaryti kaž 
kokį samdininką, ant jo suversti pareigas, kurias pati tauta turi 
nešti. Išrinktas karalium Prancijos karalaitis Henrikas Valois 
iš savo pusės nesilaikė duotų prižadėjimų, mėgino įvesti neap- 
ribotą savo valdžią. Kada po kelių mėnesių mirė jo brolis, no- 
rėdamas įgyti Prancijos sostą, slaptai sugrįžo Prancijon. 


Steponas Batoras (1576 — 1586). Seimas paskelbė, kad 
išbėgęs karalius Henrikas neteko sosto, ir karalium išrinko Tran- 
silvanijos kunigaikštį Steponą Batorą. Naujas karalius pasi- 
rodė išmintingas valdovas, gabus karvedys ir labai tiko tuo lai- 
ku, dėl to kad reikėjo kariauti su Maskva. Steponas Batoras 
atėmė iš Maskvos Polocką (1579) ir privertė Maskvos carą Joną 
IV prašyti taikos. Tarpininkaujant papos pasiuntiniui Antanui 
Posevinui, padaryta taika dešimčiai metų (1582). Maskva atsi- 
sakė nuo Livonijos, sugrąžino Lietuvai Polocko kraštą, 

Nuveikęs Maskvą, Batoras mėgino įvesti geresnę tvarką 
Lenkijoje, sustiprinti karaliaus valdžią, bet, nebesuskubęs atlikti 
10 svarbaus dalyko, mirė. 


Zigmantas Vaza. Mirus Batorui, atgijo senoji netvarka. 
Didikai atvyko į rinkimus su ginkluota kariuomene. Viena pusė 
paskelbė karalium Švedijos karalaitį Zigmantą Vazą, gimusį iš 
Zigmanto Augusto sesers Kotrynos, kita pusė išrinko Austrijos 

. kunigaikšti Maksimilijoną. Zigmantui pavyko nuveikti Maksi- 
milijoną ir taip įgyti Lenkijos sostą. 

Zigmantui III taip pat, kaip ir Batorui, teko kariauti su 
„Maskva, tik daug lengvesnėse sąlygose. Maskvos kunigaikštys- 
tėje buvo užėjęs viduojų sumaiščių laikas. Lenkijoje pasirodė 
kažkoks rusų vienuolis, pasiskelbė esąs nabašnininko Jono IV 
sūnus Dimitras, išsigelbėjęs nuo nužudymo. Tą tariamąjį Mas- 
kvos caraitį palaikė kazokai. Jų padedamas, Dimitras užėmė 
Maskvos sostą, bet neilgai teviešpatavo. Maskvos bajorai nu 
žudė Dimitrą. Netekusi caro, valstybė visai iširo. Tuo naudo- 
„damasis, Zigmantas apgulė Smolenską. Maskvos bajorai išrin- 
ko caru Zigmanto sūnų Vladislovą, lenkų kariuomenė užėmė 
"Maskvą. Tuo tarpu Zigmantas paėmė Smolenską (1611) ir pats 
norėjo tapti Maskvos caru. Maskvos gyventojai, daug prisiken- 
tėję nuo kazoku ir kitokių plėšikų, ėmė vėl spiestis, sudarė savo 
kariuomenę, išvaikė kazokus, atėmė iš Lenkų kariuomenės Mask- 
xą ir išsirinko naują carą, Mykolą iš Romanovų giminės (1613). 
Maskva padarė taiką su Žigmantu Deulino miestelyje (1618), 
atidavė Lietuvai Smolenską, Novgorod-Sieverską ir kai kuriuos 
kitus ano krašto miestus. 


Kazokų maištai. Karas su Maskva ir Švedija. 


Kazokai. Kraštai paliai žemutinį Dnieprą buvo nuolat 
užpuldinėjami Krymo totorių. Tų kraštų gyventojai priprato 
prie karo, gyveno laisvai, beveik jokios valdžios nepripažindami. 
Vadinosi jie kazokai. 

Lenkijai prijungus tuos kraštus prie savo valstybės, lenkų 
bajorai ėmė būriais kraustytis į tuščius padnieprio kraštus, va- 

dinamus Ukraina, statė tenai dvarus, palivarkus, steigė miestus, 
imdami negyvenamą žemę dirbti, susidėjo didelius turtus. Di. 
dikų dvaruose gaudavo vietų daug mažesniųjų bajorų.  Dvarams 
ginti ponai laikė savo kariuomenę, pasidarė tikrais karaliukais, 
jokios beveik kitos valdžios nepripažindami. B 

Dvarams dirbti reikalingi buvo darbininkai. Kad jų dau- 
giau galėtų prisikviesti, Ukrainos ponai kuriam laikui davinėjo 
valstiečiams žemę laisvai dirbti, be baudžiavos pareigų. Tokius 
praturtėjusius, pripratusius laisvai gyventi valstiečius ir kazo- 
kus paskui sunku bebuvo padaryti baudžiauninkais, jie kėlė 
maištus. Ukrainoje prasidėjo smarki kova tarp bajorų ir vie- 
tinių gyventojų  mažarusių; valstiečiai nenorėjo pasiduoti po- 
nams, priimti baudžiavos. Bet paskiau neapykanta prieš ponus, 
kurių daugumas buvo katalikai, perkelta ir ant jų tikėjimo ir tau- 
tos. Kada imta platinti bažnytinė unija, stačiatikiai, naudoda- 
miesi nesutikimais kazokų su lenkais, sukurstė kazokus prieš 
uniją. Taip kazokų minioms, gyvenančioms daugiausiai plėši- 
mu, pasidarė galima vadinti savo tėvų tikybos ir rusų tautystės 
gynėjais ir tuo teisinti savo žiaurius užpuldinėjimus ir plėšimus. 

Bagdono Chmielnickio maištas. Savavalingi, valdžios 
neapkenčią, plėšimais gyveną kazokai pripratę buvo kariauti te- 
nai, kur galėjo daugiau pasipelnyti. Visuotiniu kazokų nepasi- 
tenkinimu pasinaudojo vienas kazokų viršininkas Bagdonas 
Chmielnickis, nuskriaustas vieno pono. Sutelkęs apie sa 
ve kazokus, stojo į kovą prieš lenkus (1647); susijungęs su Kry- 
mo totoriais, sumušė kelis kartus Lenkijos kariuomenę. Po tų 
laimėjimų prie Chmielnickio prisidėjo ne tik visi kazokai, bet ir 
valstiečiai. Bajorų dvarai liko sunaikinti, pačius bajorus kazo- 
kai visur žudė. Karaliui Vladislovui mirus (1648), Chmielnickis 
buvo pradėjęs derybas su nauju karalium Jonu Kazimieru 
(1648 — 1668), bet dėl Ukrainos karaliukų pasipriešinimų prie 
jokios sutarties negalėjo prieiti. 

Karas su Maskva. Chmielnickis, matydamas neištesėsiąs 
kovoje su Lenkijos-Lietuvos valstybe, pasidavė Maskvos carui 
(1654). Lenkijos Lietuvos valstybei nuo to laiko reikėjo kariauti 
nebe su vienais kazokais, bet ir su Maskva. 40000 Maskvos 

kariuomenės įsiveržė į Ukrainą, kita kariuomenė 100 000 žmonių 
užpuolė Lietuvą (1655), paėmė Smolenską, užėmė beveik visą 
Baltarusiją, svarbiuosius Lietuvos miestus: Vilnių, Kauną, Gar-. 
diną, ir baisiai sunaikino visą tą kraštą. Vilniuje Maskvos ka- 
riuomenė išžudė daug žmonių, Kauno gyventojai išbėgiojo, patsai 
miestas liko sudegintas. Caras Aleksiejus naikino unitų (rusų,. 
susijungusių su katalikų Bažnyčia) bažnyčias ir vienuolynus, 
atiduodamas juos stačiatikiams. Unitai, nenorintieji tapti stačia- 
tikiais, buvo išvaromi. 


Švedijos įsikišimas. Maskvai užpuolus Lietuvą, paskel- 
bė Jonui Kazimierui karą ir Švedijos karalius Karolis Gustavas 
(1655). Švedijos kariuomenė, nesutikdama niekur didesnio pa- 
„sipriešinimo, trumpu laiku užėmė beveik visą Lietuvą ir Lenki- 
ją. Kai kurie Lietuvos didikai, vadovaujant Janušui ir Bogusla- 
vui Radviloms, padarė Kedainiuose sutartį su Švedija, paskelb- 
dami Lietuvos susijungimą su Švedija maždaug tokiomis pat 
sąlygomis, kokiomis pirma Lietuva buvo susijungusi su Lenkija. 
Švedijos karalius turėjo išvaduoti Lietuvą iš po Maskvos caro 
valdžios. Bet švedų pasisekimas buvo neilgas.  Nežmoniškas ju 
elgimasis su užimto krašto gyventojais sukėlė prieš svetimus atė- 
jūnus visuotinę neapykantą. Švedai po ilgų kovų pagalios buvo 
išvaryti iš Lenkijos ir Lietuvos. Olivos vienuolyne padaryta 
taika su Švedija (1660). Karalius Jonas Kazimieras pripažino 
Švedijai Livoniją su Rygos miestu. 


Taika su Maskva. Taika su Švedija palengvino Lietu- 
vai-Lenkijai toliau kariauti su Maskva. Daugelis ukrainiečių, 
„pamėginę Maskvos valdymo, atsimetė nuo jos, sukilo prieš už- 
kariautojus ir baltarusiai. Atimtas iš Maskvos Vilnius (1661). 
Taip pat nevyko Maskvai ir Ukrainoje. Bet kilusieji Lenkijos- 
Lietuvos kariuomenėje sumišimai neleido karo privesti prie lai- 
mingos pabaigos. Kazokai su savo hetmanu Dorošenka pasidavė 
Turkijai. Pagalios padaryta taika su Maskva Andrusovo mieste 
(1667). Maskva sugrąžino Lietuvai Polocko ir Vitebsko žemes, 
pasiliko sau Smolenską ir žemes anapus Dniepro ir šiapus Dniepro 
Kijevo miestą. 

Lietuva ir Lenkija išėjo iš to ilgo karo labai susilpnėjusios, 
neteko didelių žemės plotų.  Svetimos kariuomenės, per ilgą 
laiką stovėdamos Lietuvoje, labai sunaikino visą kraštą. Tvarka 
valstybėj visai iširo. Maskva įsigijo daug naujų žemių ir tuo 
sustiprino savo galybę. Be to, Maskva, pažinusi Lietuvoje per 
karą gerai įtaisytas mokyklas, ėmė panašias mokyklas steigti 
savo krašte, kviestis iš Lietuvos mokytojų, naudojos jų raštais, 
versdama juos iš lenkiškos ir baltarusiškos kalbos! į rusišką. Ap- 
švietimas Maskvoje per tai ėmė žymiai kilti. 


Lietuvos-Lenkijos valstybės galutinis iširimas 
ir padalinimas. 


Mykolas Kaributas Visniovieckis (1669—1674). Kara- 
liai iš Vazų giminės dėl rinkimo rinkte buvo renkami, bet jų rin- 
kimas nesukeldavo didelių varžytynių. Zigmantui mirus, leng- 
vai įgijo sostą jo sūnus Vladislovas, o Vladislovui mirus jo brolis 
Jonas Kazimieras. Bet, atsisakius nuo sosto (1668) Jonui Kazi- 
mierui, pasibaigė Vazų giminė, grįžo senoji rinkimo ivarka su 
visu jos iširimu ir savitarpio kova. Mažesnieji bajorai, išvesti iš 
kantrybės didikų tariamomis suktybėmis, buvo pasiryžę burto 
traukimu rinkti karalių. Pagalios paskelbė karalium pirmąjį pa- 
sitaikiusį kandidatą, nusigyvenusį, niekuo nepasižymėjusį kuni- 
gaikštį Mykolą Kaributą Visniovieckį, sūnų Jeremijo Visnioviec- 
kio, garsaus kazokų malšintojo. Nuo to karaliaus prasideda vi- 
siškas Lietuvos-Lenkijos valstybės puolimas. Nors ir didelė savo 
žemės plotais, ta valstybė dėl tvarkos iširimo visai susilpnėjo ir 
maža ką bereiškė kitų valstybių tarpe. 


Jonas Sobieskis (1674—1696), iš lenkų didikų, laimin- 
gais savo karais su turkais pakėlė tam kartui lietuvių-lenkų gink- 
lo garbę. Mūšyje prie Chocimo dalyvavo 12 000 ir Lietuvos ka- 
riuomenės. Bet viduojės tvarkos Sobieskis negalėjo palaikyti. Pa- 
vojus iš Turkijos pusės privertė Sobieskį susiderinti su Maskva, 
kuriai ant visados pripažino visą kairįjį Dniepro kraštą su Kijevo 
miestu dešiniajame krašte, 

Augustas II (1697—1733). Mirus Jonui Sobieskiui, visu 
pilnumu pasireiškė netvarka karaliaus rinkimuose. Bajorai siū- 
lijo sostą tam, kas brangiau už jį mokėjo rinkikams. Pagalios, 
kada visų kitų kandidatų pasiuntiniai, bajorus bepapirkinėdami, 
išaikvojo visus pinigus, atvyko su pilnu kapšu Saksonijos pasiun- 
tinys, ir Saksonijos kunigaikštis Fridrichas Augustas liko išrink- 
tas Lenkijos karalium. Kad nebūtų kliuvinių užimti Lenkijos so- 
stui, jis neseniai buvo priėmęs katalikų tikėjimą. Kaip Lenkijos 
karalius, vadinasi jis Augustas II. 

Augustas II, susivažiavęs su Rusijos caru Petru Didžiuoju, 
be žinios savo seimo ir senato padarė su Rusija sąjungą prieš 
Švediją (1698). Tai ipainiojo Lietuvą-Lenkiją į ilgą karą su 
Švedija. Pradžioje viršus buvo Švedijos karaliaus Karolio XII 
pusėje; jis privertė Augustą atsisakyti nuo Lenkijos sosto. Bet 
mūšyje prie Poltavos (1709) Petras Didysis nuveikė Karolių XII. 
Švedijos galybė po to smūgio nebeatsigavo; jos vieton iškilo Ru- 
sijos galybė. Per tuos karus Rusijos, Švedijos ir Saksonijos ka- 
ziuomenės šeimininkavo, kaip norėjo, Lietuvoje ir Lenkijoje ir 
labai sunaikino tuos kraštus. Sutartis, padarytoji Varšuvoj 1717 
metais, sostą pripažino Augustui II; jisai prižadėjo išvesti Sakso- 
mijos kariuomenę iš Lietuvos-Lenkijos žemių. Karaliaus valdžia 
dar labiau suvaržyta. Kariuomenės skaičius sumažintas. Petras 
Didysis pasiėmė saugoti, kad ta taika! būtų laikoma. Rusijos ka- 
riuomenė pasiliko Lietuvos ir Lenkijos žemėse. Nuo tų metų 
Rusija šeimininkauja Lietuvos-Lenkijos valstybėje. 

Augustas III (1733—1763). Mirus Augustui II, atvykusio- 
ji Rusijos kariuomenė privertė pripažinti karalium Augusto II sū- 
nų Augustą III. Buvo tai žmogus doras, bet be gabumų, labai 
neveiklus. Prie jo Lietuvos-Lenkijos valstybė pavirto lyg kokiais 
užeigos namais, kuriuose kaimynai, kaip norėjo, šeimininkavo. 
Didikai irgi kovojo savo tarpe, kai kurie vedė savo politiką, sveti- 
moms valstybėms tarnaudami. Bajorai visiškam tvarkos iširi- 
mui išteisinti išgalvojo taisyklę, jog Lenkija stovinti netvarka: 
su silpna valstybe nebūsią niekam reikalo kariauti, ir, tuo ramin- 

damies, tik lėbavo, krovėsi turtus iš valstiečių baudžiauninkų tur- 
to, didindami jiems lažo dienas. 


Stanislovas Augustas Poniatovskis (1764—1795). Mi- 
rus Augustui III, Rusijos ciesorienė Katarina ii Lenkijos soste pa- 
sodino Stanislovą Augustą Poniatovskį, iš lenkų didikų giminės. 
Buvo tai žmogus netvirto, svyruojančio būdo, visiškai atsidavęs 
Kusijai. Viduojė tvarka galutinai iširo. Lietuvos-Lenkijos val- 
stybė ilgai išsilaikyti nebegalėjo. 


Valstybės silpnumo priežastys. Pamatinė yda buvo ba- 
jorijos per didelis įsigalėjimas. Ji pasisavino sau visas teises, iš- 
gavo sau daugybę visokių laisvių, atėmė visą valdžią iš karaliaus 
ir vyriausybės. Valstybę valdė tariamai seimas, leisdamas įsta- 
tus, skirdamas aukštuosius valdininkus, bet nuo septynioliktojo 
amžiaus pusės seimai išsiskirstydavo, dažnai nieko  nenutarę. 
Tėjo į paproti, jog seimų nutarimai turi būti daromi vienbalsiš- 
kai. Todėl, jei koks vienas atstovas išreikšdavo savo prieštara- 
vimą, tai viso seimo nutarimai nustodavo savo tvirtumo. Ta tei- 
sė vienu balsu sustabdyti visų nutarimus vadinosi liberum 
veto. Taip elgdamies, bajorai manė palaiką kuo didžiausią 
laisvę; bet, pagal teisybę, buvo tai didžiausia nelaisvė, kada vie- 
nas rėksnys arba parsidavėlis galėjo visų nutarimus sugriauti. 
Atstovai į seimą buvo renkami seimeliuose, kuriuose turėjo balsą 
ne tik žemę valdantieji bajorai, bet ir bežemiai. Didieji ponai 
laikydavo savo dvaruose tarnais ir visokiais valdininkais daugy- 
bę smulkiųjų bajorų, bežemių ir mažažemių, ir su tų bajorų pa- 
galba, ką norėdavo, galėdavo nutarti seimeliuose, o paskum ir 
seimuose. "Taigi, iš tikrųjų valdė valstybę ne visi bajorai, bet di- 
dieji ponai, ir, vieni su kitais vaidydamiesi, visą valstybės tvarką 
ardė. Nebuvo jokios valdžios suvaldyti diduomenės sauvalei. 
Jei seimas ką ir nutardavo, tai mebuvo kas vykinąs jo įstatus. Be 
to, bajorai nenorėjo mokesčių mokėti, per tai valstybė negalėjo 
laikyti didesnės kariuomenės, o be kariuomenės negalima buvo 
nei namie tvarkos palaikyti, nei nuo kaimynų gintis. Visos ki- 
tos valstybės aplinkui buvo jau įvedusios pas save nuolatinę 
kariuomenę, savo galybę rėmė viso krašto gyventojais; tik Lie- 

tuva-Lenkija vis dar patiems bajorams tepripažino teises, iš jų 
vienų norėjo sudaryti tautą ir valstybę. 

Pirmasis padalinimas. Renkant karalium Poniatovskį. 
pavyko per seimą išgauti patvirtinimą kai kurių permainų, įve- 
dančių geresnę tvarką.  Paskum ketinta paduoti seimui suma- 
nymą panaikinti liberum veto. Prieš tą sumanymą senovės 
„šalininkai sukurstė tamsias bajorų minias. Rusijos pasiuntinys 
: Repninas areštavo Varšuvoje ir išsiuntė į Rusiją keturis atsto- 
vus, kurie labiausiai per seimus priešinosi Rusijos įtakai. Sei- 
mas patvirtino sutartį su Rusija (1768), kuria Rusija padaryta 
tariamųjų Lenkijos laisvių sergėtoja. Be Rusijos pritarimo ne- 
valia daryti jokių permainų valstybės valdyme. "Tuo panaikin- 
„tos visos naudingos permainos, pirmiau įvestosios. Bajorai ne- 
patenkinti Rusijos priklausomybe ir Repnino savivale, sudarė 
konfederaciją Baro mieste. Ukrainoje kilo kazokų maištas. 
Tais sumaiščiais pasinaudojo trys kaimynės valstybės: Rusija, 
Prūsija ir Austrija ir 1772 metais sutarė pasidalyti Lietuvos-Len- 
kijos kraštais: Rusija užėmė Polocko, Vitebsko ir Mogilevo že- 
mes, Prūsija žemes paliai žemutinę Vyslą, Varmiją ir Notecos 
paupį, Austrija — Galicijos kraštą. Valstybės, dalyvavusios pa - 
dalinime, nutarė, kad Lenkijai-Lietuvai būtų duota nauja kon- 
stitucija, kariuomenės leista laikyti ne daugiau, kaip 30 tūkstan- 
čių. Visiems valstybės reikalams vesti prie karaliaus pastatyta 
taryba iš 36 vyrų. 

Nauja konstitucija. Nors viršuje paminėtos tarybos įstei- 
gimas sumažino karaliaus valdžią, betgi Lenkija-Lietuva susi- 
laukė šiokios tokios tikros valdžios, kurios paskutiniu laiku vi- 
sai nebebuvo. Pirmasis padalinimas daugeliui bajorų atidarė 
akis, parodė, prie ko veda valdžios trūkumas. Per pirmojo pa- 
Galinimo sumaiščius išgaišo daug parsidavusių svetimoms val- 
stybėms veikėjų, padidėjo skaičius tų, kurie norėjo valdžios su- 
stiprinimo. Per sušauktą 1788 metais seimą, kurs truko 4 me- 
tus, nutarta įvesti kai kurias permainas. Seimas geriau sutvar- 
kė mokesčių ėmimą. Kariuomenės skaičių pakėlė iki 45.000. Pa- 
daryta sutartis su Prūsija (1790), kuri reikalavo, kad Rusija ir 
Austrija išvestų savo kariuomenes iš Lietuvos-Lenkijos ribų. 

Sumanyta įvesti naują konstituciją. Senovės šalininkai prieši- 
nosi tam. Todėl ji slaptai prirengta. Kai senovės šalininkų 
daugumas išvažinėjo per Velykų šventes namo, gegužės 3 die- 
ną 1791 nauja konstitucija įteikta seimui, kurs tuojau ją ir pa- 
tvirtino. Naujoji konstitucija pripažino valdžią įstatams leisti 
seimui, į kurį atstovus renkant teturi balsą žemę valdantieji ba- 
jorai. Seimo nutarimai daromi balsų daugumu, liberum veto 
panaikinama. Įstatų vykdymas ir visa valdžia pavesta karaliui 
ir jo skiriamiems ministeriams. Karalių rinkimas paliktas, ta- 
čiau toliau turėjo būti renkamas ne pats karalius kiekvieną kar- 
tą, bet viešpataujanti giminė, iš kurios, mirus karaliui, jo vietą 
turėjo užimti įpėdinis. Nauja konstitucija panaikino Lietuvos 
uniją su Lenkija, atskiras Lietuvos teises. Lietuva turėjo tapti 
bendros valstybės dalimi, be savų ypatingų teisių. 


Antrasis padalinimas. Pačiame seime nebuvo didelio 
pasipriešinimo naujai konstitucijai. Bet senovės šalininkai ne- 
nusileido ir pasiuntė Peterburgan carienei Kotrynai II prašy- 
mą ginti senąją tvarką, o namie sudarė Targovicoje konfedera- 
ciją, organizavo valdžią naujai tvarkai išgriauti. Lietuvai Tar- 
govicos konfederatai reikalavo grąžinti senąsias teises. Gal dėl 
to daugelis Lietuvos veikėjų dėjosi prie Targovicos konfederacijos. 

Rusija konfederacijai palaikyti pasiuntė kariuomenės. Vil- 
niun ją atvedė Simonas Kosakauskas, pasiskelbė hetmanu ir pa- 
statė konfederatų valdžią. Karalius, gavęs iš Kotrynos įsaky- 
mą, susijungė su kontederatais. Daugelis karininkų ir kitų nau- 
jos konstitucijos šalininkų išvažiavo užsienin. Tais sumišimais 
pasinaudojo Rusija ir Prūsija ir susitarė padaryti naują padali- 
nimą. Rusija pasiėmė Minsko, Volynijos ir Podo- 
lijos kraštus, Prūsija Didžiają Lenkiją su Poznanio miestu. 


Trečiasis padalinimas: Po antrojo padalinimo Lenki- 
jos-Lietuvos valstybė tesilaikė keletą mėnesių. Krakove buvo 
paskelbtas sukilimas (1794). Kariuomenės vadovu ir visos vy- 
riausybės aukščiausiuoju viršininku, tikru diktatorium, buvo 
pastatytas generolas Kasciuška, pagarsėjęs kare Amerikoje. Jis 
pakvietė visus, neišskirdamas ir valstiečių, žūstančios tėvynės 

gelbėti. Lietuvoje pulkininkas Jokūbas Jasinskis atėmė iš ru- 
sų Vilnių, Telšių apskrityje Antanas Vaitkevičius, surinkęs ka- 
riuomenės, užėmė Liepoją. Bet atėjusios didesnės Rusijos jėgos 
atėmė Vilnių, prie Maciejovičų sumušė ir paėmė nelaisvėn Kas- 
ciušką ir užėmė Varšuvą. 1795 metais įvyko trečias ir paskuti- 
nis Lenkijos-Lietuvos valstybės padalinimas. Rusija gavo Kur- 
šą ir didžiąją dalį Lietuvos su Vilnium ir Kaunu, 
Austrija — Krakovą ir Liublino žemes iki Bugo, 
Prūsija — likusias Lenkijos žemes ir Lietuvos už- 
memuni. Taip drauge su Lenkija neteko savo nepriklauso- 
mybės ir Lietuva. 

Paskutinis karalius Poniatovskis buvo apgyvendintas Gar- 
dine. Po Kotrynos U mirties jos įpėdinis Povilas  parsikvietė 
Poniatovskį į Peterburgą, kur jis ir mirė. 


Lietuvos viduojis gyvenimas 1569—1795 m. 


Bažnyčia. Katalikų Bažnyčia Lietuvoje, galutinai nuvei- 
kusi protestantus, susilaukė didesnės ramybės, daugiau galėjo 
užsiimti savo viduojais reikalais. Didikai, sugrįžę iš protestan- 
tų prie katalikų Bažnyčios, lyg tartum stengdamiesi atitaisyti 
savo nuklydimus, pareiga ir garbe sau laikė statyti katalikams 
bažnyčias. Tuo laiku Lietuvoje pastatyta daug naujų bažnyčių, 
vietomis labai gražių ir brangių. Jos lig šiol tebepuošia mūsų 
kraštą. 

Tais laikais žmonės labai tikėjo į visokius burtus ir žavė- 
jimus, ir kartais tamsūs neišmanėliai nereikailngai vargindavo 
nekaltus žmones, įtariamus žavėtojus. Bažnyčia stengėsi panai- 
kinti varginimą, kartais ir žudymą tariamųjų burtininkų ir ža- 
vėtojų. Vilniaus susirinkimas, atliktas prie Zenkovičiaus vysku- 
po (1744), užgynė plukdyti žavėtojus, teisti be žinios klebono 
arba vyskupo įgaliotinio. Tokį pat užgynimą kankinti žavėto- 
jus išleido (1710) Vilniaus vyskupas Brzostauskis. Žemaičių vys- 
kupas Karpis skaudžiausiai uždraudė (1737) neteisingai kaltinti 
ir teisti tariamuosius žavėtojus. Susirinkimas 1752 m., norėda- 
mas gelbėti nekaltai kankinamus žmones, uždraudė pasauli- 

niams teisėjams teisti bylas dėl žavėjimo be vyskupo įgalioti- 
nio tyrinėjimo. Jiems teisiant, klebonai turėjo ne tylėti, bet tuo- 
jau pranešti vyskupui ir patys gelbėti kaltinamuosius. 

Katalikų tikėjimas vėl virto viešpataujančiu visoje Lietu. 
voje ir Lenkijoje; kitokio tikėjimo gyventojų, jei neskaityti žy- 
dų, nedaug tebuvo likę.  Daugumas rusų stačiatikių buvo jau 
susivieniję su katalikų Bažnyčia, priėmę uniją. 

1582 metais įvestas Lietuvoje naujasis kalendorius, popie- 
žiaus Gregoriaus XIII pataisytas. Išbuvo jisai iki 1799 metų, 
kada, įsakant Rusijos vyriausybei, vėl primestas senasis kalen- 
dorius. 

Mokyklos. Per ilgus karus su švedais ir Maskva jėzuitų 
mokyklos sumenkėjo. Daug trobesių buvo sudeginta, daug mo- 
kytojų išmirė, turtą kareiviai išgrobstė. 1723 m. Lietuvon atvy- 
ko nauja kunigų mokytojų draugija, piorai, kurie atidarė savo 
gimnazijas pradžioje Vilniuje, o paskum ir kitur (Geranonuose. 
Panevėžyje, Ukmergėje, Raseiniuose). 

1773 m. panaikinus jėzuitų draugiją, jų mokyklas su visų 
turtu paėmė naujai įsteigta Edukacijos Komisija. Buvo tai švie 
timo ministerija visai valstybei. Jos priklausė visos mokyklos, 
kurias po senovei laikė daugiausia vienuoliai. Pradinės mo: 
kyklos buvo steigiamos ir prižiūrimos parapijos kunigų. 

Žemės ūkis. Svarbiausiasis gyventojų užsiėmimas bu- 
vo žemės dirbimas. Didikai nebuvo pripratę išmintingai suvar- 
toti gaunamus iš ūkio pinigus, daug daugiau jų praleisdavo ne- 
reikalingai puikybei, negu kitų Europos kraštų dvarininkai. 

Dora. Žmonių daugumas dorai gyveno. Dorą palaikė 
misijos, dažnai daromos po parapijas. Didesnių nedorybių re- 
tai teatsitikdavo, nors didelių bausmių už nusikaltimus nebuvo 
vartojama.  Užpuolimai su apiplėšimais buvo labai retas daik- 
tas. Rusijoje tuo laiku bausmės buvo labai didelės, tačiau ka- 
lėjimai visados buvo pilni, vogimai daug dažnesni. 

Ketvirtoji dalis. 


Lietuva Rusijos valdžioje 
(1795 —1915). 


Kotryna li. Lietuvai patekus Rusijos valdžion, pirmiau- 
sia pablogėjo valstiečių likimas.  Baudžiava Rusijoje buvo daug 
sunkesnė, negu Lietuvoje. Prijungus Lietuvos žemes prie 
Rusijos, ir Lietuvoje valstiečių padėtis sulyginta su Rusijos vals- 
tiečių padėtimi. Vyriausybė, sužinojusi, kad Lietuvoje kar- 
tais valstiečiai išbėgdavo iš po vieno pono pas kitą, skaudžiau- 
siai užgynė ponams priiminėti valstiečius be jų ponų rašto, 
policijai įsakė išbėgusius valstiečius suieškoti ir grąžinti savo 
ponams. Karaliaus ir bažnyčių žemėse valstiečių padėtis bu- 
vo daug geresnė, negu pas bajorus. Kotryna II daug karaliaus 
ir bažnytinių žemių išdalijo savo generolams ir kitiems valdi- 
ninkams. "Tuose dvaruose gyveną valstiečiai buvo sulyginti su 
bajorų valstiečiais; jų būvis pasidarė daug sunkesnis. Taip 
pat žymiai pasunkėjo katalikų Bažnyčios padėtis. Kotryna II užgy- 
nė vyskupams laisvai susižinoti su Roma. Baltarusių krašte daug 
unitų priverstinai prijungė prie stačiatikių cerkvės.  Bajorams 
Rusijos vyriausybė paliko jų senąsias teises, valdžią ant valstie- 
čių. Mokyklos irgi paliko, kaip buvusios. 


"Povilas I ir Aleksandras I. Kotrynos II sūnus Povi- 
las I nesutiko su savo motina ir, tapęs ciesorium (1796), visa 
kitoniškai darė, negu buvo prie jo motinos.  Sustabdė unijos 
naikinimą, leido Lievtuvos bajorams savo krašte užimti valdiš- 
kas vietas, grąžino atimtus turtus. Dar daugiau teisių įgijo 
Lietuvos bajorai prie Povilo I sūnaus Aleksandro I. Jisai įstei- 


= 


gė Vilniuje universitetą (1803) ir jo valdžiai pavedė Lietuvos 
mokyklas. Tokiu būdu lenkai gavo Lietuvoje savo švietimo 
ministeriją su lenkiškąja kalba mokyklose. 

Napoleonas Lietuvoje. Francijos ciesorius Napoleo- 
nas, kovodamas su Prūsija, atėmė iš jos buvusias Lenkijos že- 
mes ir sudarė iš jų Varšuvos kunigaikštystę. Buvę tuomet Prū- 
sų valdžioje Lietuvos kraštas už Nemuno tuo būdu irgi liko 
prijungtas prie Varšuvos kunigaikštystės. Joje buvo panaikin- 
ta baudžiava, įvestas Napoleono kodeksas, suteikta nauja kon- 
stitucija. Valstiečiai tačiau nedaug telaimėjo tuo baudžiavos 
panaikinimu.  Negavo jie žemės ir paliko ponų nuomininkais. 
Ponas galėjo, išėjus nuomos laikui, išvaryti valstietį iš jo žemės. 

Pradėdamas 1812 metais karą su Rusija, Napoleonas no- 
rėjo savo pusėn patraukti Lietuvos lenkus ir žadėjo juos išva- 
duoti iš po Rusijos valdžios. Bet tas karas Napoleonui nepa- 
vyko, jo visa kariuomenė žuvo Rusijos šalčiuose. Francijos ka- 
riuomenė, eidama per Lietuvą, labai nuplėšė kraštą. 

Lenkų karalystė. Vienos kongresas 1815 metais atida- 
vė Rusijai žymią dalį Varšuvos kunigaikštystės. Aleksandras I 
suteikė toms žemėms, vadinamoms nuo to laiko Lenkų kara- 
lyste, konstituciją, su savo vyriausybe, seimu, senatu, kariuo- 
menc. Gyventojai gavo konstitucinių valstybių laisvę. Valdy- 
me tačiau vadovavo bajorai. Valstiečių padėtis paliko kaip ir 
seniau sunki. 

Lenkams įgijus Varšuvoje savo valdžią, ir Lietuvos bajo- 
rai ėmė svajoti apie susijungimą su Lenkija. Padavė Aleksand- 
rui I sumanymą atstatyti Lietuvos didžiąją kunigaikštystę, tikė- 
damies paskum  galėsią susijungti su Lenkija. Aleksandras I 
Lietuvos bajorų paduodamuosius raštus priiminėjo, tarybas ve- 
dė, bet nieko nepadarė. Jo įpėdinis Mykalojus I (1825) aiškiai 
parodė, jog Rusija niekuomet nesutiks, kad Lietuva būtų pri 
jungta prie Lenkijos. Lenkuose kilo sumanymas ginklu atkovoti 
sau visišką laisvę ir Lietuvos prijungimą prie Lenkijos. Laikas 
tam rodėsi patogus. Ir kituose Europos kraštuose buvo tuo- 
met revoliucinio bruzdėjimo. Belgija atsiskyrė nuo Olandijos 
ir įsikūrė savo valstybę. Ir lenkai sukilo prieš Rusiją, (lap- 

kričio mėn. 1830). Seimas paskelbė visišką Lenkijos atsisky- 
mą nuo Rusijos.  Sukilo ir Lietuvos bajorai. Bet Rusija suki- 
limą lengvai numalšino. Nenkijai atėmė konstituciją.  Beliko 
vienas vardas Lenkų karalystės, kurs buvo primetamas po se- 
vės ir Lietuvos užnemuniui, 

Lietuva labai nukentėjo per tą sukilimą. Vilniaus univer- 
sitetas buvo uždarytas (1532). Drauge buvo uždarytos ir len- 
kiškosios mokyklos, buvusios universiteto žinioje, jų vieton Ru- 
sijos vyriausybė ėmė steigti rusiškas mokyklas. Panaikino ba- 
jorų savivaldybę, panaikino užsilikusią dar Baltarusiuose uni- 
ją, visus unitus priverstinai prijungė prie stačiatikių cerkvės 
(1839). Atmainė Lietuvos Statutą, jo vieton įvedė Rusijos įsta- 
tus (1540). Iš bajorų atėmė daug žemių.  Lenkystės reikšmė 
Lietuvoje žymiai sumažėjo. | 


Baudžiavos panaikinimas. Pirmuosius žingsnius val 
stiečių būviui pagerinti padarė ciesorius Povilas I, išleisdamas 
įstatą, kuriuo uždraudė ponams reikalauti iš valstiečių darbo 
daugiau, negu 3 dienas per savaitę. Užgynė taipogi pardavinėti 
valstiečius iš licitacijos be žemės*). Ciesorius Aleksandras 1 
leido ponams (1808) paleisti savo valstiečius iš baudžiavos. Bet 
žmonių, kurie geruoju atsisakytų nuo savo teisių, visados maža 
teatsiranda, todėl ir tuo įstatymu maža kas iš ponų tesinaudojo. 
Lietuvoje dvarininkas Ignacas Karpis testamentu suteikė lais- 
vę visiems savo valstiečiams, bet be žemės (1809). 1816 ir 1817 
metais paleisti iš baudžiavos, be žemės, Kuršo, Lifliandijos ir 
Estonijos valstiečiai. Norėdami žemės įgyti, valstiečiai turėjo ją 
pirktis iš ponų, darydami tam tikras sutartis.  Mykalojus I su- 
teikė iždo valstiečiams savivaldybę (1837) su savo susirinkimais, 
teismais ir renkamais valdininkais. Lenkų karalystėje Myka- 
lojus I pavedė valstiečius vyriausybės globai, užgynė ponams 
pavaryti valstiečius iš jų Žemės. 

Garbingą darbą valstiečių paleidimo iš baudžiavos galu 
tinai atliko ciesorius Aleksandras II.  Baudžiava jau buvo at. 


*) Lietuvos valstybėje valstiečių pardavinėjimas be žemės retas buvo 
dalykas. 

gyvenusi savo amžių. Kituose Europos kraštuose ji jau buvo 
panaikinta, todėl ir Rusija nebegalėjo ilgai laikyti be teisių mi- 
lijoninės valstiečių minios.  Baudžiauninko darbas, iš prievar- 
tos atliekamas, nedavė tokio pelno, kokį duoda apmokamas 
laisvų darbininkų darbas. Peterburge buvo įsteigtas komite- 
tas apsvarstyti, kaip geriau atlikti valstiečių sulaisvinimo rei- 
kalą (1857). Kauno, Vilniaus ir Gardino gubernijų dvarininkai 
pirmieji padavė prašvmą į tą komitetą, išreikšdami norą laisvus 
paleisti savo valstiečius, žadėdami valstiečiams asmens laisvę, 
pripažindami jiems be užmokesnio sodybas, o dėl lauko žemės 
įgijimo valstiečiai būtų turėję tartis su dvarininkais. Taigi, 
Lietuvos dvarininkai norėjo padaryti valstiečius laisvus maž- 
daug tokiomis sąlygomis, kaip tai buvo padaryta Kurše. Pe- 
terburgo komitetuose viršų gavo nuomonė, kad, išvaduojant 
valstiečius, reikią jiems pripažinti ne tik sodybas, bet ir reika- 
lingą žemės gabalą lauke. Tos žemės plotas kiekvienoje guber- 
nijoje ir net apskrityj skyrium buvo nustatytas. Valstybė turė- 
jo užmokėti dvarininkui už žemę, valstiečiams pripažįstamą, o 
valstiečiams buvo uždėta pareiga išmokėti tą paskolą valstybei per 
4975 metų. Išvadavimo manifestas buvo paskelbtas 19 vasario 1861 
metais. Per dviejus metus turėjo būti pabaigtas valstiečių že- 
mės pripažinimas ir atskyrimas. Lietuvoje valstiečiai gavo tą 
žemę, kurią jie dirbo, baudžiavoje būdami. Paskui pripažinta 
žemė ir buvusiems laisviems gyventojams. Maištas, sukeltas Lie- 
tuvos bajorų 1863 metais, paragino vyriausybę labiau užtarti val- 
stiečių reikalus ir geriau prižiūrėti, kad žemės pripažinimas val- 
stiečiams būtų atliktas valstiečiams geresnėmis sąlygomis. 


1863 metai. 


Lenkų sukilimas. Stengdamiesi atkovoti savarankiškumą, 
lenkai 1863 metų pradžioje vėl padarė sukilimą prieš Rusiją. 
Padrąsinti Francijos ciesoriaus Napoleono III prižadėjimais, 
prie to sukilimo prisidėjo ir bajorai, galingi savo turtais ir vie- 
nybe. Sulenkėjusi Lietuvos bajorija, pripratusi politikos daly- 
kuose visame sekti paskui lenkus, palaikė sukilimą Lietuvoje. 

Ir čia susidarė po girias ginkluotų sukilėlių būriai ir pradėjo 
karą su Rusija. Lietuvoje sukilimas daugiausia turėjo šalinin- 
kų Kauno gubernijoje, ypač Panevėžio apskrityje. Sukilimas, 
kaip galima buvo iš anksto numanyti, pasisekimo neturėjo. 
Francijos ir kitų „valstybių užtarimas pasibaigė vien žodžiais. 
Rusija, pamačiusi, kad nė viena Europos valstybė nedrįs dėl 
lenkų pradėti karo su Rusija, pasiryžo kuo smarkiausiai nu- 
malšinti sukilimą. Tam tikslui Vilniaus generalgubernatorium 
buvo paskirtas Mykolas Muravjovas (1 geg. 1863 m.). 

Muravjovas. Kada Muravjovas atvyko Vilniun, sukili- 
mas buvo beveik visai užgniaužtas. Balandžio mėnesyje prie 
Medeikių buvo sumušti didesnieji sukilėlių būriai, jų vado- 
vai, Kolyška ir Sierakauskas, buvo suimti ir mirtimi nubausti. Li- 
kusieji sukilėlių būriai išsiblaškė. Muravjovui beliko išgaudyti 
sukilėlius, užgniaužti visokį pasipriešinimą.  Muravjovas tai 2t- 
liko su didžiausiu žiaurumu.  Šešiose vakarų krašto guberni- 
jose (Vilniaus, Kauno, Gardino, Minsko, Mogilevo, Vitebsko), o 
taipogi Augustavo gubernijoje, buvo įvesta karo padėtis. Pra- 
sidėjo gaudymas ir tardymas visų, kurie bent kiek buvo įtaria- 
mi, kad kokiu nors būdu dalyvavę maište ar pritarę jam. La- 
biau kaltieji buvo tuojau pasmerkiami mirti, kiti išsiunčiami 
Sibirijon. 

Rusinimo politika. Muravjovas ilgam nustatė Lietuvo- 
je rusinimo politiką, kurią palaikė ir jo įpėdiniai, Vilniaus ge- 
neralgubernatoriai.  Tikyba ir kalba labiausiai skyrė Lietuvą 
nuo kitų Rusijos kraštų, todėl Rusijos vyriausybė pirmiausiai 
suvaržė Bažnyčios veikimą, panaikino daug vienuolynų, atėmė 
daug bažnyčių turtų ir išdalino stačiatikių cerkvėms. Visus ku- 
nigus atidavė griežtai policijos priežiūrai. Be tam tikrų bilietų 
iš policijos uždraudė kunigams išvažiuoti iš savo parapijos. 
Užgynė bažnyčių ir jos trobesių statymą ir taisymą be guber- 
natoriaus leidimo. Parapija ilgai turėdavo laukti, kol gaudavo 
leidimą pataisyti savo bažnyčią. Daugelis tų draudimų buvo 
neįvykdomi, kunigai už važinėjimą be bilieto arba bažnyčių tai- 
symą be leidimo išmokėjo daug bausmių, o paskum, kaip neiš- 
tikimi, negalėdavo vietų gauti. Mokinius katalikus caro dieno- 

mis priverstinai varinėdavo į cerkves klausyti stačiatikių pa- 
maldų. Užgynė vietines kalbas vartoti mokyklose ir kitose vie- 
šose įstaigose.  Mokytojais į visas mokyklas skyrė tiktai rusus 
stačiatikius. Kad tėvai namie nemokytų savo vaikų lietuviškai, 
užgynė skaudžiausiai privatinį vaikų mokymą. Atėmė iš ba- 
įorų arba privertė parduoti daug dvarų, juos gavo rusai dvari- 
ninkai. Kad katalikai negalėtų žemės nusipirkti, ir ji tektų 
rusams, taip suvaržė žemės pirkimą, jog katalikai visai beveik 
jos negalėdavo pirktis. Taip surakintą Lietuvos gyvenimą iš- 
laikė apie 40 metų. Bet lietuviai, juo labiau spaudžiami, juo 
labiau mylėjo ir brangino savo tėvų tikybą ir gimtąją kalbą, 
nepaleido savo žemės, todėl rusinimo politika nepasiekė savo 
tikslo. 

Kova dėl lietuviškų raidžių. Rusijos vyriausybė, no- 
:rėdama galutinai surusinti lietuvius, uždraudė jiems vartoti sa- 
vų knygas, spausdintas lotyniškomis raidėmis, prie kurių lietu- 
viai buvo nuo amžių pripratę, ir mėgino primesti rusiškas rai- 
des lietuviškam raštui. Vyriausybė tikėjosi, kad lietuviai, pri- 
pratę skaityti knygas, spausdintas rusiškomis raidėmis, ilgai- 
niui imsią labiau vartoti rusiškas knygas ir rusišką kalbą. Pra- 
džią tam draudimui padarė generalgubernatorius Muravjovas, 
įsakydamas 1864 metais mokyklose vartojamas knygas tespaus- 
dinti valdžios pinigais rusiškomis raidėmis, o 1865 metais ge- 
neralgubernatorius Kaufmanas visai užgynė spausdinti lietuviš- 
kas knygas rusiškomis raidėmis. Tą įsakymą patvirtino vidaus 
„dalykų ministeris Valujevas, ir taip lietuviai Rusijos ribose vi- 
sai neteko teisės spausdinti savas knygas, ko nebuvo draudžia- 
ma nė vienai kitai tautai. 

Lietuviai sveiku savo protu iš karto suprato, kad lietuviškų 
knygų draudimas tai — tik pirmas žingsnis visiškam jų suru- 
sinimui, ir atsisakė priimti brukamas jiems lietuviškas knygas 
rusiškomis raidėmis. Vilniaus generalgubernatoriaus valdinin- 
kai dar kurį laiką jas spausdino, bet, matydami, kad, net do- 
vanai dalijant, lietuviai jų neima arba sudegina, ilgainiui nu- 
stojo jas spausdinti. Taip visas sumanymas nepavyko, tačiau 
vyriausybė ilgai dar jį palaikė. Lietuviai, negalėdami Rusijos 

zibose spausdintis savo knygų, ėmė jas spausdinti Prūsuose ir 
slaptai per sieną gabentis. Pradžioje spausdino tik elementorius 
ir maldaknyges, paskum ėmė išleidinėti ir laikraščius, kuriuose 
buvo aiškinami nedori rusinimo politikos tikslai ir žadinama 
tautinė lietuvių dvasia. Pirmasis toks laikraštis, „Auszra“, pra- 
dėjo eiti 1883 metais. : 

Busijos vyriausybė draudė tokį, jos numanymu, neteisėtą 
knygų platinimą. Kartais žandarai net prie bažnyčių atimi- 
nėdavo lietuviškas maldaknyges. Daug žmonių už jų platini- 
mą nukentėjo, ilgai išbūdavo kalėjimuose arba būdavo išsiun- 
čiami į Rusiją. Bet tai negalėjo sustabdyti knygų plėtimosi, ir, 
juo toliau, juo daugiau jų buvo spausdinama Prūsuose ir išpla- 
tinama Lietuvoje. Sugautas bevežant knygas vyriausybė degin- 
davo, bet maža dalis jų tepatekdavo į policijos rankas, daugu- 
mas laimingai pasklisdavo po Lietuvą. Vyriausybei vis aiškiau 
darėsi, kad lietuviškųjų knygų skaitymo nebegalės sustabdyti, 
iv ji buvo priversta tą uždraudimą atmainyti (5 gegužės 1904 m.). 
Taip lietuviai po ilgos kovos nuveikė Rusijos vyriausybę ir vėl 
atgavo teisę savas knygas spausdinti. Tačiau toks ilgas knygų 
draudimas labai stabdė švietimąsi. "Tolimesnės nuo Prūsų sie- 
nos Lietuvos apylinkės, sunkiai tegalėdamos gauti lietuviškų kny- 
gų, vartojo lenkiškus elementorius, katekizmus. Dėl to knygų 
draudimo daugelis lietuvių ėmė mokinti savo vaikus lenkiškai, 
ir jie sulenkėjo, užmiršo gimtąją savo kalbą. Bet, iš kitos pu- 
sės, lietuviai, ilgai kovodami su Rusijos vyriausybe dėl knygų, 
. priprato tvirčiau ginti savo teises ir nenusileisti prieš neteisin- 
gus įsakymus. 


„Tautinis lietuvių atgijimas. 


Tautos suskilimas. Bajoriškai lenkiškoji politika Lie- 
tuvoje privedė lietuvių tautą prie suskilimo. Bajorai atsiskyrė 
nuo visos tautos ne tik teisėmis, bet ir kalba. Daugelis jų vi- 
sai net užmiršo savo tėvų kalbą, ėmė kalbėti lenkiškai.  Pas- 
kui bajorus vietomis pasekė miestų gyventojai ir net valstiečiai. 
"Vaip gyventojai nemažų Lietuvos plotų apie Lydą, Ašmeną, iš 

dalies apie Vilnių. sulenkėjo arba subaltgudėjo, kai kur ėmė 
kalbėti labai maišyta lietuviškai-lenkiškai-baltarusiška kalba. Lie- 
tuviškoji kalba išsilaikė betgi valstiečių tarpe kitur Lietuvoj te- 
ištautėjo daugiausiai pakraščiai. 

Tautinio atgijimo aušra. Žlugus Lidkioss L aukijos val- 
stybei, bendri su lenkais politikos reikalai mažiau beviliojo lie- 
tuvius, jie ėmė labiau rūpintis savo tautiniais reikalais.  Apmi- 
rusioji lietuviškoji kalba ėmė leisti naujas atžalas.  "Tautinis 
atgijimas prasidėjo Žemaičių krašte, kur nuo senovės labiau 
branginta gimtinė kalba, kur valstiečiai turėjo daugiau laisvės, 
kur bajorai nebuvo taip nutolę nuo valstiečių, kaip aukštaičiuo- 
se. Devynioliktojo amžiaus pradžioje susidarė Žemaičiuose tarp 
bajorų būrelis vyrų, pasistačiusių sau aukštą tikslą gaivinti sa- 
vo tėvų kalbą, pažinti savo praeitį, rinkti senovės tautos 
kūrinius. Vadovavo jiems Žemaičių vyskupas kunigaikštis 
Juozapas Arnulpas Giedraitis, kurs pats rašė 
lietuviškai (išvertė į lietuviškąją kalbą Naująjį Įstatymą), ra- 
gino kunigus lietuviškai rašyti. Jam tame darbe padėjo patrio- 
tai bajorai ir kunigai.  Prasidėjusią bajorų tarpe tautinę sro- 
vę netrukus sustiprino išėjusieji mokslus inteligentai iš valstie- 
čių, kuriems lietuviškoji kalba buvo prigimta: ir rašyti ja ge- 
riau galėjo, ir geriau numanė plačių minių dvasią. "Tokie pir- 
mieji tautos vadovai ir švietėjai iš valstiečių buvo Žemaičių vys- 
kupas Motiejus Valančius (1801 — 1875) ir Sima- 
nas Daukantas (1793 — 1864). Valančius parašė daug 
gražių lietuviškų knygelių, įsakė klebonams steigti po parapijas 
mokyklas, platino blaivybę, rūpinosi įsteigti Varniuose pirmaji 
lietuvišką laikraštį (1859 m.), bet negavo iš valdžios leidimo. 
Teisingai sakoma, kad Valančius savo knygelėmis ir mokyklo- 
mis išmokino lietuvius skaityti ir iš maldaknygės melstis. Dau- 
kantas tyrinėjo Lietuvos praeitį, parašė keletą knygų iš Lietu- 
vos istorijos, stengėsi jose iškelti garbingus lietuvių tautos dar- 
bus. Be to, išleido keletą knygelių liaudžiai. 

Lietuviškosios spaudos uždraudimas Rusijos ribose su- 
trukdė lietuvių tautinį kilimą, bet jo visai nesustabdė. Juo 
smarkiau jis ėmė tarpti. kada buvo nuimtas draudimas spaus- 

dinti lietuviškas knygas, suteiktos 1905 metais platesnės teisės 
politikos dalykuose ir nuimta daug visokių suvaržymų.  Lietu- 
viai 1905 m. atstatė iš mokyklų rusus mokytojus, ir vyriausybė 
turėjo pripažinti lietuviškajai kalbai teises mokykloje, ir pra- 
platino jos vartojimą mokyklose pradinėse ir vidurinėse (įves- 
tas tikybos aiškinimas gimtąja kalba, leisias gimtosios kalbos 
mokinimas).  Sušauktas Vilniuje 5— 6 gruodžio 1905 metais 
didysis Vilniaus seimas pareikalavo Lietuvai autonomijos.  II- 
gainiui, kaip visoje Rusijoje, taip ir Lietuvoje laisvė politikos 
dalykuose buvo žymiai susiaurinta, bet lietuviai, juo labiau dar- 
bavosi savo tautinei kultūrai kelti. Įsteigė daug laikraščių, drau- 
gijų knygoms leisti. 1914 metais buvo jau leidžiami Rusijos 
ribose 25 lietuviški laikraščiai.  Švietimui skleisti buvo įsteigta 
tam tikrų draugijų. 

Taip tautinės lietuvių kultūros darbas tvirtai buvo pasta- 
tytas ir gerokai įvarytas, kada 1914 metais prasidėjęs karas iš 
karto jį beveik visai sustabdė. 

Penktoji dalis. 


Nepriklausomybės atgavimas. 


Didysis karas. Prasidėjęs 1 rugpiūčio 1914 m. karas 
Rusijos su Vokietija visu savo sunkumu užgriuvo ant Lietuvos. 
Jos žemė liko kovos vieta dideliausioms kariuomenėms. Daug 
lietuvių vyrų paimta kariuomenėn, jie pakliuvo pirmojon ugnin 
ir, arba žuvo, arba pateko į sunkią nelaisvę. Kartkartėmis 
pereinant per kraštą vienai ir kitai kariuomenei, gyventojai la- 

„bai daug iškentėjo, vietomis ištisos apylinkės per mūšius buvo 
sudegintos.  Pagalios 1915 m. Rusijos kariuomenė, nebegalėda- 
ma išsilaikyti prieš vokiečius, pasitraukė iš Lietuvos. Daugelis 
ir lietuvių tuomet turėjo ilgam išsidanginti į Rusiją. Lietuvą 
užėmė Vokiečių kariuomenė. 

Vokiečių viešpatavimo laikas buvo labai sunkus. Krašto 
gyvenimas liko surakintas visokiais skaudžiausiais draudimais. 
Laikraščiai visi sustabdyti. Vokiečių kariuomenė stengėsi kuo 
daugiausia visokios gerybės išspausti iš užimto krašto, atiminė- 
dama dykai arba už menką atlyginimą maistą ir kitokius daik- 
tus, kamuodama gyventojus priverstinais darbais. Lietuva ne- 
teko žymaus skaičiaus savo gyvulių ir kitokio turto. Vokietijos 
vyresnybė, tikėdamasi galėsianti laimėti karą ir nebeatiduoti 
Lietuvos, statė planus, kaip apgyvendinti ją vokiečiais. 

Lietuvos valstybės atstatymas. Kad ir labai sunkus - 
buvo Lietuvai tas karas, betgi po jo tikėtasi geresnės ateities. 
Iškeltas per jį tautų apsisprendimo obalsis. pripažįstąs visoms 
tautoms, didesnėms ir mažesnėins. teisę pačioms tvarkyti savo 
gyvenimą. Vokietija ilgainiui pamatė karo nelaimėsianti taip, 
kaip svajojo; todėl ėmė ieškoti priemonių taip užimtų kraštų 

klausimui pastatyti, lyg tartum jie norėtų patys susijungti su 
Vokietija. 1917 metais Vokiečių vyresnybė leido sušaukti lie- 
tuviams Vilniuje savo konferenciją (18— 23 rugsėjo), kurioje 
dalyvavo apie 200 atstovų. Vilniaus konferencija nutarė, kad 
Lietuvos žemės turi sudaryti nepriklausomą valstybę etnografi- 
nėse sienose. Galutinai Lietuvos valstybės sienas ir jos santy- 
kius su kaimynėmis valstybėmis turi nustatyti steigiamasis Lie- 
tuvos seimas. Lietuvos reikalams vesti buvo išrinkta Taryba iš 
20 žmonių, paskum papildyta. Tuo tarpu Rusijoje valdžią įgiję 
bolševikai padarė Lietuvos Breste taiką su Vokietija (3 kovo 
1918 m.), Rusijos bolševikų vyriausybė atsisakė nuo Lietuvos, 
o Vokietija pasižadėjo užimtų kraštų likimą nustatyti, susita- 
rusi su jų gyventojais. "Tuo pačiu laiki Lietuvos Taryba pa- 
skelbė atstatanti Lietuvos valstybę su sostine Vilniuje (16 va- 
sario 1918 m.). Vokietijos valstybė pripažino Lietuvą laisva 
nepriklausoma valstybe (25 kovo), bet su sąlyga, kad ji pada- 
rys sutartis, kuriomis suseis į sąjungą su Vokietija. 

Baigiantis 1918 metams, paaiškėjo, kad Vokietija pralai- 
mėjo karą. Ji išreiškė norą pradėti tarybas dėl taikos, bet pir- 
ma turėjo atiduoti daugumą ginklų. Vokietijoje kilo revoliu- 
cija, iširo tvarka kariuomenėje, stovinčioje Lietuvoje. Tai ka- 
riuomenei traukiantis iš Lietuvos, jos pėdomis ėmė slinkti bol- 
ševikų kariuomenė, nesutikdama niekur pasipriešinimo, dėl to, 
kad vokiečiai nebuvo leidę Lietuvos vyriausybei organizuoti sa- 
vo valdžios ir kariuomenės. 1919 metų pradžioje bolševikai 
„užėmė Vilnių, Ežerėnus, Ukmergę, Panevėžį, Šiaulius, Telšius. 
Bet iš Vilniaus Kaunan pasitraukusiai laikinai Lietuvos vyriau- 
sybei pavyko sudaryti savo kariuomenę, kuri ėmė atgal stumti 
bolševikus ir nustūmė juos žiemiuose iki Dinaburgo. O Vilnių 
ir visą beveik 'buvusiąją Vilniaus guberniją užėmė Lenkų ka- 
* Tiuomenė. 

Vokiečių kariuomenei 1919 m. traukiantis iš Lietuvos, val- 
džią visame krašte perėmė laikinė Lietuvos vyriausybė. Tik 
vakaruose nuo Joniškio-Šiaulių-Tauragės linijos ilgiau laikėsi 

vokiečių kariuomenės dalis, kuri pasiskelbė esanti įstojusi į Ru- 
sijos tarnystę.  Susispietusi Kuršėnų-Šiaulių apylinkėje, atkirto 
nuo centralės Lietuvos valdžios žymią dalį Lietuvos ploto vaka- 
ruose ir, matyti, neketino geruoju kraustytis. Tuomet Lietu 
vos kariuomenė gruodžio mėnesyje ginklu privertė vokiečius 
pasitraukti, laimėjusi Radviliškyje po mūšio didelį grobį. 

Atvadavus iš vokiečių žymią Lietuvos dalį, galima buvo 
užsiimti vidaus reikalų tvarkymu. Balandžio mėnesyje buvo 
padaryti rinkimai į Steigiamąjį Seimą, kurs iškilmingai atidary- 
tas gegužės mėn. 15 d. 

1920 m. liepos mėnesyje Lietuva padarė Maskvoje taiką su 
Rusija, nustatydama su ja rytų pusėje savo sienas. Vilnius ir 
Gardinas su apylinkėmis buvo pripažintas Lietuvai. Lenkija 
tuo tarpu tebekariavo su Maskva; šios kariuomenės spaudžiama, 
Lenkijos kariuomenė pasitraukė iš Vilniaus, ir Lietuva ramiu 
būdu buvo atgavusi Vilniaus kraštą, bet neilgam. Lenkija, at- 
mušusi rusus nuo Varšuvos, vėl ėmė veržtis Lietuvon. Generolas 
Želigovskis, pasiskelbęs nepriklausomu nuo Lenkijos karo vado 
vybės, užėmė Vilnių, mėgino veržtis ir toliau į Lietuvą, bet prie 
Giedraičių buvo atmuštas. Tas žygis atėmė Lietuvai Vilnių, bet- 
gi Lietuvos sienos pasistūmė toliau į rytus, negu buvo per pir- 
mąją Lenkų okupaciją. Kada Hymansui garsiu savo projek- 
tu nepavyko sujungti Lietuvos su Lenkija, 1922 m. pradžioje 
lenkų sušauktas Vilniaus seimas paskelbė Vilniaus krašto pri- 
jungimą prie Lenkijos.  Antantos valstybės pripažino įvykusį 
faktą, santykiai Lietuvos su Lenkija palieka neišspręsti. 

Francijos komisaro valdomas, Klaipėdos kraštas ilgai ne- 
buvo atiduodamas Lietuvai, kaip tai ketinta Versalio sutartimi. 
Klaipėdos krašto lietuviai, padedant savanoriams iš Didžiosios 
Lietuvos, sausio mėnesyje 1923 m. ginklu privertė nedidelę Fran- 
cijos kariuomenę pasitraukti ir paskelbė savo kraštą susijungus 
su Lietuva. 

Lietuvių tauta ne tik išėjo iš karo ugnies politiškai atgijusi, 
bet ir tautinei kultūrai ugdyti padarė labai daug. Įsikūrus sa- 
vo valstybei, atsidarius dideliam skaičiui lietuviškų mokyklų, 
susidarė daug geresnės sąlygos plėtotis savai raštijai, mokslui, 

dailei. Didelis skaičius naujų mokyklų rengė tūkstančius nau- 
jų darbininkų. 1922 m. įsikūrė pirmas Lietuvos universitetas. 
Sugrįžo daugelis lietuvių amerikiečių su didesniu kapitalu ir su- 
stiprino savą prekybą ir pramonę. Visose gyvenimo šakose im- 
tasi milžiniško darbo kurti tautinę kultūrą, atsidarė naujai kar- 
tai, augančiai geresnėse sąlygose, plati veikimo sritis Tėvynės 
naudai. 

Svarbesnieji atsitikimai. 


1226—1256 m. lietuvių tautos susivienijimas po Mindaugo valdžia. 


1251 
1253 


Mindaugo krikštas. 
Mindaugo karūnavimas. 


1322— 1323 Gedimino laiškai į popiežių dėl Lietuvos krikšto. 


1385 
1387 
1388 
1592 
1410 
1411 
1412 
1413 
1413 
1417 
1430 
1435 
1529 
1566 
1566 
1569 
1569 
1655 
1795 
1861 
1863 
1865 
1883 
1904 
1918 


Krėvės unija. 

Lietuvos krikštas. 

Vilniaus vyskupijos įsteigimas. 

Vytautas tampa didžiuoju Lietuvos kunigaikščiu. 
Griunvaldo mūšis. 

Torno taika. 

taika prie Melno ežero. 

Horodlės unija. 

Žemaičių krikštas. 

Žemaičių vyskupijos įsteigimas. 

Vytauto mirtis. 

mūšis prie Šventosios. 

išleidimas pirmojo Lietuvos Statuto. 

Livonijos prijungimas prie Lietuvos. 

pavietinių teismų ir seimelių įvedimas Lietuvoje. 
jėzuitų atvykimas Lietuvon. 

Liublino unija. 

Maskvos kariuoinenė Lietuvoje (Kaune, Vilniuje). 
Lietuvos prijungimas prie Rusijos. 

baudžiavos panaikinimas. 

lenkmetis. 

lietuviškos spaudos uždraudimas Rusijoje. 
pirmasis lietuviškas laikraštis „Auszra“. 
lietuviškos spaudos grąžinimas Rusijoje. 
nepriklausomos Lietuvos valstybės paskelbimas. 


TURINYS. 
PIRMOJI DALIS. 


NUO LIETUVOS VALSTYBĖS ĮSIKŪRIMO IKI SUSIJUNGIMO 
SU LENKIJA. 


Liefapių' Iilaiėši Zailios) Žiloje SenoBeje Ka asa a + 8—5 
Lietuvių kilmės tautos. Kalba. "Tikėjimas.  Užsiėmimas. 
Valdymasis. 

Vokiečių Ordino įsikūrimas Lietuvos pakraščiuose „| | | | | | 5—8 
Latviai. Prūsai. 

Lietuvos 'valstijbės pradžia Us E Aa Jas 8—9 

Lietuvos karalius Mindaugas Aa Va As Aa 9—12 


Lietuvos sujunginias. Krikštas ir karūnavimas. Žemaičių 
kova su Ordinu. Mindaugo mirtis. 

Vytenis T S Aa a S a Us Ža 12—13 
Gediminas 1 akis e r AA a 3 S 13—17 
Kova su Oras Santykiai, su krikščionimis. Taika su Livo- 
nijos Ordinu. Sąjunga su Lenkija. Prijungtos prie Lietu- 

vos Rusijos žemės. Naujų miestų kūrimas. 
Algirdas ir Kęstutis „|. || S rakas TT 17—23 
Kova dėl vyriausios valdžios. * 
Algirdo būdas. Lietuvos plėtimasis Rusijos žemėse. Krikš- 
čionių tikėjimas Lietuvoje. Kęstučio būdas. Kova su Vokie- 
čių Ordinu. Tarybos dėl krikšto. 
Lietuvaskriuskelėlė 10 Tas Ake ai a a a 24—26 
Permainos Lietuvoje. Kestučio kova su Jogaila. Vytauto 
kova su Jogaila. 


ANTROJI DALIS. 


LIETUVA SUSIJUNGUSI SU LENKIJA (1385—1569). 


Unija ir krikštas o A 4 E S, 4 . 27—28 
Lenkija ir Lietuva. tinija, Krikšias. 

Vytautas, didysis Lietavos kunigaikštis 


Lietuvos nepasitenkinimas unija. Vytauto kšiėu su I dopkilė, 


Vytauto valdžia Lietuvoje. Žemaičių atidavimas. Karas su 
totoriais. Kova dėl Žemaičių. Žemaičių sukilimas. Didy- 
sis karas. Mūšis prie Griunvaldo. Torno taika. Katalikų 
tikėjimo įvedimas Žemaičiuose. Horodlės unija. Vytauto 
galybė.  Karūnacijos sumanymas. Vytauto apibūdinimas. 
Švitrigaila ir Zigmantas I 

Švitrigaila — didysis Lietuvos kūnigaikėtis, Didysis Kietūros 
kunigaikštis Zigmantas. Mūšis prie Šventosios. Zigmanto 
viduojė politika. Jo mirtis. Jogailos apibūdinimas. 


Kazimieras 


kais. Karas su Vokiečių Ordinu. Kova su Maskva. Lietuva 
prie Kazimiero. 

Aleksandras ||| || os . i 
Kazimiero įpėdiniai. ara su ides: Šelityikai su Eonikėčis 
Totorių užpuolimas. Aleksandro viešpatavimas. 


Zigmantas Senasis 26; 2 ; r KA 


Zigmantas didžiuoju Iašiuvos kunigaikščiu. Glinskio maiš- 


tas. Karas su Maskva. Vokiečių Ordino žlugimas. Naujas 
karas su Maskva. Zigmanto būdas. 

Bajorijos įsigalėjimas T. MA aa "E 
Didžiojo kunigaikščio valdžia. Ponų Taryba. Bajorijos įsi- 
galėjimas 

Valstiečių baudžiava . 


Verguvės ir Kažko, Niška) Luomai Lietuvoje. Prasti 


žmonės.  Belaisvių sulyginimas su baudžiauninkais. 

Viduojė. valstybės tvarka LT > ŽŽ u 
Valdžios padalinimas.  Ministeriai. Bajorų pareigos. Mo- 
kesčiai. Įstatai. Miestai. Valdžios silpnumas. 

Zigmantas Augustas . A 
Zigmantas Augustas, Aiysis Lietuvos kunigaikšūė Livoni- 
jos prijungimas. Liublino unija. 

Tautų santykiai - 3 ; Ė iš š 
Lietuvos L dbignikštysias I tautos. Baltarusiškos kalbos įsiga- 
lėjimas. Lenkų įtakos skverbimasis. Lietuviškoji srovė. 

Protestantai Lietuvoje 


Katalikų Bažnyčios padėtis Lietūvojė: Protestantų mokslo 


plėtimasis. Katalikų tikėjimo atgijimas. 
Apšvietimo plėtimasis Ž L dao P 2 - , - 
Mokyklos. Lietuviškas Ašis, 


Kazimieras- didysis Lietavos kunigaikštis, Sadtykiai su en 


29—30 
39—42 
42—46 
.46-—48 
48—52 
52—54 
54—57 
57—61 
61—67 
67—70 
70—73 
73—75 

TREČIOJI DALIS. 
LIETUVOS-LENKIJOS VALSTYBĖ (1569—1795) 


Steponas Batoras ir Zigmantas Vaza 


Lietuvos santykiai su Lenkija. Karaliaus rinkimas. Henr1- 


kas Valois. Steponas Batoras. Zigmantas Vaza. 


Kazokų maištai. Karas su Maskva ir Švedija 


Kazokai. Bagdono Chmielnickio maišias. Karas su Maskva. 


Švedijos įsikišimas. Taika su Maskva. 

Lietuvos-Lenkijos valstybės galutinis iširimas ir padalinimas 
Mykolas Kaributas Visniovieckis. Jonas Sobieskis  Augu- 
stas II. Augustas III. Slanislovas Augustas Poniatovskis. 
Valstybės silpnumo priežastys. Pirmasis padalinimas. 
Nauja konstitucija. Antrasis padalinimas. Trečiasis padali- 
nimas. 


Lietuvos viduojis gyvenimas 1569—1795 metais 
Bažnyčia. Mokyklos. Žemės ūkis. Dora. 


KETVIRTOJI DALIS. 
LIETUVA RUSIJOS VALDŽIOJE (1795—1915). 


Kotryna II. Povilas I ir Aleksandras I. Napoleonas Lietu- 
voje. Lenkų karalystė. Baudžiavos panaikinimas. 
1863 metai 


dėl lietuviškų raidžių. 
Tautinis lietuvių atgijimas ; 4 Ė - 
Tautos suskilimas. "Tautinio atgijimo aušra. 


PENKTOJI DALIS. 


Nepriklausomybės atgavimas r - 2 ai 
Didysis karas. Lietuvos valstybės atstatymas. 
Svarbesnieji atsitikimai 


-R66065- 


Lenkų sukilimas.  Muravjovas.  Rusinimo politika. Kova 


75—77 
71—80 
80—85 
85—87 
87—90 
90—93 
93—96 
96—99 

Lietuvos-Lenkijos 
dalymas 


Mastas 1:9,000.000 


„SPINDULIO“ LIT. 


Lietuvos augimas 
Mastas 1:9.000 000 


ETT3 Algirdo įgyta 
Lasas Algirdo atgauta 
4 Vytauto žgyta 
kui Lenkija 1370 m. 

LIT,,SPINDULYS“ KAUNE 


o DV) 2 25 - B ios Gr „E A 


Lietuvos mažėjimas 
Mastas 1:9.000,600 
ETG Pripažinta Maskyui 494 m. 
K » > 1501 


ET Atimta per Liublino Vnūją. 
1569m.. 
E Lietuva poziuštino Vnijos 
sa, Žemės buvusios | 2 
ži Lietuvos-Lenkų valdžioje Juodos105 
1618 -1667m. | o Jūrės 


UT „SPIKDUNYS "KK LAE 


Piešė A.Vireliunas 


Lietuvos 
vaivadijos 
Mastas 1:4000,000 


2 0 Nuo Grinvičo į fytus 


GERA ž 
Piešė A.Vireliunas „SPINDULYS“ KAUNE, 


0 URO0NR 


Š. Kazimiero Draugijos 
Leidiniai. 


Lit. ct 
Skaitymai. Parašė Klimas. 7,— 
Europos geografija. Parašė Klimas, 5,— 
Vaikų darbymečiui V dalis. Parašė J. Murka. 5,— 
Logika. Parašė A. Jakštas. 6,— 
Lietuvos istorija. II-ra praplatintoji laida su 
penkiais žemėlapiais. Antano Aleknos. 4,— 
Bažnyčios istorija. Parašė kun. Ant. Alekna. 5,— 
Geometrijos vadovėlis. Vertė Jakštas. 2,— 


Plokštinė trigonometrija. Sustatė A. Jakštas. 2,50 
Apie sodą. Parašė kun. P. Martišius. III-čias 


leidimas. 2,50 
Sviesa. Naujas elementorius ir pirmieji skai- 
tymėliai. 0,50 
Mano knygelė. Sustatė A. Runeikis. 0,40 
Tikybos pradžiamokslis. Parašė kun. dr. 
Maliauskis. 3 laida. 95 pusl. 1— 
Katekizavimo metodas. Parašė kun. -dr-as - 
Maliauskis. 22 pusl. 1,— 


Šv. senojo įstatymo istorija. Prof. Paltaroko. 2,— 
v. naujojo įstatymo istorija. Prof. Paltaroko. 2,— 
Planetos ir žvaigždės. Trumpas astronomi- 


"jos vad. i 0,50 
Sociologija. Parašė Prof. kun. Saulys. | 1— 
Bažnyčios istorija. Ill-as leidimas. Parašė 
D. Venckus. 1,50 
Liturgika. II-as leidimas. Parašė kun. J. Mar- 
cinkus. 1,— 
Mokiniams dienynų kietais apdarais. 1— 


Švento Kazimiero Draugija 


Kaunas, Rotušės aikštė Nr. 6. 


